
NUWE KERK VAN DECLEROVILLE — bladsy 28. 





K om praat eers met Volkskas voordat u `n 
motor, bakkie, ander voertuie of landbou- 
implemente aanskaf. 

Ons rentekoerse is hoogs mededingend en 
met kontant in die sak kry u afslag. 

Koop vir kontant en betaal ons terug op 
maklike terme. U bespaar, want u kry afslag vir 
kontant. 


VOLKSKAS BEPERK 


(Geregistreerde Handelsbank) 

MODALITEITSKERKE? 


Dit is 'n meermaal voorkomende verskynsel dat 
'n groot en selfs 'n groot wordende kerk 'n ver- 
skeidenheid van teologiese, kerkordelike of liturgiese 
rigtings onder sy lidmate kry. 


So was dit trouens al in Israel tydens die om- 
wandeling van onse Here Jesus Christus op aarde. 
Naas die regse-rigting of party van die Fariseërs 
was daar die linker vleuel, dié van die Sadduseërs, 
wat byvoorbeeld die opstanding verwerp het. 


Hierdie verskeidenheid in die beskouings en 
denkrigtings in die kerke, veral die groot kerke, kom 
voor by Protestantse kerke asook die Roomse 
kerk. In die laaste geval as gevolg van die pouslike 
gesag van Rome, nie so veel as in die Protestantse 
kerke nie, maar dat dit tog ook wat die Roomse 
kerk betref nou sterk op die voorgrond getree het 
blyk uit verskeie westerse takke van die Roomse 
kerk soos onder andere in Nederland, Duitsland, die 
Verenigde State, waar 'n koers deur aartsbiskoppe 
en teoloë ingeslaan word wat vir die pouslike gesag 
probleme skep. Hier verwys ons byvoorbeeld na 
die probleem oor priesterhuwelike en die nuwe 
Nederlandse Roomse kategismus wat in Rome as 
links beskou word. 


In verskeie groot Protestantse kerke is daar twee 
of meer rigtings, meesal 'n regse en linkse rigting. 

In die kerk van Engeland het dit uitgeloop op 'n 
anglo-katolieke rigting, die sogenaamde ,,high 
church” en die evangeliese rigting wat protestants 
gesind is, die sogenaamde ,,low Church”. 

In Suid-Afrika kom die verskynsel voor in die 
Nederduits Gereformeerde Kerk alreeds sedert die 
vorige eeu, en vandag nog is daar by een deel van 
dié kerk die calvinistiese rigting aan die een kant 
en die metodistiese rigting aan die ander kant. 

In Nederland het die rigtingkwessie in die Her- 
vormde Kerk groot afmetings vir meer as 'n eeu 
reeds aangeneem. Drie groepe het ontstaan 'n linkse, 
regse en middegroep en elkeen van hierdie groepe 
het meer as een rigting gehuisves. Na die oorlog het 
van hierdie rigtings verdwyn soos die Etiese Rigting, 
ander weer het enigsins verander en 'n nuwe naam 
gekry. So word van die middegroep teenswoordig 
gepraat as midde-ortodoksie en word die rigtings 
nou as modaliteite aangedui. 





O] Blaai om 

MODALITEITSKERKE? 


CO] Vervolg van vorige bladsy 


Ook die Gereformeerde Kerke in Nederland kon 
op die lang duur 'n verskeidenheid van teologiese 
denke nie vryspring nie. Dit het reeds begin in 
1926 met die dr. Geelkerkensaak. Hy het vanaf die 
kansel gesê dat die slang in die paradys nie met 
hoorbare menslike stem gespreek het nie. Dit het 
op sy skorsing uitgeloop en gevolglik die stigting 
van die Gereformeerde Kerke in Hersteld Verband. 

Hiermee was hierdie eertyds so eensgesinde 
kerk nog nie van rigtings gevrywaar nie. Gedurende 
die jare van die tweede wêreldoorlog het daar 'n 
teologiese ,oorlog' in die Gereformeerde Kerke ont- 
staan rondom die persoon van prof. dr. Schilder. 
Andermaal is deur dié kerk leertug beoefen en met 
die sinode van Assen in 1945 is hy afgeset, en het 
daarna ontstaan die ,,Gereformeerde Kerke onder- 
houdend Artikel 31 van de Dordtse Kerkorde”, die 
sogenaamde Vrygemaakte Gereformeerde Kerke. 


En nou in ons tyd is daar opnuut 'n stryd tussen 
linksgeoriënteerdes soos die Vrye Universiteits- 
professore Kuitert en Augustyn en die studente- 
leraar dr. Wiersinga aan die een kant én meer as 
een groep ,,Verontrustes” aan die regterkant, te 
wete die groep ,,Waarheid en Eenheid” en die 
tweede groep genoem ,,Skrif en Getuienis”. 

Hierdie groepe is veral verontrus omdat die 
sinode, wat op Dordrecht gedurende 1971-1972 
vergader het, nie opgetree het teen prof. Kuitert nie, 
maar 'n verdraagsame houding ingeneem het, en dit 
uit vrees vir 'n herhaling van die gevolge van die 





leertug van die sinode van Assen, wat geblyk het 
geen oplossing te gewees het nie. 


Die plan van die verenigde verontruste groepe 
naamlik die Konfessionele Gereformeerde Organi- 
sasie is nou om aparte konfessionele gemeentes te 
vorm met hulle eie katkisasies, jeugwerk, skool en 
universiteit. 


Hierdeur het, volgens prof. dr. Nauta van die 
Vrye Universiteit, ook die Gereformeerde Kerke, 
net soos die Nederlandse Hervormde Kerk, 'n mo- 
daliteitskerk geword, dit wil sê 'n kerk wat 'n 
skakering van belydenisopvatting, toelaat. In Ge- 
reformeerde kringe word al gevrees dat dit alles 
kan uitloop op nog 'n soveelste afskeiding in Neder- 
land. Prof. Runia is selfs van mening dat as op 
hierdie wyse voortgegaan word, dit op 'n skeuring 
sal uitloop. 

Saamvattend kom dit ons voor, dat 'n belydenis- 
kerk, dit wil sê 'n kerk wat streng met leertug 
optree in baie gevalle, soos uit bostaande voor- 
beelde blyk, geen goeie oplossing bied nie, en dat 
'n modaliteitskerk ook nie bevredig nie. Die een is 
te streng in sy leerhandhawing, die ander is te slap 
en duld selfs afwykings op kardinale punte soos die 
versoening. 

Maar wat dan wel? Lê 'n moontlike oplossing 
nie tussen die twee uiterstes nie? Lê dit nie miskien 
by 'n belydende kerk nie, wat die belydenis nie 
opvat as 'n reglement, 'n stel wette nie, maar as 'n 
rigsnoer om uit die Heilige Skrif te bely en te 
getuig soos die Gees dit gee, van Hom wat die 
Heer van die kerk is al erken ons ook dat hiermee 
nie alles gesê is oor hierdie so moeilike probleem nie. 


Joh. Dreyer. 





DIE BOEKROL GEEET 


“Ek het die beekrol geëet en dit 
was in my mond soos heuning so 
soet...” Esegiël 3 vers 3. 


Bsegiël verkeer saam met baie van 
sy volksgenote, reeds vir vyf jaar, in 
ballingskap in die ver, vreemde Babi- 
lonië. 


volksgenote — teen die weerspannige 
huis van Israel wat selfs in die bal- 
lingskap nie onder Godshand veroot- 
moedig en bekeer het nie. 


oopgesprei. Wat moes hy hiermee 
maak? Natuurlik moes hy dit lees, en 
dit het hy dan ook gedoen. 


Die boekrol het wel sy instruksies 
bevat en dit is dan ook dadelik duide- 





DS. D. B. SNYMAN 


lik dat dit geen blye boodskap was 
wat hy aan sy volk moes bring nie, 





In die jaar 598 v.C. is Jerusalem 


maar . . . ,klaagliedere, gesug en 
weë”. Dit was harde oordeelsprediking. 





vir die eerste keer deur die Babilo- 
niéërs verower en het Nebukadnesar, 
die Babiloniese koning, nie maar nét 
koning Jogagin en sy hofhouding in 
ballingskap na die vlakte van die 
Eufraat weggevoer nie, maar hy het 
ook ,,die magtiges van die land” (2 
Kon. 24:15) hierdie lot laat deel. 
By die rivier Kebar roep God hom 
tot profeet en hy moet spreek, nie im 
die eerste plek teen die heidene wat 
hulle ontvoer nie, maar teen sy eie 


In dié verband kry hy `n dubbele 
opdrag. Hy moet nie net sy mond 
oopmaak en spreek wat die Here sê 
nie — hy moet ook sy mond oopmaak 
en ,,eet” wat die Here sê. Esegiël sien 
naamlik `n geheimsinnige hand wat 'n 
boekrol vashou. 

Die boekrol is van vel wat om 'n 
stok opgerol was wanneer dit nie 
gelees word nie 


Die boekrol wat Esegiël gesien het, 
was in sy volle lengte voor sy oë 

Maar Esegiël moes die boekrol nie net 
lees en die inhoud daarvan aan sy volk 
oordra nie — hy moes dit ook ,,eet”. 


Daardie onverteerbare materiaal van 
leer of papyrus ... moes hy na binne 
werk, en nou is dit die wonderbaar- 
like dat die rol in sy mond ,,soos 
heuning so soet was”. Ons het hier 
met sinnebeeldige taal te doen, want 
dit was immers 'n visioen wat hy er- 
vaar het. 


] Na volgende bladsy 











En nou tref ons hierdie uitdrukking 
dat die woord van God ,,geëet” moet 
word, op meer plekke in die Bybel 
aan! So lees ons in Jeremia 15:16: 
Toe u woorde gevind is, het ek hulle 
opgeëet.” 

Vir die verbanne en verontregte 
apostel Johannes op Patmos, sê die 
engel: ,Neem die boek, eet dit op!” U 
begryp die bedoeling, nie waar nie? 
Daar moet iets besonders met die 
woord van God gebeur. Die woord van 
God moet nie maar net gelees word 
nie — nie maar net gespreek en aan- 
gehoor word nie, maar daar moet nog 
meer gebeur: die woorde moet ook ge- 
eet word en so `n deel van onsself 
word — dit moet geestelik verteer 
word. 

Laat ons dit eerstens toepas op Ese- 
giël en so op almal wat die opdrag 
het om die woord van God te ver- 
kondig. 

Die verkondiger van Godswoord kan 
nie maar daarmee volstaan om die 
woord net te verkondig nie. Die woord 
wat hy bring, moet ook deur hom 
heengaan. 


Dit moet vlees en bloed in hom 
word, net soos die voedsel wat ons 
aan tafel geniet tot vlees en bloed 
omvorm word in ons liggaam. 


'n Profeet, 'n predikant het immers 
geen ander taak nie as om BOOD- 
SKAPPER te wees. Hy verkondig niks 
uit homself nie, maar moet steeds, sê: 
So spreek die Here. Die Bybel vra 'n 
Suiwer persoonlikheid en die bood- 
skapper kan nie met enige vrug die 
woord van die Here oordra, as hy nie 
sélf deur die woord aangegryp en aan- 
gespreek word nie. Dit kan dan hoog- 
stens 'n stortvloed van woorde wees 
en vurige handgebare — woorde, mooi 
en plegtige woorde, maar dit bly slegs 
woorde sonder besieling en krag. Daar- 
om moet die gemeente gelowig en 
volhardend bid vir die boodskapper 
dat hy nie alleen die woord suiwer 
mag verkondig nie maar, dat dit ook 
deur hom gaan — hom sê aangryp dat 
hy dit ook — in die woord van ons 
teks — sal ,,eet”. Bid God dat sy 
Gees nie net die na-prediker sal wees 
nie, maar ook die vO6ér-prediker, ja, 
die eintlike prediker. 

Alleen so sal die prediker se werk 
in die gemeente vrugbaar kan wees. 
Maar ons tekswoord geld nie net die 
prediker nie. Dit is ook waar wat die 
kerkraadslid betref. As die ouderling 
en die diaken nie sélf die geloofspad 
bewandel nie, sal hulle amp hulle ook 
skaaf en moeg maak. 


Sonder inspirasie sal hulle voort 
gaan en slegs die allerminste doen 
wat daar van hulle verwag word. En 
so is die tekswoord ook waar van 
elke lid van die gemeente. 


Dit is 66k `n woord vir die hoorder 
van die evangelie. Wat kan ons nie 


alles met die woord en die verkon- 
diging daarvan doen nie. Ons kan dit 
afwys en dan het ons niks daaraan 
gehad nie. Of ons kan dit mooi vind en 
daardeur gestig word. 


Maar nou is dit dikwels so dat ons 
nét gestig word wanneer dit in ons 
smaak val. Dit is 'n groot mistasting. 
Die woord van God moet nie net ge- 
hoor, bejubel en geprys word nie. 


Dit moet ook ,geëet” word. Ons 
moet dit inneem en nie maar net goed 
of afkeurend daarna luister nie. Ons 
stel hoë eise aan die prediker. Die een 
wil 'n aktuele en verstandelike preek 
hé. Die ander wil 'n stigtelike en aan- 
doenlike preek hé wat so op die ge- 
moed werk dat die trane in die oog 
moet spring. Andere verlang na 'n vu- 
rige opwekkingspreek sodat hulle sig- 
baar en hoorbaar die ruising van die 
Heilige Gees kan bespeur, en as die 
dominee dan nie aan al die vereistes 
en eise voldoen nie, kom hulle nie 
meer kerk toe nie, want, so beweer 
hulle, die kerkgang beteken dan vir 
hulle niks nie. En dan kom die mense 
ook met voorbeelde: ,Dié en dié do- 
minee kan darem vir jou preek. Nog 
nooit sê iets gehoor nie!” 


Op die nugtere vraag waaroor die 
preek gegaan het en waarin die ge- 
weldige bestaan het, het die antwoord 
na 'n rukkie van aarseling en nadenke 
gekom: ,,Hy het dit alles so maar uit 
sy hoof gedoen terwyl hy kort-kort die 
sweet van sy gesig afgevee het!” 


Van die woord sélf, kon daar egter 
geen rekenskap gegee word nie. Die 
woord van God wil nie net aangehoor, 
geprys of gekritiseer word nie, maar 
in die taal van Esegiël moet dit ... 
geëet word. 


In dié verband moet ons die vraag 
stel: Hoe beskou u die kerk? Is dit 'n 
plek om te ,,rus” of om te ,,eet”? Vir 
baie is die kerk 'n plek om te rus. 
Veral die gallery is hiervoor uitermate 
geskik. Daar kan jy heerlik insluimer 
sonder dat die mense dit opmerk. En 
die woord van God? Die laat jy maar 
by jou verby gaan soos die klank van 
metaal wat opklink en weer verdwyn. 
Laat ons dit maar weer by vernuwing 
by ons inskerp dat die kerk nie `n 
,Fus” huis is nie. Ons kerkgang is ook 
harde werk. Om met aandag en geloof 
opreg en met oorgawe en gehoorsaam- 
heid te luister — om die woord van 
God te ,,eet” — dit alles vra na 'n 
geestesarbeid van groot formaat. As 
ons nie eet nie, dan gaan ons ook 
geestelik dood! 


Wie die Woord van God nie in hom 
opneem nie, kan 'n preek duisend 
maal stom vervelend of geweldig skit- 
terend vind, maar hy sal geestelik ver- 
maer en ten gronde gaan. Van die 
woord van God geld dit: ,,Hoor en eet, 
en jou siel sal lewe!” 


As ons waarlik in die erediens besig 
is met die tweegesprek tussen GOD 
en ons — as ons die woord van God 
nie afwys en dit nie oor ons laat heen- 
trek nie, maar dit aanneem — dit deur 
ons laat heengaan — dit ,,eet” .. 
dan word dit ook in ons mond soes 
heuning so soet. Ja, 'n groot wonder 
want die boekrol van Esegiël was vol- 
geskryf met klaagliedere gesug en 
weë.” En hoe kan dit dan nou soet 
wees? 


Die gelowige mens weet dat Gods- 
woord ons elke keer weer persoonlik 
moet aanspreek — ons onrustig moet 
maak — ons wakker moet skud. Die 
gelowige mens weet dat die woord van 
God `n tweesnydende swaard is. Dit 
slaan en laat ons soms ineenkrimp. 
Dit maak ons klein en deemoedig en 
neem ons valse illusies weg. Maar die 
gelowige weet ook: $6@ moet dit wees. 
Gods tempel kan alleen gebou word 
as ons tempeltjies tot op die grond 
afgebreek word. GOD begin waar ons 
eindige. Deur die woord van God tot 
orde geroep, sug hy nie daaronder nie, 
maar sing hy nog sy liedere van be- 
vryding. 


Hoe staan ons persoonlik teenoor 
die woord van GOD? Ken ons waarlik 
die honger na God en sy woord? — 
ook as dit slaan en wond — ook as 
dit ons klein maak en swaar offers 
van ons vra? 


Het u met Efesiërs 4 die ou-mens 
afgelê en beklee u u daagliks met die 
nuwe mens? Herken u uself in die 
verlamde uit Matt. 9 wat in Jesus geglo 
het, en die genesing ontvang het? 
Waar lê die middelpunt van u lewe 
en werke? Hier op aarde, in u arbeid, 
in u plesier of 1ê dit by die Koninkryk 
van God in die allereerste plek? 


As ons in waaragtige geloof tot God 
gaan, soos die verlamde tot Jesus ge- 
nader het, dan doen die woord ook 
iets aan ons. Dan gaan dit deur ons 
heen; dan ,,eet” ons dit, en dan is dit, 
ofskoon dit striem, ook in ons mond 
soos heuning so soet. Smaak dan en 
sien dat die Here goed is. 


Wat die brood vir die hongerige, en 
die water vir die dorstige is, die lamp 
vir verdwaaldes — en 'n veilige gids 
vir alle mense is — dit is die woord 
van God vir die gelowige. Laat dit u 
geheue vul; u hart en huis regeer; u 
voete rig want . . . Wie ver van God 
sy weg wil gaan, stap op 'n donker 
afgrond aan. 


Mag die bede van Psalm 73, ook 
ons bede wees: 
Dis my goed, my saalge lot 
Naby te lewe by my GOD 
U sal my voort lei deur U Raad, 
O God, my hulp en toeverlaat. 


Amen. 

Die Ou Testamentiese prediking van 
die gemeenskap van God met die 
mens, meer spesifiek, met sy volk, 
vorm die agtergrond vir die verkon- 
diging van die boerprofeet Amos. 
Hierdie besondere verhouding tussen 
God en Israel en die verantwoordelik- 
heid wat dit vir die volk van die uit- 
verkiesing meebring, word in een van 
die sentrale tekste van die hele Amos- 
boek, Amos 8:2, gestel: ,Julle alleen 
het Ek geken (verkies) uit al die ge- 
slagte van die aarde; daarom sal Ek 
by julle besoeking doen oor al julle 
ongeregtighede.” Die HERE is 'n ge- 
nadige God, Hy het vir hom 'n volk 
uitgekies. Hy het die voorvaders ge- 
roep, aan hulle 'n land en 'n nageslag 
belowe, hulle uit die slawerny van 
Egipte bevry en deur die gevare van 
die woestyn heen in die beloofde land 
gebring. Dit is die godsdienstige tra- 
disie van Israel wat Amos ten volle 
erken, maar hy en die volk interpre- 
teer dit verskillend, trek verskillende 
konklusies daaruit. Die volk aanvaar 
die verkiesing as iets vanselfsprekends 
en meen dat hulle nou maar kan doen 
wat hulle wil, terwyl Amos hamer op 
die groot verantwoordelikheid wat die 
verkiesing op hulle gelê het. As God 
hulle as sy volk verkies het, moet 
hulle ook as volk van God lewe. Die 
HERE is nie net God van Israel nie, 
maar ook van al die volkere van die 
wêreld. Soos Hy uit Egipte sy volk 
laat optrek het, het Hy ook ander 
volkere uit ander lande laat optrek, 
soos die Filistyne uit Kaftor en die 
Arameërs uit Kir (9:7). In die plan 
van God met die volke moes Israel 
'n funksie vervul (vergelyk Gen. 12:38). 
Ongehoorsaamheid aan God, waardeur 
Israel aan sy roeping ontrou geword 
het en die funksie wat God vir hom 
gehad het, nie vervul het nie, kan nie 
anders as om die oordeel van God 
oor hom te bring nie. 

Daar is veral twee terreine waarop 
Israel se gevaarlike, ja dodelike mis- 
verstaan van hulle verkiesing geblyk 


het, naamlik op die terrein van die reg 
en die erediens. Die misverstaan was 
nie iets onopsetliks nie, dit was doel- 
bewuste ongehoorsaamheid. Amos se 
aanklag was juis dat Israel die ge- 
hoorsaamheid aan God in hulle lewe 
uitgeskakel het. Hulle geloof aan die 
God van die vaders het verflou en 
uitgehol geraak. Daarom het die ver- 
houding tussen die volksgenote onder- 
ling ook verbrokkel, het die reg en 
geregtigheid verval. Die rykes het 
steeds ryker geword ten koste van die 
armes, en met hulle rykdom het hulle 
mag en invloed uitgeoefen op die 
regters, sodat die reg verdraai is. 
Hulle rykdom het hulle hoogmoedig 
teenoor God en medemens gemaak. 
Die Goddelike verordeninge is omge- 
keer en die reg wat `n helpende en 
'n weldadige karakter moes hê, is ver- 
krag, sodat die besitters deur die regs- 
toepassing gehelp en die besitloses en 
die weerloses verder vernietig is. Ge- 
regtigheid is 'n gawe van God én 'n 
verantwoordelikheid wat Hy die mense 
oplê. In die regsverkragting en die 
oormoedige lewe van die rykes wat 
soos gode lewe, vlek Amos die oer- 
sonde van die mensheid oop: om soos 
God te wil wees, heer en meester van 
sy eie lewe. 

Die groot gedig teen die volkere 
aan die begin van die Amosboek 
(1:8-2:16) toon dat die HERE nie net 
God van Israel is nie, maar van al die 
volke wat binne die gesigsveld van 
Israel gelê het. Hy is 'n universele 
God, en sy verordeninge geld daarom 
nie net binne die gemeenskap van die 
verbondsvoli: nie, maar ook binne die 
groot volkeregemeenskap. 

Die keersy van die ongehGorsaam- 
heid aan God en sy gebod in die 
daaglikse lewe was die veruiterliking 
van die godsdiens. Die kultus (ere- 
diens) is aan die menslike belange 
van die volk gebind. Daar is wel nou- 
geset geoffer, en soos ons in 'n wel- 
varende gemeenskap kon verwag, baie 
offerandes gebring. Maar die houding 


Die Hervormer, November 1973, bladsy 4 


DIE BOODSKAP 


VAN DIE 
BOEK 
AMOS (N) 


PROF. DR. W. C. VAN WYK 


van die volk was verkeerd: hulle het 
gemeen dat hulle deur hulle offers 
God aan hulle kon bind, Hom 'n ver- 
pligting teenoor hulle kon oplê, in 
plaas daarvan dat hulle daarin die 
uiting van hulle dankbaarheid gesien 
en beleef het. God het hom in sy vry- 
heid aan Israel gebind, daarom kon 
Hy nie toelaat dat Hy selfs op die 
vroom wys. van die erediens in sy 
vryheid aaagetas word nie. Sy gebon- 
denheid met Israel was nie outomaties 
en meganies nie, en as hulle sy vry- 
heid aantas, moet Hy teenoor hulle sy 
alomteenwoordigheid, almag en soe- 
wereiniteit handhaaf. Maar veral: Hy 
wil nie net gehoorsaamheid in die 
kultus nie, maar ook in die gewone 
lewe. Hy verlang eenheid van leer en 
lewe, van dogmatiek en etiek. 


Israel het 'n besondere verwagting 
gekoester van 'n dag in die toekoms, 
die dag van die HERE, waarop die 
HERE lig en heil aan Israel sou bring 
en duisternis en onheil aan die buur- 
volke. Teen hierdie populêre verwag- 
ting in, verkondig Amos onheil en 
gerig vir Israel (5:18-20). Die heilig- 
domme kan nie sekerheid verskaf nie, 
en die kultus nie die heil waarborg 
nie. 


Al was Amos se prediking byna uit- 
sluitlik onheilsverkondiging, was die 
doel daarvan die terugkeer na die 
HERE. Hy is die profeet ter elfder 
ure. Hy verkondig die onafwendbaar- 
heid van die gerig, juis om die gerig 
te probeer afwend. Ook in ons tyd 
moet die waarskuwende stem van hier- 
die gerigsprofeet gehoor word, dat ons 
met ons roeping erns sal maak, ver- 
kiesing as verantwoordelikheid sal 
sien en op al die voorregte wat aan 
ons verleen word met dankbaarheid 
sal antwoord gee. 


Verbeter die wêreld, begin met jou- 


self. 
— Henri de Greeve. 








Evangelie en Sosiale 


Die eerste vry verkose maristiese 
regering, naamlik die van pres. Allen- 
de van Chili, is pas deur 'n staatsgreep 
omvergewerp. Die staatsgreep het ge- 
kom nadat dit geblyk het dat die de- 
mokratiesverkose president nie meer 
bereid was om die demokratiese be- 
ginsels van die grondwet te handhaaf 
nie. Sy optrede het bevestig dat die 


DR. A. J. G. DREYER 





kommunisme nie demokraties kan op- 
tree nie en dat kommunisme en demo- 
krasie twee teenpole is wat nie ver- 
soenbaar is nie. Dis of die een of die 
ander. Dis of 'n demokrasie of kom- 
munisme wat elke vorm van vryheid 
totaal vernietig en die mens plaas 
onder die ysterstrenge gesag van 'n 
gewetenlosa diktatuur. In die kommu- 
nistiese diktatuur het die mens en die 
lewe van die mens geen waarde nie. 
Vir die kommunisme het die mens al- 
leen betekenis solank as wat hy die 
staatsbestel kritiekloos dien en rat 
wil wees in die gladge-oliede masjien 
van die staat. As hy aan die betrokke 
vereistes nie voldoen nie, is die mens 
'n oorlas en 'n ergernis. 


Of die westerse wêreld sal leer by 
die mislukte eksperiment van Chili is 
te veel gevra. 


Die verskrikking van Russiese en 
Sjinese kommunisme wat vandag vir 
elke mens duidelik kan wees wat kan 
lees en skryf, het in elk geval nog 
nie vé6rkom dat Frankryk en Ttalië 
elkeen 'n baie groot en aktiewe kom- 
munistiese party het wat onder andere 
ook probeer om deur middel van die 
stembus aan die bewind te kom nie. 


Die redes waarom die kommunisme 
nog aanhangers vind, word op baie 
uiteenlopende maniere verklaar. 
Meestal word die kapitaliste en die 
kapitalisme daarvoor geblameer dat 
mense hulle toevlug by die kommunis- 
me soek. Die maatskaplike stelsel 
waarin nog baie ruimte is vir armoede 
en onreg as `n blywende probleem, 
word ook genoem. Sommige teoloë be- 
trek ook die kerk in die algemeen 
in hulle verklaring vir die opkoms van 
kommunisme. Onder die teoloë wat in 
ons land bekend is en groot waarde- 
ring ondervind het vir hulle teologie, 
is K. Barth en E. Brunner. Hulle albei 
het al die kerk verwyt dat hy blind is 
vir die sosiale node en behoeftes van 
die mense, dat die kerk hom verbind 
met die party van die heersende en 
besitters en ook daarom nie anders 


durf optree as om die bestaande orde 
altyd en in alle omstandighede goed 
te praat nie. Hierdie klag teen die 
kerk dateer alreeds uit die dae van 
Luther met die verset van die boere 
teen die ryk heersers. In ons eie land 
is hierdie soort klagte geen onbekende 
geluid nie. 


Wie met 'n oop gemoed na die 
kerklike situasie wil kyk, sal weet dat 
kerke van ons land nog altyd besig 
was met die sosiale en ander behoef- 
tes in ons land. Daarom gaan ek ook 
nie hier verder op die aktiwiteite van 
die kerk in die verband in nie. Dat 
die kerk ook baie foute gemaak het 
en nog steeds maak, hoef ook nie be- 
twis of bespreek te word nie. Die 
kerk is immers nie anders as feilbare 
mense wat uit die Woord van God die 
riglyne vir die lewe hier op aarde pro- 
beer trek nie. 


Waaroor dit wel gaan, is dat so 
baie mense, ook lede van ons kerke in 
S.A. blykbaar net één onderwerp in 
die Bybel raaksien, naamlik die so- 
siale probleme en die sogenaamde eis 
van sosiale geregtigheid. In die Bybel, 
sowel in die Ou as Nuwe Testament, 
kom hierdie saak dikwels aan die orde. 
Maar dit is nie die saak by uitstek 
waarom dit in die Skrif gaan nie. Dit 
is maar net een van baie sake. Daar- 
benewens is die sosiale probleme in 
die Bybel nooit 'n probleem op sig- 
self nie. Die Bybel sien dit altyd as 
die resultaat van 'n veel groter kwaad 
dat die mens God nie vrees nie. Sy 
gebooie nie wil hou nie en hulle voor 
afgode gaan buig en die afgode dien. 
Dit is hierdie onwil van die mens om 
God gehoorsaam te wees wat die mens 
in sy menslikheid laat ontspoor en 
hom iaat verdierlik. Dit is die oorsaak 
van alle sosiale nood en dit is die 
rede waarom hierdie probleem deur 
geen stelsel of rewolusie opgelos kan 
word nie. Hierdie metodes los nooit 
die probleme op nie maar verskuif dit 
net en plaas dit oor op ander mense. 


Vir talle mense is die bogemelde 
stelling van selfsprekend. Baie weet 
dit maar glip telkens daarby verby 
om maar weer verseil te raak in die 
sosiale vraagstukke opsigself terwyl 
hulle die hele skriftuurlike agtergrond 
buite rekening laat en gal spoeg teen 
die kerk wat dan geen woord oor die 
sosiale probleme te sê het nie. Dit 
behoort duidelik te wees dat al sou 
die woord ,,sosiale probleme” nooit 
in die kerk gebruik word nie, kom dit 
Soos alle ander probleme wat voort- 
spruit uit die mens se vervreemdheid 
van en vyandskap teen God, altyd 


Nood 


onder skoot wanneer oor die sonde 
en die verlossing gehandel word. Die 
kennis van die sonde, die kennis van 
die verlossing en die daaruit voort- 
vloeiende dankbaarheid is nog steeds 
die kern van die Skrif wat alle ander 
sake inslui: en beantwoord. 


Problem: met die kerk se aktiwiteit 
en aksie ten opsigte van hierdie en 
aanverwante probleme ontstaan ge- 
woonlik wanneer mense die kerk en 
evangelie wil misbruik as 'n mags 
middel om hulle persoonlike ambisies 
te bereik. Wanneer die kerk nie hier- 
mee wil saamspeel nie maar steeds die 
hele mens ei; sy verlossingswoord voor 
0ë hou en met die mens wil handel 
wat in sy hele bestaan en wese evrlos 
moet word, dan word die kerk vir 
hierdie mense tot 'n frustrasie. Die 
kerk word dan 'n sondebok wat belaai 
word, met allerlei aanklagte wat moet 
dien as motivering vir hulle verdere 
optrede. 


Die roep om naasteliefde wat so 
oorbeklemtoon word, is inderdaad 'n 
Christelike gebod waaraan ons nooit 
mag probeer ontkom nie. Maar dit is 
steeds die tweede deel van die gebod. 
Wanneer die eerste deel wegval, ver- 
loor die tweede deel sy Christelike 
agtergrond en betekenis. Wie dit los- 
maak van die liefde teenoor God en 
die diens aan God, verval in die ver- 
heerliking van die mens. Die mens 
met sy eise en verwagtinge kom dan 
in die plek van God te staan. 


Geen wonder dat sommige geleerdes 
meen dat daar slegs vrede moontlik is, 
wanneer die materiële behoeftes van 
die mens opgelos is sodat nood en ge- 
brek totaal verdwyn. Daarom verwag 
hulle dat die tesniek die antwoord en 
oplossing op al die wêreldprobleme 
moet wees omdat die tegniek die 
enigste is wat aan hierdie behoeftes 
van die mens kan voldoen en `n uit- 
koms kan bied aan die dringende vrae 
van ons tyd. 


Maar weivaart bring nie noodwen- 
dig vrede nie. Vrede en geregtigheid 
kan ook in die grootste armoede en 
ellende bestaan. Hiermee staan die 
Christendom in direkte teenstelling 
tot die kommunisme en sosialisme. 


Die gebondenheid aan God noem 
die Bybel: Geloof, en die uitwerking 
daarvan in die mensewêreld: liefde. 


— Emil Brunner. 

(20) AS TOERIS DEUR ISRAEL, 
LAND VAN DIE BYBEL 


Land mens op die Lodlughawe, die 
plek wat in die geskiedenis gemerk 
is as die slagveld waar `n groot aantal 
onskuldige passasiers gesterf het voor 
die masjiengeweervuur van drie be- 
sete terroriste, dan het jy pas uit die 
lug neergekyk op die groot moderne 
Joodse stad, Tel Aviv. Teenaan Tel 
Aviv 1ê die ou-ou dorp Joppe, met sy 
geskiedenis van 3500 jaar. Albei, Joppe 
en Tel Aviv, vorm vandag een munisi- 
paliteit. (Tel Aviv is aangelê sedert 
1909 en is vandag die grootste stad in 
Israel.) 





DR. P. J. KOEKEMOER 





Ons sê, 3500 jaar se geskiedenis 
spreek hier tot die besoekers! Ons 
weet dat reeds in Josua se tyd, tydens 
die intog in Kana#n, Joppe of Jafo 
die erfdeel geword het van die stam 
van Dan, ongeveer 1300 jaar voor 
Christus (Jos. 19:46). Terwyl die 
vliegtuig so laag neerdaal dat mens 
die twee stede kan onderskei, dink jy 
onwillekeurig ook aan die hoofman 
Cornelius wat in opdrag van die engel 
van God manne na Joppe gestuur het 
(vanaf Cesaréa) om Simon Petrus te 
gaan haal in Joppe, waar hy tuis was 
by Simon die Leerlooier, ,,wie se huis 
by die see is.” Wanneer jy dan enkele 
minute later neerstryk probeer jy 
dink hoe lank hierdie manne moes 
reis vanaf Cesaréa, `n bietjie laer 
suidwaarts (ook langs die see), om 





Joppe: 'n Antieke Egiptiese en Kanaënitiese poort, die hawe van Jerusalem in die 
dae van Salomo ongeveer 1000 v.C. Die ou dorpie met nou straatjies bied 'n 
hele aantal museums waar toeriste ure kan deurbring. 

Joppe is aanvanklik aangelê op 'n 36 meter hoë rotsagtige koppie en omskep 
tot iets besonders. Staan mens hier, dan ,,sien” jy 'n vlugtende Jona, 'n Petrus 
en 'n Dorkas . .. 


in Joppe te kom. Dit was op die ne- 
gende uur van die dag toe Cornelius 
die bevel gekry het. Die volgende dag 
omtrent die sesde uur het de bood- 
skappers in Joppe gekom — 'n afstand 
van 50 kilometer of nagenoeg 30 myl. 
Dit word gesê dat dit `n flukse stapper 
agt vuur moes geneem het. (Lees Han- 
delinge 10.) 


Kom mens in die ou ,,stad” (dorp) 
aan, wil jy as toeris so graag 3500 
jaar se geskiedenis ,,sien”. Jy weet 
dat daar reeds in die voor-Israelitiese 
tyd ook manne na Joppe gestuur is. 
Dit is hier aan die kus van die Mid- 
dellandse See waar Ooste en Weste 
mekaar ontmoet het. By Egiptenare en 
Babiloniërs was Joppe bekend as ves- 
ting en hawe, alhoewel dit aan die 
moderne vereistes van `n hawe gemeet 
(ons dink aan ons groot skepe), eintlik 
geen hawe is nie. Mens staan op die 
strand en neem 'n foto van 'n rots- 
gordel wat sekerlik 'n groot struikel- 
blok vorm om hier `n hawe te maak. 
Tussen hierdie rotse deur moes die 
skepies as'tware geglip het. Stoombote 
bly dus buite die ,hawe” 1ê en mense 
en goedere moet met kleinere bootjies 
aan wal gebring word. Tans is daar 
groot verbeteringe aangebring en word 
dit steeds verbeter. 


C] Na volgende bladsy 




















Wanneer mens hier op die strand 
van Joppe staan en tuur oor die wa- 
ters heen, onthou jy ook dat jy eens 
op `n tyd geleer het dat hierdie 
oer-oue plek, selfs in die Romeinse en 
Griekse mitologie vermeld word. Dit 
was hier waar Andromeda aan die 
rots vasgekleef het en deur Perseus 
gered is. Maar dan kom mens weer 
terug na die Bybel. Jy ,,sien” Jona 
êrens op die strand staan, besig om 
sy planne te beraam om ,,van die aan- 
gesig van die Here af weg” te vlug. 
,En die woord van die Here het ge- 
kom tot Jona, die seun van Amittai 
en gesê: Maak jou klaar, gaan heen 
na die groot stad Ninevé en preek 
daarteen, want hulle boosheid het op- 
gestyg voor my aangesig. Maar Jona 
het hom klaargemaak om na Tarsis 
te vlug, van die aangesig van die Here 
af weg; en hy het na Jafo afgegaan en 
'n skip gevind wat na Tarsis sou vaar.” 
(Jona 1 vers 1 tot 3). Mens ,,sien” 
die skepe in die dae van koning Salo- 
mo, ongeveer 1000 jaar voor Christus, 
gelaai met die sederbalke wat op die 
Libanonberge gekap is en vanaf Tirus 
en Sidon hierheen verskeep is, om 
straks 'n ereplek te vind in die sier- 
like tempel in Jerusalem. Die toeris, 
die mens wat so graag wil sien, ,,soek” 
ook hier na die spore van Petrus en 
Dorkas. Jy neem jou Bybel ter hand 
en lees: ,En in Joppe was daar 'n 
sekere dissipelin met die naam van 
Tabita, wat, as dit vertaal word, be- 
teken Dorkas. Sy was oorvloedig in 
goeie werke en aalmoese wat sy ge- 
doen het. En in die dae het sy siek 
geword en gesterwe, en hulle het haar 
gewas en in `n bovertrek neergelê. En 
omdat Lidda naby Joppe was en die 





Die moderne Joodse stad Tel Aviv is hier vanaf die eeue ou dorpie Joppe (Jaffa) 
duidelik sigbaar. Links 1ê die Middellandse See. 


dissipels gehoor het dat Petrus daar 
was, het hulle twee manne na hom ge- 
stuur wat hom moes smeek dat hy 
sonder uitstel na hulle moet kom ... 
en hy het hom na die liggaam gedraai 
en gesê: Tabita, staan op. En sy het 
haar oë oopgemaak ...” (Handelinge 
9 verse 32 tot 42). 


Terwyl die gids die toeriste inder- 
daad wil laat sien, vra hy dat ons hom 
moet volg na die huis van Simon die 





Joppe: 'n Groepie toeriste kyk na argeologiese opgrawings langs een van die 
straatjies. Op die voorgrond is die blootlegging duidelik sigbaar. 3500 Jaar se 
geskiedenis spreek hier boekdele vol. 


Leerlooier. Hy het my leer ken as 'n 
bietjie krities ingestel, want op my 
vraag: ,hoe weet u dat dit die huis 
van Simon die Leerlooier was?” het hy 
half verleë, maar altyd vriendelik 
probeer antwoord: ,u sien, vir baie 
eeue wys die tradisie die plek aan”. 
Ek het nie gevra vir hoeveel eeue 
nie. Hy weet tog nie en ek ook nie. 
Op pad na die sogenaamde huis stap 
ons trappe op en strappe af. Weldra 
neem ons foto's van die ou kliphuis, 
'n binneplein en 'n put. 'n Toeris moet 
immers sy kamera gebruik! Terwyl 
ons terug stap na die bus toe, heg ek 
meer waarde aan 'n stuk kontroleer- 
bare geskiedenis wat die gids vertel: 
,In die dae van die Kruisvaarders het 
Joppe `n belangrike, soms bloedige 
rol gespeel. Hier het Richard Leeuhart 
die neerlaag van Sy voorgangers ge- 
wreek toe hy die dorp van sultan 
Saladin teruggeneem het. Later het 
Joppe weer `n sterk Mohammedaanse 
vesting geword.” 


Vandag sien mens langs die ou 
Joppe, met sy moskees en basaars, 'n 
nuwe Joppe met kerke en skole, 
winkels en fabrieke, kantore en ka- 
fees. Vandag het ten noorde van die 
ou dorpie Joppe, 'n nuwe groot dorp 
Jaffa ontstaan, vanwaar `n spoorlyn na 
Jerusalem gebou is om so inderdaad 
die hawestad” van Jerusalem te word. 


Die teenswoordige ou Joppe lê op 
'n 86 meter hoë rots met 'n paar nou 
straatjies. Hier is die begin van die 
na die noorde uitstrekkende vrugbare 
vlakte van Saron met sy lemoenboor- 
de, lemoene wat selfs 'n Rustenburger 
se mond kan laat water. 

SENDING...... 


Die Selfstandigwording van Jong Kerke (iv) 


Die Baptistiese Karenkerk in Burma 


Die sendingpogings wat ons tot dus- 
ver in hierdie reeks bespreek het, het 
met mekaar in een opsig ooreenge- 
stem naamlik dat dit gerig was op 
volkere wat nie tot een van die groot 
wêreldgodsdienste behoort het nie. 
Hoe moeilik sendingwerk in sulke 
gevalle wel is, word duidelik uit die 
geskiedenis van kerstening in Burma. 
Hierdie land wat saamgestel is uit 
aanhangers van Boeddhisme en aan- 
hangers van die oorspronklike in- 
heemse godsdiens, was vanaf die begin 
van die 19de eeu die objek van ver- 
skillende sendingpogings. Dog waar 
die resultate onder die aanhangers 
van die inheemse godsdiens taamlik 
indrukwekkend is, bied die Boeddhiste 
steeds hewig teenstand en is die resul- 
tate teleurstellend. 'n Faktor wat die 
weerstand van die Boeddhiste versterk 
is die feit dat Burmese nasionalisme 
sis met Boeddhisme vereenselwig het, 
sodat die teenwoordigheid van die 
kerk eintlik as 'n bedreiging vir Bur- 
mese onafhanklikheid ervaar word. 
Voeg daarby dat die Boeddhiste nog 
altyd die meer ontwikkelde Burmese 
verteenwoordig het en `n mens kan 
die teleurstellende resultate van ker- 
stening onder Burmese Boeddhiste 
begryp. 'n Verdere aanduiding van 
die lewenskragtigheid van die Boed- 
dhisme in Burma is die feit dat die 
sesde Boeddhistiese Wêreldkongres in 
1954-1956 in Rangoen byeen gekom 
het. 


Protestantse kerstening in Burma 
dateer terug na die jaar 1806 toe 
Engelse Baptistiese sendelinge wat 
toegang in Indië geweier is, hulle na 
Burma gewend het. Daar het hulle 
hul vir etlike jare besig gehou met 
die vertaling van die Bybel in Bur- 
mees. Dog van vordering met kerste- 
ning was daar weinig sprake. In hier- 
die mismoedige gang van sake kom 
daar egter in 1813 'n wending met die 
aankoms van die Amerikaanse Bap- 
tistesendeling Adoniram Judson, in 
Rangoen waar hy vriendelik deur sy 
Engelse kollegas ontvang is. Dit was 
die begin van 'n gesamentlike sending- 
aksie deur die Engelse en Amerikaan- 
se Baptiste in Burma wat gaandeweg 
al meer deur die Amerikaners oor- 
heers is vanweë hulle groter kapitaal 
en mannekrag. 


Judson se grootste bydrae tot die 
Burmese sending was die geweldige 
stoot wat hy aan die Burmese Bybel- 
vertaling gegee het. Met sy akademie- 
se agtergrond en taalaanleg het hy gou 
daarin geslaag om hierdie onderne- 


ming wat-toe reeds so lank aan die 
gang was, in nuwe kanale te lei. Hy 
begin ook die opstel van 'n Burmese 
woordeboek. Met hierdie bedrywig- 
hede het hy hom vir etlike jare besig 
gehou en ten spyte van groot persoon- 
like terugslae en ellende, is in 1834 sy 
vertaling van die ganse Bybel in 
Burmees voltooi. In dieselfde tyd het 
hy ook ander boeke in Burmees ge- 
skryf en 'n Burmese kerksangbundel 
uitgegee. Sy vertaling van die Ou 
Testament het hy later hersien. Hy het 
reeds die Engels-Burmese deel van 
sy woordeboek klaar gehad en aan die 
Burmees-Engelse deel gewerk toe hy 
in 1850 ter see oorlede is. 





DS. P. J. VAN DER MERWE 





Judson se bydrae tot die Burmese 
sending was, benewens hierdie filo- 
logiese werksaamheid, ook geleë in 
die persoonlike inspirasie wat van hom 
uitgegaan het. Onder sy kollegas het 
hy spoedig die leiding geneem, ter- 
wyl die verhaal van sy deursetting te 
midde van groot persoonlike teenslae 
duisende in Amerika vir die sending- 
poging in Burma geinspireer het. 
Daarbenewens was hy een van die 
eerstes om in te sien welke vrugbare 
sendingterrein daar onder die Karen- 
volk van Burma geleë was. 


Die Karenvolk is een van die meer 
primitiewe stamme wat die bergwê- 
reld van Burma bewoon. Soos die 
ander primitiewe stamme te wete die 
Tjins, die Katjins, die Lahus en die 
Was, het hierdie volk 'n ou inheemse 
godsdiens aangehang met animistieke 
trekke. Een van die eerste bekeerlinge 
uit dié volk was Ko Tha Byu, 'n rower 
wat onder die invloed van Judson 
gekom het. Hy word in 1828 saam met 
'n ene George Dana Boardman na die 
gebied van die Karens gestuur om 'n 
sendingstasie te open en kerstenings- 
werk onder dié stam te verrig. Hier- 
die werk het uitsonderlik geseënd ge- 
blyk te wees en spoedig het die Karens 
die meeste aandag van die Baptistiese 
sending ontvang. 


Ook in hierdie geval het verskeie 
eksterne faktore meegewerk tot die 
sukses van die sendelinge. In die 
eerste plek het die verkondiging van 
die sendelinge vir die Karens die 
moontlikheid ingehou om hulle van 
hulle minderwaardigheid teenoor die 
meer gekultiveerde Boeddhiste te be- 
vry. Hierdie sosiale minderwaardig- 
heid het so 'n belangrike plek in die 

lewe van die Karens ingeneem dat 
dit selfs in hulle godsdienstige mites 
weerspieël is. Daarvolgens was hulle 
sosiale minderwaardigheid die resul- 
taat van `n heilige boek wat hulle 
voorvaders verloor het. Veral Ko Tha 
Byu het in sy verkondiging sterk 
klem gelê op die Woordkarakter van 
die evangelie, sodat dit vir die Karens 
nie moeilik was om tot die slotsom 
te kom dat die Bybel die boek was wat 


` hulle voorouers verloor het nie. Nog 


voor sy dood in 1831 het Boardman 
die begin van die grootskaalse beke- 
ring van die Karens beleef. 


Nadat die Karens die vernaamste 
aandag van die sendelinge begin kry 
het, het sake vinnig begin verloop. Die 
taal van die Karens is getransskribeer 
en kerkskole is geopen. Leesstof is 
voorberei en die Bybel of dele van 
die Bybel is in verskeie Karendialekte 
vertaal. In 1856 was daar reeds 11 878 
lidmate. In 1914 was daar 47 530 lid- 
mate, 192 geordende predikers, 541 
lekepredikers en 883 onderwysers. Dat 
die kerk vir die Karens 'n saak van 
nasionale eer geword het, blyk daar- 
uit dat hulle heel gou die finansiële 
las van hulle gemeentes en skole 
self oorgeneem het en ten spyte van 
hulle ekonomiese agterstand in Burma 
baie gouer ekonomiese selfstandigheid 
in hulle kerk bereik het as die meeste 
ander jong kerke in suid- en 0os-Asië. 
Die kerklike lewe het vir hierdie volk 
simbool van selfrespek en selfbewus- 
syn geword. 


Begryplikerwys het hierdie bewe 
ging onder die Karens (wat intussen 
ook na die ander stamme wat ons ge- 
noem het, uitgebrei het) nie ongemerk 
by die Burmese owerheid verby gegaan 
nie, veral aangesien die belange 
van die Burmese heersersklas wat 
Boeddhiste was, daardeur in die wiele 
gery is. Die gevolg was dat die Karen- 
volk en die sendelinge aan vervolgings 
en vernederings onderwerp is. Dit het 
alleen daartoe bygedra dat die Karens 
meer vasberade geword het in hulle 
ambisie om die sosiale ongelykheid 
tussen hulle en die Burmese uit te 
wis, terwyl die kerk en die sendelinge 
deur hulle martelaarskap aan die hand 
van die Burmese nog hoër in die esti- 
masie van die Karens gestyg het. Hier- 
die toestand het verander nadat die 
Engelse in 1885 finaal die hele Burma 
oorgeneem het en die Burmese so die 
owerheidsgesag verloor het. 


Die Karens het heel gou ingesien dat 
hulle 'n sendingtaak het en onder die 
eerste sendinggroepe wat na die ander 

stamme in Burma deurgedring het, 
was Karens. $o tel die bekeerlinge 
van die Baptiste ender die Katjins in 
1914 reeds 700. Die Shans wat sterk 
onder die invloed van die Boeddhisme 
was, tel in 1914 reeds meer as 11 000 
Christene. Die Tjins tel in 1914 meer 
as 1200 Christene. 


'n Mens kan goed begryp dat hier- 
die verloop van sake nie daartoe by- 
gedra het om die Burmese Boeddhis- 
te ontvanklik vir die evangelie te 
stem nie. Tog is die sendingpoging 
onder hierdie groep nie verslap nie. 
In 1914 was daar effens minder as 
4 000 Burmese lidmate van die Bap- 
tistekerk. 


Die tydperk wat daarop gevolg het 
tot en met die uitbreek van die 
Tweede Wêreldoorlog, is deur verskeie 
ontwikkelinge gekenmerk. Soos vroeër 
het ook hierdie tydperk 'n bestendige 
aanwas in bekeerlinge beleef. In 1926 
was daar reeds 192 027 Protestantse 
Christene in Burma, waarvan die 
grootste deel die Baptiste toegekom 
het. Die tydperk is ook gekenmerk 
deur 'n opwelling in Burmese nasiona- 
lisme in reaksie teen die Britse be- 
setting van Burma. Hierdie nasionalis- 
me het sig sterk met die Boeddhisme 
geidentifiseer. Die gevolg hiervan was 
'n verskerpte konfrontasie tussen die 
kerk en die Boeddhisme, omdat die 
kerk met die belange van die minder- 
heidsgroepe in Burma geassosieer ge- 
raak het. Hierdie groepe waaronder 
die grootste groep die Karens was, het 
nie dieselfde antipatie teen die Britse 
besetters gevoel wat die Burmese ge- 
voel het nie, omdat die Britse be- 
setting vir hierdie groepe 'n welkome 
verandering van die ou bedeling be- 
teken het. 'n Verdere aspek van hier- 
die konfrontasie was dat die Burmese 
hulle belange ernstig bedreigd gevoel 
het deur die sosiopolitieke opkoms 
van die minderheidsgroepe. Die volge- 
houe pogings van die sendelinge en 
die kerk het tot gevolg gehad dat 
dié groepe wat voorheen 'n betreklik 
primitiewe lewenspeil gehandhaaf het, 
'n reëlmatige ontwikkeling in lewens- 
standaard ervaar het. Teen die middel 
van die dertiger jare van hierdie eeu 
het hierdie groepe wat onder die 
invloed van die kerk was, byvoorbeeld 
die laagste sterftesyfer, beste mediese 
dienste, beste higiëne en die hoogste 
geletterdheid in Burma gehad. Die 
Engelse regering van Burma het egter 
verhoed dat hierdie konfrontasie tot 
'n openlike uitbarsting kom. 


'n Verdere kenmerk van dié tydperk 
was die vordering wat die Karenkerk 
tet selfstamdigheid gemaak het. Hoe- 
wel daar nie kerkregtelike selfstandig- 
heid aan die Baptistekerk in Burma 
teegeken is in die sin dat 'n volwaar- 
dige kerk met eie kerkorde tot stand 


gekom hel nie, het die feitelike si- 
tuasie so ontwikkel dat die inheemse 
Christene en veral die Karens groot 
seggenskap in die kerklike opset gekry 
het. Die grootste enkele faktor wat 
hiervoor verantwoordelik was, was die 
groot terugslae wat die Amerikaanse 
sendingpoging in die dertigerjare ten 
opsigte van finansies en personeel be- 
leef het. Die depressie wat die ekono- 
mie van Amerika in dié tyd getref het, 
het onder meer tot gevolg gehad dat 
die personeel van die Baptistiese sen- 
ding in Burma aanmerklik gekrimp 
het en dat die inheemse kerk grootliks 
aan homself oorgelaat moes word. wat 
die finansies aanbetref. Hierdie onbe- 
plande en ongeforseerde oordrag van 
verantwoordelikheid het die inheemse 
kerk grootliks ten goede geskied. 


Die tydperk tussen 1914 en die 
Tweede Wêreldoorlog was dus 'n tyd- 
perk waarin die houvas van die kerk 
op Burma bestendig is. Alle twyfel 
of die kerk voldoende wortel geskiet 
het om homself teen die aanslae van 
die Boeddhisme te verweer, is in hier- 
die tyd uit die weg geruim deurdat 
die Christendom die vaste lewenswyse 
van duisende in Burma geword het, 
wat drie geslagte laas iets met die 
heidendom te doen gehad het. Die 
feit het ook geblyk uit die wyse waar- 
op die inheemse kerk sigself teen die 
Japanese besetting gehandhaaf het. 
Soos elders was die Japanese besetting 
tydens die Tweede Wêreldoorlog ook 
in Burma onder andere daarop gerig 
om die inheemse godsdienste met die 
Japanese Sjintoeisme te vervang en 
die inheemse kulture te japaniseer. 
Soos elders moes die kerk ook hier 
die swaarste van dié aanslag dra. Hier- 
toe het bygedra dat die stamme waar- 
onder Christelike invloed gegeld het, 
hulleself hewiglik teen die Japanese 
besetters verset het. Twee redes kan 
hiervoor gesoek word. In die eerste 
instansie was hierdie stamme woon- 
agtig in die onherbergsame dele van 
Burma. In die tweede instansie was 
hierdie stamme meer Westersgerig as 
die Burmaese wat vanweë hulle Asiatie- 
se ideaai nie heeltemal ongeneë was 
om met die Japanese saam te werk 
nie. Veral die Katjins het groot be- 
kendheid in die Weste verwerf vir 
die wyse waarop hulle met Ameri- 
kaanse en Britse guerillasoldate ge- 
skakel het. 


Soos die meeste ander Britsbesette 
dele in Asië het Burma na die oorlog 
onafhanklikheid verkry. Dadelik het 
die politieke gesag na die getalsterk- 
ste Burmese oorgegaan. Dit het die 
inheemse kerke in 'n onbenydens- 
waardige posisie geplaas. Ofskoon die 
buitelandse sendelinge wat voor die 
Japanese gevlug het, toegelaat is om 
terug te keer, het dit weinig gehelp 


om die druk te verlig wat deur die 
Boeddhistiese regering op die kerke 
geplaas het. Die vryheid wat die sen- 
ding voor die tyd geniet het, is aan- 
merklik ingekort. Vervolginge teen 
die inheemse Christene het ook nie 
uitgebly nie. Soos te verwag het baie 
Burmese Boeddhiste van die geleent- 
heid gebruik gemaak om ou kwessies 
met die Christene te besleg. 'Terself- 
dertyd is sekere beperkinge op die 
buitelandse sendelinge geplaas ten 
einde die plaaslike kerke nog meer in 
die noute te bring. 


Hoewel die situasie in die afgelope 
paar dekades verbeter het, is dit al- 
leen met groot inspanning dat die 
inheemse kerke sigself teen die aan- 
slae van die Boeddhisme handhaaf. 
Dat die godsdienstige patroon in die 
land so sterk met die sosiopolitieke 
patroon ooreenstem, is 'n definitiewe 
beperking op die uitbreiding van die 
kerk. Die Burmese verset teen Christe- 
like sendingpogings in hulle midde 
het duidelik verstewig. Die krediet- 
kant van die saak is egter dat die 
moeilike beslissinge wat gewoonlik 
met die selfstandigwording deur die 
verantwoordelike kerk geneem moet 
word, uitgeskakel is. Die natuurlike 
verloop van die situasie het 'n self- 
standige en onafhanklike Baptistiese 
kerk in Burma tot gevolg gehad, waar- 
van die Karenvolk 'n baie belangrike 
deel uitmaak. 

SENDING ...... 


Huidige stand en toekomsblik 


Die besluit van die afgelope Algeme- 
ne Kerkvergadering om te begroot vir 
die daarstelling van `n eie selfstandige 
opleiding vir leraars van die Bantoe 
Hervormde Kerk is 'n belangrike myl- 
paal in die geskiedenis van ons kerk 
en van die Bantoekerk. Dit is nie net 
'n nuwe begin nie maar ook die af- 
sluiting van 'n bedeling waarin die 
opleiding plaasgevind het aan die 
Stofberg Teologiese Skool; `n reëling 
wat goed en noodsaaklik was maar wat 
in die jongste tyd geheel en al onbe- 
vredigend geraak het. Die feit dat dit 
so geword het kan net met die groot- 
ste dankbaarheid aanvaar word. Want 
dit dui op die goeie vordering wat met 
hierdie werk gemaak is en die groei 
wat in die Bantoekerk te bespeur is. 





DR. D. J. C. VAN WYK 





Daarom is dit goed dat in die herder- 
like skrywe van dieselfde vergadering 
in verband met volkereverhoudings in 
Suid-Afrika `n dringende beroep ge- 
doen is op lidmate van die kerk om 
met groter gewilligheid en bereidheid 
die offers te bring wat nodig is om 
hierdie werk nog doeltreffender te 
laat vorder. Dit baat niks as ons meen 
ons het as kerk `n suiwer standpunt 
oor hierdie saak, om naamlik toe te 
sien dat aan elke afsonderlike volks- 
groep die evangelie in sy eie taal en 
volkskerk aan hom verkondig word, 
maar dan wil ons nie die offers bring 
wat daarvoor nodig is nie. 

Dit is goed om by hierdie mylpaal 
die huidige stand van sake goed te 
ontleed en dan 'n blik in die toekoms 
te werp. Enkele feite, gehaal uit die 
agenda van die Algemene Kerkver- 
gadering gee reeds 'n beeld van die 
huidige stand in die Bantoekerk. Be- 
sondere aandag word gegee aan die 
bevordering van selfstandigheid op al 
die vlakke in die Bantoekerk. Merk- 
bare en welkome vordering word be- 
speur in die wyse van verkondiging 
van die evangelie deur Bantoeleraars 
aan hulle eie mense. 

Die Bantoekerk is tans verdeel in 
twee Ringe, te wete die Ring van 
Natal en die Ring van Transvaal en 
die Oranje-Vrystaat. Die opsig word 
met groot verantwoordelikheid deur 
die onderskeie Ringskommissies uitge- 
oefen. Ook wat die administrasie in 
die gemeentes betref is goeie vorde- 
ring gemaak. Op die gebied van die 
diakonaat is daar egter 'n baie groot 
agterstand. Die toename in die stig- 
ting van vroueverenigings in die Ban- 
toekerk sal hopelik hierin verbetering 
bring. 


Finansieel het die Bantoekerk goeie 
vordering gemaak in die rigting van 
selfstandige versorging. 'Teenoor `ʼn 
totale offergawe uit die gemeentes van 
R1 500,00 in 1968 was die offergawes 
van gemeentelede in 1971 reeds 
R5 355,00. Daar is tans 30 dienaars 
van die Woord in die Bantoekerk wat 
bestaan uit 'n totale lidmatetal van 
13,441 waarvan 6,574 belydende lid- 
mate is. Offers van die blanke ge- 
meentes in die vorm van hulp aan die 
Bantoekerk het sedert 1966 gestyg van 
R22 979,00 na R29 665,00 in 1971. Dit 
word Ringsgewys bygedra. In die Ring 
van Pietermaritzburg waar die groot- 
ste deel van die kersteningswerk ge- 
doen word, is daar 'n nypende tekort 
aan fondse. Steun uit die kerk as ge- 
heel vir die werk in hierdie Ring is 
noodsaaklik. 

Dit blyk verder dat daar vir die 
Bantoekerk reeds 19 kerkgeboue vol- 
tooi is en enkele verderes word be- 
plan. Wat studente betref, blyk dit 
dat daar tans 4 is wat die leraarskur- 
sus volg waarvoor 'n st. 10-sertifikaat 
vereis word, en 8 wat die evangeliste- 
kursus volg, waarvoor `n st. 8 sertifi- 
kaat vereis word. Die leraarskursus 
strek oor 5 jaar en die evangeliste- 
kursus oor 3 jaar. Pogings word tans 
ook met sukses aangewend om reeds 
onder hoërskoolleerlinge studente vir 
die teologiese opleiding te werf. 

Uit die Ringsverslae blyk dat die 
leraars en evangeliste in die Bantoe- 
kerk tans traktemente ontvang wat 
min of meer wissel vanaf R70,00 per 
maand tot R100,00 per maand asook 
reistoelae wat wissel van R20,00 tot 
R40,00 per maand. In die meeste 
Ringe van die blanke kerk word daar 
50c per lidmaai per jaar gehef vir 
hierdie werk. 

Dit blyk verder uit die Ringsverslae 
dat daar nog baie min lidmate in die 
Bantoekerk is wat al die peil bereik 
het waar hulle geskik is vir die werk 
van ouderling en diaken. Hieraan sal 
beslis toegewyde en gekonsentreerde 
aandag gegee moet word. Dit is ook 
verontrustend om te merk dat in 'n paar 
van die gemeentes van die Bantoekerk 
die lidmatetal vir `n paar jaar kon- 
stant gebly het of selfs gedaal het. 
Die redes hiervoor sal een of ander 
tyd deeglik ontleed moet word. 


Wat die toekoms betref is daar be- 
newens die groot ideaal van `n eie 
selfstandige opleiding wat hopelik 
spoedig verwesenlik sal word enkele 
ander aspekte waarop die aandag ge- 
vestig moet word. Die stemme wat 
tydens die Algemene Kerkvergadering 
opgegaan het dat die tyd ryp geword 

het dat die Hervormde Kerk ook sal 
begin met die evangelieverkondiging 
aan die kleurlinge was `n welkome 
klank. Dit is bykans vanselfsprekend 
dat die Ring van Kaapland wat nog 
geen kersteningswerk doen nie die 
inisiatief op hierdie gebied sal neem, 
al moet dit voorlopig geskied met 
finansiële hulp uit wyer kerkverband. 
Dit het ook nodig geword dat die 
Ringe van die kerk wat nog nie aktief 
by hierdie werk betrokke is nie sal 
begin om meer daadwerklik die hand 
aan die ploeg te slaan. Daar moet 
egter ook ernstig besin word oor die 
vraag of die styging in heffing per 
lidmaat oor die afgelope jare he 
gehou het met die groot uitbreiding 
van die werk. Selfs 50c per lidmaat 
per jaar is werklik te min gevra. Dan 
word daar al jare lank uitgesien na 
die verskyning van `n eie, selfstandige 
en gereëlde blad vir die Bantoekerk. 
Dit is `n aangeleentheid wat net met 
groot skade langer uitgestel kan word! 

Met groot dankbaarheid kan ver- 
meld word dat die gees van die be- 
sprekings en besluite op die Algemene 
Kerkvergadering getoon het dat die 
tyd van dwase en ongemotiveerde 
vooroordeel teen die verkondiging van 
die evangelie aan die heidene in die 
Hervormde Kerk vir goed verby is. 
Daarom kan met vrymoedigheid `n 
beroep op alle lidmate van die kerk 
gedoen word om met groot toewyding 
deel te neem aan hierdie heerlike 
werk. Daar is vir elke lidmaat ruim 
geleentheid om `n bydrae te maak. 
Benewens geldelike offers, is daar `n 
nypende behoefte aan Bybels en ander 
leesstof in die Bantoekerk. Deur mid- 
del van bekendstelling van die saak 
aan huisbediendes kan meegewerk 
word aan die werwing van teologiese 
studente vir die Bantoekerk. 

Dit is duidelik dat ons tans die 
hand aan die ploeg kan slaan vir `n 
volgende fase in ons kerk se sending- 
werk. Laat ons dit biddend doen. Die 
uitlating van 'n leraar van die Bantoe 
Hervormde Kerk dat daar in ons 
blanke gemeentes selde vir die sen- 
dingwerk gebid word is 'n bitter aan- 
klag! Die bereidheid om die evangelie 
aan alle nasies te verkondig en die 
verwagting van Christus se wederkoms 
is nou eenmaal onlosmaaklik verbonde. 
,En hierdie evangelie van die konink- 
ryk sal verkondig word in die hele wê- 
reld tot 'n getuienis vir al die nasies; 
en dan sal die einde kom” Matthéiis 
24:14. 


Die belydenis is geen stok om mee 
te slaan, maar `n staf om te gaan. 
— Dr. Noordmans. 























WAT HET MET WIE 





Ds. A. Ras wat sedert 1963 namens ons kerk organiserende sekretaris by die 
Bybelgenootskap was het nou uitgetree in die verband. Op die foto bo oor- 
handig hy 'n grootdruk Bybel aan ds. A. J. Nolte destyds voorsitter van die 
Algemene Kerkvergadering. Ds Ras is opgevolg as sekretaris in kerkverband — 
soos die pos tans bekend is — deur ds. C. J. van Schalkwyk — regs bo. Ds. 
van Schalkwyk was predikant van Bergsig en tans predikant in besondere 
diens, vir hierdie taak deur die Kommissie van die Algemene Kerkvergadering 
benoem. Ds. Ras is steeds predikant van die kerk met volle status. 





Ds. J. A. P. van Tonder wat op 14 
September 1973 deur die Kommissie 
van die Algemene Kerkvergadering tot 
Superintendent vir die arbeid in kerke 
in eie Volksverband benoem is. Ds. 
van tonder het die werk voorheen 
deeltyds gedoen en was ook studente- 
leraar van die gemeente Fonteinedal. 





GEBEUR? 


Ds. A. P. B. Breytenbach tot onlangs 
nog predikant van Elandspoort wat deur 
die kerk by die Universiteit aanbeveel 
is vir aanstelling as dosent in die teo- 
logiese fakulteit met die oog op dose- 
ring van Bybelkunde. Met groot dank- 
baarheid is kennis geneem van die feit 
dat die Universiteit alle verpligtinge op 
hom neem vir die pos maar dat die kerk 
net soos by teologiese professore seg- 
genskap by die benoeming sal hê. 

WAT HET MET WIE GEBEUR? 


] Vervolg van vorige bladsy 

Dr. D. J. C. van Wyk van die gemeen- 
te Verwoerdburg wat by die gradepleg- 
tigheid van die Universiteit van Pretoria 
op 8 September 1973 'n doktorsgraad 
in die teologie ontvang het. Die graad 
is toegeken in die departement Gods- 
dienswetenskap met 'n proefskrif oor 
Die probleem van die algemene open- 
baring histories nagegaan en prinsipieel 
getoets. 








VAKANSIEWOONSTELLE 
WARMBAD 





Keurige vakansieverblyf vlak- 
by die Minerale Bad. Verskil 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels; ingeboude kle- 
rekaste en kombuiseenhede; 
elektriese stowe, ketels en ys- 
kaste; beddegoed, kookge- 
reedskap en eetgerei word 
volledig voorsien. Brosjure 
gratis beskikbaar. 


SPA-VISTA 
VAKANSIEWOONSTELLE 
Voortrekkerstraat 65, 
Telefoon 535, Warmbad, Tvl. 








Dr. C. J. Viljoen van die gemeente 
Pretoria-Tuine wat ook by die grade- 
plegtigheid van die Universiteit van 
Pretoria op 8 September 1973 'n dok- 
torsgraad in die teologie Departement 
Godsdienswetenskap ontvang het. Sy 
proefskrif het gegaan oor Die Godsbe- 
grip by Paul Tillich en sy invloed in 
die nuwere teologie. 


LITURGIESE 
ORRELMUSIEK 


BAND 1: MUSIEK VIR DIE 
KERKLIKE HUWELIKS- 
BEVESTIGING EN 
BEGRAFNISDIENS. 
Es 


'n Versameling van orrelwerke 
(koraalvoorspele asook 'trans- 
kripsies uit oratoriese werke) 
bedoel vir gebruik by kerklike 
huweliksbevestiging en by be- 
grafnisdienste. 
Prys R5.50 pp. 58 


UITGEGEE DEUR DIE N.G. 
KERK IN DIE O.V.S. SE 
SINODALE KOMMISSIE 
LV.M. DIE INSTITUUT 
VIR KERKMUSIEK 
AAN DIE U.O.V.S. 
REDAKSIE: 


PROF. J. J. K. KLOPPERS EN 
EN MEV. B. LOUW. 
sg” 

Slegs verkrygbaar van Kommis- 
sie vir Kerkmusiek, Posbus 399, 
Bloemfontein. 

Kontant met bestelling. 





Die Hervormer, November 1973, bladsy 12 





Dr. Gollin se 
Pille 


Prys: 35c & 65c 


vir GAL en LEWER 


Blakende gesondheid is die teenoor 
gestelde van die volgende klagtes 


NARE HOOFPYNE 
GALAANVALLE 

BITTER MOND 
AANGEPAKTE TONG 
HARDLYWIGHEID 
VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 

GEEL GELAAT 


Die oorsaak 'n lui lewer en te veel ga: 
Die beproefde en beste middel — 


Dr. Gollin se Gal- 
en Lewerpille 


Prys: 35c & 65c van alle Aptekers 
of van 


G. FOURIE 
Posbus 762, Pietermaritzburg 





Pyn se Moses 


0TTO 


Se Senuwee en Pyn Poeiers 
Prys 20c & AOc 


Probeer Otto vir Hoofpyn, Rumatiek 
Jig, Verkoue, Koors, Vrouekwale, ja 
vir enige ander ou pyn-kwale en 
oortuig uself van die strelende en 
spoedige verligting van 


OTTO 


DIE PYN POEIER WAT SPOEDIG 
WERK! 


Slegs by Aptekers verkrygbaar 




















IN EN OM DIE HUWELIK 





Ons leef in 'n tyd van die merry- 
go-round en die marriage-go-round. 

Daar is 'n paar gronde vir egskei- 
ding volgens die Bybel. Volgens ons 
landswet is daar egter méér. Dis ver- 
keerd. Die gronde wat die Bybel aan- 
gee vir egskeiding in die huwelik is: 
a) Hoerery: 

Jesus sê jn Matt. 5:42; 19:9 en 
Paulus in 1 Kor. 7:10 en 11 dat hoere- 
ry grond vir egskeiding is. 


DR. H. G. VAN DER WESTHUIZEN 


b) Ongeloof: 

Paulus sê in 1 Kor. 7:10-15 dat 
ongeloof grond vir egskeiding is. 

Nou is daar egter nie verskil tussen 
Jesus en Paulus nie. Want hoerery 
beteken ongeloof. Ja met hoerery be- 
doel die Bybel nie soos ons landswet, 
owerspel nie. Owerspel as sodanig is 
geen grond vir egskeiding volgens 
Bybel nie. Hoerery is volhardende — 
gewilde owerspel. Iemand wat hoerery 
bedryf, verbreek die gemeenskap met 
God deur hierdie sondige verbintenis. 
Om jou liggaam, duurgekoop deur 
Christus en daardeur woonplek van 
Gods Gees, tempel dus, 'n vertrek in 
Gods kerk (1 Kor. 6:19), te verbind 
deur permanente verhouding met 
iemand anders waardeur jou verhou- 
ding nie meer uitbeelding is van die 
Bruidegom (Christus) en die bruid 
(die kerk) nie, is om jou liggaam te 
amputeer van die liggaam van Chris- 
tus. Met hoerery bedoel die Bybel dus 
wesenlik afgodery. Daarom ook dat 
ons so baie in die Ou Testament lees 
van die uitdrukking ,om agter ander 
gode aan te hoereer”. Afgodery is 
ongeloof. Hoerery en ongeloof is dus 
één grond vir egskeiding. Die enigste 
grond. 

Wanneer hierdie grond vir egskei- 
ding egter bestaan, sê Paulus nog is 
dit nie die gelowige wat moet skei nie. 
Die gelowige moet probeer tot die ein- 
de toe om die ongelowige te red (1 
Kor. 7:16). As die ongelowige egter 
inisiatief neem en skei, dan kan die 
gelowige dit in hierdie geval toelaat. 
Gebroke Wêreld: 

Ons leef egter in 'n gebroke, son- 
dige wêreld, daarom bestaan daar nog 
sonde wat egskeiding tot stand bring. 
Soms sien iemand met sy gesonde ver- 
stand dat deur langer by sy vrou te 
bly, sal moord verseker tot gevolg hê; 
deur langer by haar man te bly sal 
hulle kinders geen opvoeding ontvang 
nie, ensovoorts. Daarom erken Paulus 
in 1 Kor. 7:11 dat daar tog geskei 
word in die gebroke wêreld. 

Sommige listige mense kom en sê 
dat Jesus gestel het: Wat God Saamge- 
voeg het, mag geen mens skei nie 
(Matt. 19) en nou moet ons by elke 


SKEI en HERTROU 


slegte huwelik vra: Het God hierdie 
huwelik saamgebind? Dan kan ons 
by antwoorde uitkom: Ek was oorhaas- 
tig — dus — God het nie. Ek was 
blind van verliefdheid — dus God het 
nie — Ek was onverstandig — dus: 
God het nie. Daar is geen liefde in my 
huwelik nie, net haat — dus: God 
het nie. As ons so geantwoord het, sê 
die sluwe mense, is dit duidelik dat as 
God die huwelik nie saamgebind het 
nie, leef ons in buite-egtelike verhou- 
ding en moet ons breek. Dan kom die 
Rooms-Katolieke Kerk en verklaar een- 
voudig: Daar was nog nooit 'n huwelik 
tussen hierdie twee persone nie. An- 
der gaan en skei eenvoudig. 

Indien hierdie argument Bybels- 
korrek is, sal byna alle getroudes een 
of ander tyd graag van dié geleentheid 
satanies gebruik wil maak. 

Wanneer is 'n huwelik dan werklik 
'n huwelik deur God saamverbind? 
Dis eenvoudig. Gods Woord gooi nie 
die gebruik van menslike bestaan 
sondermeer voor die voet oorboord 
nie! Indien 'n mens volgens die ge- 
bruik van jou tyd getroud is, is jy ook 
volgens die Bybel getroud. Onbybelse 
gebruike moet dus reggestel word. 

Hoe die man en vrou n4 die huwelik 
ookal is, sé6s die man en die vrou is, 
is hierdie man en vrou die man of 
vrou wat jy moet reken as jou man of 
vrou. Hém/h4ar moet jy liefhê, trou 
mee wees ensovoorts, soos hierbo ver- 
duidelik. Hom/haêar moet jy s66s hy/ 
sy is HELP. Dit was God se plan 
OMDAT die man of vrou sus of so is, 
om juis hom/haar my man/vrou te 
maak. Dit verstaan ons nie altyd nie! 
Ons moet. Da4r lê ons roeping. 
Hertrou: 

In welke gevalle kan daar nou na 
bogenoemde egskeidings hertrou 
word? 

Die Skrif is skokkend helder oor 
hierdie punt. Wat die egskeidings 
onder ,,Gebroke Wêreld” hierbo be- 
tref, sê die woord dat die geskeides 
met niemand anders as met mekaar 
weer kan trou nie (1 Kor. 7:11). 

Hier word soms die argument ge- 
voer dat die kerk bedienaar van 
barmhartigheid is, en in hierdie ge- 
broke wêreld soms barmhartigheid 
moet bewys deur geskeides te laat 


SEKS 


Die Woord sê: Jy mag nie egbreek 
nie (Eks. 20:14; Rom. 7:7; Hebr. 18:4; 
1 Tim. 4:13). Dit beteken nie seksuele 
verbod slegs vanuit die huwelik na 
buite nie, maar ook voorhuwelikse of 
buite-huwelikse seks. S6 sê die Woord 


hertrou met iemand anders. Dis waar 
— die kerk moet barmhartig wees. 
Maar die barmhartigheid wat die kerk 
kan en mag maar ook mo6ét bewys, is 
die barmhartigheid volgens Gods 
oord me oe AVE ES 

Dit sou dus onbarmhartig wees van 
die kerk om die geleentheid goed te 
keur dat iemand met 'n ander vrou 
trou as met dié waarmee hy getroud 
is. Hertrou vind nie plaas onder hier- 
die afdeling nie, omdat hulle ,,tog” 
geskei het, maar nie werklik nie 
want wat G6d saamgevoeg het, kan 
géén mens skei nie. 

Van tafel en bed is hulle dus geskei 
en miskien volgens landswet en hulle 
mag miskien apart lewe — dis miskien 
ook goed — maar trou met iemand 
anders — nooit. Hoe beter ons dit 
besef hoe minder ,,egskeidings” sal 
daar wees, want dan weet ons daar is 
nie 'n ander kans nie! 

Wat geskeides onder groepe (a) en 
(b) hierbo betref is dit die gelowige, 
van wie die ongelowige geskei het, 
toegelaat (soos by die dood van 'n 
eggenoot) om weer te trou. ,In sulke 
gevalle is die broeder of suster nie 
gebonde nie” (1 Kor. 7:15). 

Nou kom ons egter met hierdie ge- 
val in die praktyk. In die geval waar 
die huwelik vernietig is, omdat die 
een ongelowig is, mag die gelowige 
weer trou. Maar hoeveel keer kom dit 
voor dat 'n huwelik skipbreuk lei 
deur ongeloof van die een? Eers wan- 
neer jy kan sê: ek is van my vorige 
man of vrou deur sy of haar toedoen 
geskei omdat hy `n heiden is, kan jy 
trou! In die begin van die Christelike 
era is dit moontlik; vandag, in ons 
land, moet jy `n oordeel uitspreek 
oor jou vorige man of vrou waarin jy 
verklaar dat hy verval het van die 
geloof tot heiden. Dis nie 'n maklike 
oordeel in eerlikheid nie. 

Omdat so vele kom en op my vraag: 
swaarom is jy geskei?” triomferend 
antwoord: ,owerspel van haar/sy 
kant;” en gedink word dat die kerk 
daarmee gedwing is om weer 'n huwe- 
lik te bevestig en dit in ons tyd in ons 
land onder ons mense onbybels is, be- 
hoort elkeen wie se vorige man of 
vrou nog leef met niemand anders in 
die eg verbind te word nie. 


TUIS 


dat die gelowiges nie die argumente 
van die wêreld napraat en hulle laat 
lei aan hulle neus of deur hulle be- 
geertes nie: Want dit is die wil van 

God: julle heiligmaking; dat julle jul 
moet onthou van die hoerery; dat elk- 
een van julle moet weet om sy eie 
vrou te verkry in heiligheid en eer, 
nie in hartstogtelike begeerlikheid 
soos die heidene wat God nie ken nie 
— 1 Thess. 4:8-5. 

Statistiek wat gemaak is dui daarop 
dat voorhuwelikse seks hoofsaaklik 
plaasvind vanweë gebrek aan ouerlike 
opsig. Die gedrag van tieners word 
in hierdie opsig bepaal deur die fasili- 
teite beskikbaar. Een ondersoek het 
getoon dat ongetroude moeders in 
hulle moeilikheid beland het soos 
volg: 15.9% by hulle eie huis, 41.7% 
by die vriend se huis, 2.6% by 'n fa- 
milielid se huis, 11.3% by 'n vriend 
se huis, 70% sonder toesig by huise! 
Die res was hoofsaaklik sonder toesig 
in motorvoertuie op eensame plekke! 

Die lewe vandag is van so `n aard 
dat ouers nie immer hul oë oor die 
jeug kan hou nie. Maar minstens drie 
dinge kan tog gedoen word: 

(1) Waar op 'n verantwoordelike 
en subtiele volwasse wyse toesig deur 
die ouers gehou kan word, moet dit 
gedoen word. 

(2) Waar kinders in koshuise, jeug- 
herberge of losieshuise geplaas word, 


moet die ouers selektief die tehuise 
kies en hulle wense aan die betrokke 
owerheidsinstansie waar moontlik be- 
kend gemaak word. 

(3) Maar belangrikste is nog dat 
ouers hulle jeugdiges onderrig in die 
sonde, gevolge en gevare van VoOoI- 
huwelikse seks. 

As 'n mens alles gedoen het wat jy 
kan en wel sê dat jou kinders self- 
vertroue opbou en self weet om te 
vlug vir die sonde (Rom. 6:13; Ef. 
4:27), dan nog kan die ongewensde 
gebeur. Dis waar! Maar die vraag aan 
ons is net: Hét Ons alles gedoen wat 
ons as ouers moes? Hierdie vraag is 
belangrik as ons uit statistiek sien 
dat dié probleem ,,tuis” begin. 

ORRELBOUERS EN STEMMERS 


Ons wil graag jong manne oplei as orrelbouers en stemmers. 
Die werk is interessant en bied u 'n geleentheid om die hele 
land te deurreis. Ons bied ook uitstekende voordele soos 'n 
pensioenfonds, mediese bystandsfonds en 'n mededingende 
salaris aan. Persone wat belangstel moet ten minste 'n St. VII 
sertifikaat hê en verkieslik houtwerk as vak op skool gehad 
het. Rig asseblief aansoeke met volle besonderhede van ouder- 
dom, opleiding ensovoorts, aan: 

Geen rustelose 


nagte meer nie 


Etlike jare lank het mnr. J. E. 
Hewkins probeer om die strem- 
minge van bejaring, wat sy werk 
en sosiale lewe erastig benadeel 
het, teen te werk. Hy het begin 
dink dat hy nooit weer soos 
vroeër sou veel nie. 

Maar die afgelope maande het 
hy nuwe lewenslus gekry. Hy ly 
nie meer aan rustelose, slapelose 
nagte, vreemde pyne, prikkel- 
baarheid en frustrasie nie. En 
selfs `n rugpyn wat hom baie jare 
lank las gegee het, het nou 
verdwyn. 

Die rede vir hierdie merkwaar- 
dige verandering? 

Mnr. Hewkins sê: ,,Ek gebruik 
Salusa 45 nou 15 maande lank 
en die verbetering in my fisiese 
en geestelike toestand laat niks 
te wense oor nie. Ek is 61 jaar 
oud en ek voel bloedjonk !* 


LEWENSLUS VIR DIE MIDDELJARE 





By alle apteke verkrygbaar 

AAN DIE 
STUDENTEFRONT 


PRAESESVERSLAG 1973 


Inleiding: 


Van der Hoff Teologiese Vereniging 
is 'n Fakulteitsvereniging van die Fa- 
kulteit Teologie (Afdeling A) van die 
Nederduitsch Hervormde Kerk van 
Afrika. aan die Universiteit van Pre- 
toria. Hierdie vereniging dra die naam 
van die eerste predikant van die Trans- 
vaal van die Nederduitsch Hervormde 
Kerk van Afrika, naamlik ds. Dirk van 
der Hoff (1853-1881). Hierdie ver- 
eniging is gestig op 24 Maart 1924, 
aan die huis van prof. dr. J. H. J. A. 
Greyvenstein en het as leuse 1 Tim. 
6:20: Bewaar u pand. 


— H. SWART, Praeses 1973. 


,Op studentevlak stel Van der Hoff 
hom ten doel om sy lede in een organi- 
sasie saam te bind vir die bevordering 
van kerklike belange; die versterking 
van die broederskap en van die kolle- 
giale band onderling en om sy lede 
in die geleentheid te stel om hulle 
onderling geestelik en intellektueel te 
oefen in alles wat kan bydra tot die 
vorming wat hulle nodig het om hulle 
toekomstige roeping as lidmate en as 
predikante van die kerk, ooreenkom- 
stig die Woord van God te vervul.” 


Op die vooraand van sy half-eeufees 
gaan dit goed met Van der Hoff wat 
gereed maak om hom in sy feesgewaad 
te tooi. Van der Hoff is geestelik kern- 
gesond en in sy anale staan die rekord 
getal van 38 B.D.-studente opgeteken 
en die totale ledetal van 95. 


Dit is dan ook met groot dankbaar- 
heid en diepe erkentlikheid teenoor 
God in Christus vir soveel genade so 
onverdiend aan ons bewys dat ons oor 
die werksaamhede van 1973, dit is die 
49ste bestaansjaar van Van der Hoff 
Teologiese Vereniging, kan verslag 
doen. 


Vergaderings: 


Die tema van die jaar was ,,Die 
Kerk” en deurgaans het Van der Hoff 
gepoog om verskillende fasette van 
die kerklike lewe nader toe te lig, 
asook om op die gevare te wys wat die 
geordende kerk bedreig en probeer 
vernietig. Benewens die nege geleent- 
hede waarby die vereniging amptelik 
vergader het gedurende die akade- 
miese ` jaar 1973 het die vereniging 
ook op verskeie Vrydagoggende ver- 


Van der Hoff Teologiese Vereniging 





Van der Hoff-bestuur 1973, v.l.n.r. Malan Storm (assessor), Fanie Naude (abactis), 
Jan Maloney (fiscus) en Wessel Swart (praeses). 


gader in die vorm van besprekings- 
klasse wat ook in die teologiese klas- 
kamer van die ou Lettere Gebou ge- 
hou is. Soos dit nou al tradisie geword 
het, is die eerste helfte van elke ver- 
gadering gewy aan die voordra en 
bespreking van prikkelende referate. 
Nadat die innerlike versterk is gedu- 
rende die pouse deur heerlike verver- 
sings, is die tweede helfte van die 
vergaderings gewoonlik aan studente- 
aangeleenthede gewy. 


Die referate gedurende die jaar ge- 
lewer, is deur genooide sprekers en 
by drie geleenthede deur lede van 
Van der Hoff self waargeneem. Die 
referate was van `n baie hoogstaande 


standaard en gewoonlik het dit lewen- 
dige besprekings uitgelok. 

Van der Hoff het sy werksaamhede 
vir 1973 amptelik op 1 Maart 1973 
begin met die installasievergadering 
wat in die kerkgebou van die studente- 
gemeente Philadelphia plaasgevind 
het. Met die vergadering waarop ook 
verskeie professore en predikante 
teenwoordig was, is die openingsrede 
gelewer deur die praeses met as teks 
vir die kort prediking Esegiël 2:8 en 
daarna is 920 nuwe lede geinstalleer. 

Met die tema as ,,Die Kerk” het 
die volgende onderwerpe die aandag 
geniet in amptelike vergaderings en 
besprekingsklasse: 

a) Die begrip kerk in die Nuwe 
Testament deur prof. dr. G. M. M. 
Pelser. : 


b) Die begrip kerk in die Ou Testa- 
ment deur prof. dr. J. P. Oberholer. 


c) Hedendaagse strominge in die 
liturgiek deur prof. dr. J. 1. de Wet. 


d) Kerk en sending deur mnre. 
Malan Storm en Hannes Beukes. 


e) ,Invisible Church” deur mnr. R. 
M. Naudé. 


f) Die kerk en belydenisskrifte deur 
prof. dr. B. J. Engelbrecht. 


g) Christelike-wetenskap deur prof. 
dr. P. 8. Dreyer. 


h) Die Jeugrevolusie en die gevare 
wat dit vir die kerk inhou deur mnr. 
Hennie Botes. 


i) Die ekonomie van die woord deur 
oudl. J. Potgieter. 


j) Die vraag na iewensversekering? 
deur mnr. M. Storm. 


k) Die kerk en jeug deur ds. €. L. 
van den Berg. 


1) Teologie van die strukture deur 
prof. dr. A. D. Pont. 


m) Kerkmusiek en kerksang deur 
dr. D. J. C. van Wyk. 


n) Die wybegeerte van die wetsidee 
deur dr. A. Antonites. 


m) Die afsluitingsvergadering het 
op 6 September 1973 plaasgevind waar- 
tydens die jaarverslae behandel Is, die 


Al die studente saam met hulle leermeesters. 





Die finalejaars saam met professore. Voor v.l.n.r. proff. G. M. M. Pelser, F. J. van Zyl, 

A. D. Pont, B. J. Engelbrecht, J. |. de Wet, J. P. Oberholzer, W. C. van Wyk. 

Agter v.l.n.r. J. S. Naudé, E. P. Vosloo, M. M. Seymore, J. P. J. Fourie, R. M. Naudé, 

H. J. Botes, P. J. van der Merwe, J. J. H. Engelbrecht, L. M. P. Swanepoel, 
B. J. van Wyk, W. H. Swart, J. G. M. Storm. 


nuwe bestuur en komitees vir 1974 
verkies is en prof. dr. F. J. van Zyl, 
waarnemende dekaan die afskeidsbood- 
skap gelewer het. 


Teelogiese Kongres: 


Die jaarlikse interfakultêre kongres 
vir teologiese smidente van die drie 

Afrikaanse kerke het dié jaar op Pet- 
chefstroom plaasgevind met die tema 
,Die Kerk”. In die skadu van die 
oudste kerk trans die Vaal en met 
Van der Hoffweg aan ons sy, was die 
lede ven Van der Hoff oek heeltemal 


@ Na volgende bladsy 











tuis in Potchefstroom. Van der Hoff 
was deeglik voorbereid en die agtien 
afgevaardigdes het aktief aan elke 
referaat deelgeneem en die res van 
die kongresgangers was deeglik daar- 
van bewus dat Van der Hoff teen- 
woordig was. Van der Hoff se referaat 
is gelaat as nagereg vir die laaste dag. 
Mnre. Malan Storm en Hannes Beukes 
het 'n baie volledige en netjiese refe- 
raat uitgewerk en mnr. Storm het die 
referaat op `n besondere wyse voorge- 
dra, sodat ons saak onuitwisbaar dui- 
delik was. Die afgevaardigdes van ons 
vereniging het vir die duur van die 
konferensie by Potch-dam tuisgegaan 
en tussen die kamplewe deur het ons 
saans die ledige tyd verweil met 
besprekinge oor die volgende dag se 
referate. 


Tydens die kongres het mnr. Andres 
van Aarde die afgevaardigdes van die 
ander drie verenigings duidelik laat 
verstaan dat Van der Hoff geen deel 
het of sal hê aan die blaadjie ,,Een” 
nie, omdat die blaadjie as doel het: 
,kerkvereniging en dat die drie afson- 
derlike Afrikaanse kerke 'n sondige 
geskeidenheid is.” Mnr. Van Aarde het 
hulle ook verder laat verstaan dat 
Van der Hoff slegs bereid is om te 





Daar word nie net gestudeer nie. Met die rug gekeer op die Ou Lettere gebou, waar 
die Teologiese lesings ook gegee word is die manne op pad na die teekamer met 
proff. Oberholzer en Engelbrecht heelvoor. 





Teepouse in die kaffeteria. Soos een man word die teepouse benut saam met 
professore Engelbrecht, Oberholzer en van Wyk wat die dag verantwoordelik was 
vir die lesings. 


skakel mits daar wedersydse begrip 
en respek is vir mekaar se standpunte, 
mits dit geskied op 'interfakultêre 
basis en mits dit ter bevordering is 
van die teologie as wetenskap. Met 
die afsluiting van die kongres was 
al die afgevaardigde lede van Van der 


Hoff dit eens dat Van der Hoff met 
onderskeiding uit die stryd getree het 
en dat Van der Hoff baie respek af- 
gedwing het vir die positiewe wyse 
waarop hy die konferensie benader 
het. 


Kampkongres: 
Die oriënteringskamp wat nou 'n jaar- 
likse instelling geword het, is vanjaar 
tussen 9 tot 11 Maart 1973 by die 
Landsdienskampterrein by Roode- 
plaatsdam gehou. Soos in die verlede 
is daar hierdie jaar weer gepoog om 
die eerstejaar studente die geleentheid 
te gee om kennis te maak met die 
doel en werksaamhede van Van der 
Hoff en om die senior studente van 
naderby te leer ken. Die volgende 
onderwerpe is deur die onderskeie 
sprekers behandel: 

(a) Studie en voortgesette studie 
deur dr. H. G. van der Westhuizen. 

(b) Die teologiese student op die 
kampus deur ds. S. J. Botha. 

(c) Die lewe en werk van die pre- 
dikant deur ds. M. J. van Schalkwyk. 

(d) Terwyl mev. Van Schalkwyk by 
die geleentheid die vrouens en gesel- 
linne van die tokkelokke toegespreek 
het oor ,,Die lewe en werk van die 
predikantsvrou”. 

(e) Die Sondagoggend het prof. dr. 
F. J. van Zyl die erediens waargeneem. 

Die kamp het plaasgevind onder 
voorsitterskap van die assessor mnr. 
Malan Storm wat die verrigtinge op 
`n baie skitterende en bekwame wyse 
gelei het. 


Die B.D. geselligheid: 

Op tradisionele en kenmerkende 
wyse is die B.D. braaivleis die jaar 
weer aangebied deur die B.D. 1 manne. 
Die reëlings was puik en die B.D. 
manne het die geselligheid baie geniet 

en heerlik ontspan en die B.D. 1 man- 
ne baie hartlik in hulle midde ver- 
welkom. 


Van der Hoff-H.S.V.-Toer 1973: 


Onder die bekwame leiding van mnr. 
Piet Boshoff en sy toerkomitee het 
die toergroep vanjaar die Aprilvakan- 
sie weer 'n konserttoer onderneem. 
Die toergroep het met groot sukses 
'n gedeelte van Suid-Transvaal en die 
Vrystaat verken en met die onderne- 
ming nie net alleen `n nuwe roete 
mak gemaak nie, maar ook baanbre- 
kerswerk gedoen vir toere wat mag 
volg. Deur harde werk, die goeie sorg 
van die toerouers ds. en mev. Botha 
en die vriendelikheid en ywer van die 
lidmate kon die bedrag van R4,000 
ingesamel word. Die netto wins van 
R3,033 is opgelewer en Van der Hoff 
as vennoot van H.S.V. het dan R1,800 
bekom, waarvoor die vereniging baie 
dankbaar is, omdat hy die bedrag weer 
net so in sy studiefonds kon stort. 


Ons wil mnr. Gert van der Merwe 
en sy toerkomitee alle sukses en voor- 
spoed toewens vir die 1974 toer deur 
Suidoos-Transvaal. 

Van der Hoff Jaarblad: 

Die jaarblad is hierdie jaar weer 
andermaal iets besonders. Die blad 
word die jaar opgedra aan prof. dr. 
J. P. Oberholzer, voorsitter van die 
Kommissie van die Algemene Kerk- 
vergadering en hoogleraar, Ou 'Testa- 
mentiese Wetenskap. Mnr. Andries 
van Aarde en sy redaksie het groot 
ywer aan die dag gelê en besonder 
moeite gedoen om nie met alleen 'n 
blad van 52 bladsye gereed te maak 
nie, maar ook artikels te plaas van 
wesenlike belang en wat vir die leser 
daarvan `n goeie idee gee oor wat 
ons houding is ten opsigte van die 
modewoord ,,verandering”. Deur die 
redaksie se nougesette ywer en die 
goeie verloop van omstandighede was 
dit seker die eerste keer in jare dat 
die Van der Hoff-blad reeds by die 
afsluitingsdinee gereed was vir oor- 
handiging aan prof. Oberholzer. Daar- 
om dan ook ons dank en waardering 
aan mnr. Van Aaarde en sy redaksie 
vir hul onbaatsugtige diens en ook 'n 
woord van hartlike geluk vir die son- 
derlinge prestasie. 

Beurse en lenings: 


Agtien teologiese studente wat lede 
van Van der Hoff is, het hierdie jaar 
weer voordeel getrek uit die Van der 
Hoff Studiefonds in die vorm van 
lenings. `n Totale bedrag van R2850,00 
was beskikbaar terwyl `n bedrag van 
R6294,25 tans op vaste belegging is. 





Die professor in Kerkgeskiedenis het self geskiedenis gemaak en gedurende die 

Julievakansie 'n jagtog aan die Limpopo vir die finalejaars gereël — arme Rooibok. 

V.l.n.r. Fanie Naude, prof. Pont, Loffie Naude, Barry van Wyk, Koos Engelbecht, 
Wessel Swart, Eddie Vosloo, Lou Swanepoel en Hennie Botes. 


Afsluitingsdiens en Piekniek: 


Die geselligheidskomitee onder die 
leiding van mnr. Johan Smit wat 
hierdie jaar getrou met elke vergade- 
ring tydens pouse gesorg het dat die 
lede gesellig verkeer, het die jaarlikse 
piekniek op 8 September 1973 by 
Fiestaland beplan. Mnr. Smit het spe- 
siaal gewag vir die lente sodat mnre. 
Hentie Botes en Koos Engelbrecht 
ook kan deel hê aan die liefde wat 
so kenmerkend is van die lente. 


Verder het mnr. Smit en sy manne 
ook reëlings getref vir die afsluitings- 
dinee op 14 September 1973 om 
7 nm. by die Monument Restaurant en 
ook dit was weer `n onvergeetlike 
aand. 


Serenades: 


Deur die hegte vriendskap en ver- 
standhouding met die professore 
steeds te handhaaf en te bevorder en 
as blyk van waardering vir alles wat 
hulle vir die studente doen en be- 
teken, binne sowel as buite die klas- 
kamer is die goeie gebruik die jaar 
weer voortgesit. Onder die bekwame 
leiding van ons twee geharde sere- 
nademeesters mnre. Barry van Wyk 
en Kalla Fourie is die onderskeie 
pogings geloods. 


Sport: 


Die seisoen en sportbeldrywighede 
van die jaar is op `n baie hoë moot 
afgesluit tydens die tradisionele B.A-- 

B.D. rugbywedstryd. Met `n partydige 
skeidsregter prof. Pelser teen hulle 
het die B.D-manne nietemin geseëvier 
oor die B.A .-spannetjie en met eer uit 
die stryd getree om deur die B.A.'s 
met verversings bedien te word. Die 
telling en dit is ter sake was 14 vir 
die B.D.'s teenoor die B.A's se 14. 
Die lede het in groot getalle opgetrek 
en die volgepakte pawiljoene het 'n 
groot en goeie wedstryd gesien. 


Kontrole oor die eerstejaars: 


Vir hulp en leiding is die eerste- 
jaars die jaar weer ingedeel by senior- 
studente en die bestuur het waar 
moontlik ook die nodige kontrole uit- 
geoefen en aanmoediging gegee. Eers- 
tejaars sowel as die ander lede van 
Van der Hoff is by verskeie geleent- 
hede dit ernstig op die hart gelê om 
ywerig te studeer. 


Nuusverteenwoordigers: 


Van der Hoff het die jaar goed 
begin en verskeie berigte in die Her- 
vormer, Hoofstad en die Nuusbrief ge- 
plaas gekry. Deur middel van die 
Hervormer is die nuwe eerstejaars vir 
1973 dan ook hartlik verwelkom deur 
die bestuur en uitgenooi om met die 
bestuur te skakel vir enige inligting 
en hulp. Hoewel ons aan die begin 
nie hond haaraf kon maak om aan- 
vanklik 'n artikel in die Perdeby ge- 
plaas te kry nie, het mnre. Paul Kern 


OG] Na volgende bladsy 


en Piet (Cilliers nietemin volhard en 
het verskeie artikels oor die werk- 
saamhede van ons vereniging later in 
die Perdeby verskyn. Ons hartlike 
dank aan hulle vir hul vorharding en 
sukses. 

Algemeen: 

Soos in die verlede het lede van ons 
vereniging op verskeie terreine van 
die studentelewe hulle deel bygedra 
en hulle besonder goed van hulle on- 
derskeie take gekwyt. 

Van der Hofflede het aktief deelge- 
neem aan die jool, koshuisbedrywig- 
hede en verenigingslewe. Op die V.S.R. 
was mnr. Botes 'n ware ambassadeur 
van Van der Hoff en as V.S.R. 1id het 
hy hom ook besonder goed gekwyt van 
sy taak. Aan mnr. Botes ons dank vir 
sy ywer en aan mnr. Roelf Coertze 
wens ons alle sukses en voorspoed 
toe as V.S.R. uitvoerende komiteelid 
vir 1974. Ook voorspoed en sukses aan 
die lede wat op die V.S.R.-subkomitees 
vir 1974 verkies is. 

Nuwe werksaamhede van Van der 
Hoff gedurende 1973: 

Soos in die verlede het Van der 
Hoff ook vanjaar sy invloed wel deeg- 
lik laat geld op die kampus en in 
vele opsigte was die verenigings 'n 
faktor om mee rekening te hou. Be- 
newens die normale en tradisionele 
werksaamhede van Van der Hoff is 
die volgende nuwe projekte met ywer 
en goeie samewerking van die lede 
aangepak en met sukses voltooi: 

Van der Hofflede het gedurende die 
jaar elke Maandag- en Woensdagaande 
gaan huisgodsdiens hou by Machteld 
Postmus Oue Tehuis. So en op die 
wyse kon ons vereniging ook 'n bydrae 
lewer tot die geestelike versorging 
van bejaardes. Die bejaardes het dit 
baie waardeer en het ook gevra dat 
hulle dank en seënwense aan die ver- 
eniging oorgedra word. 

Te midde van al hul werksaamhede 
het die finale jaarklas ook onderneem 
om verskeie jeugverenigings toe te 
spreek oor aktuele onderwerpe. Die 
projek is met groot sukses onderneem. 
Sodoende is Van der Hoff nie net 
alleen by die gemeentelede bekend 
gestel nie maar kon ons vereniging 
ook 'n daadwerklike bydrae lewer tot 
die inligting en inspirasie van die 
kerklike jeug. 

Die bestuur het 'n afsonderlike 
eerstejaarsvergadering gehou om met 
die eerstejaars 'n een en ander te 
handel oor die studentelewe in die 
algemeen en hulle ook te motiveer. 
Ds. Botha, studenteleraar en advise- 
rende lid van die Kuratorium, het by 
die geleentheid gepraat oor die nood- 
saaklikheid van nougesette studie en 
mnr. Botes het gehandel oor hulle 
meeleef in studentebedrywighede. 

Van der Hoff het die jaar ook deel- 
geneem aan die feesvieringe van die 
gemeente Ogies wat 21 jaar oud was. 


Van der Hoff het by wyse van 'n 
donasie die H.S.V.-Van der Hoff toer- 
orkes gedeeltelik geborg om deel te 
neem aan die aalwynfees in Umtali, 
Rhodesië. Die lede het dan ook die 
nodige luister aan die fees verleen 
en so ook die vereniging se naam 
hoog gehou buite die grense van die 
Republiek. 


Van der Hoff het die jaar ook aktief 
deelgeneem aan die A.S.B.-werksaam- 
hede. Die ASB. kongres te Stellen- 
bosch is bygewoon deur mnr. Botes 
en myself as afgevaardigdes van die 
universiteit en 'n program van Van 
der Hoff se werksaamhede bo en be- 
halwe die studente bedrywighede is 
voorgelê. So het die kongres dan 
kennis geneem van Van der Hoff se 
werksaamhede ook in diens van die 
Afrikaner. 


Ook die Christelike wetenskap kon- 
ferensie te Bloemfontein is bygewoon 
deur 'n sterk afvaardiging van Van 
der Hoff. Dr. Antonites en die ander 
lede het dan ook met eer uit die 
stryd getree. 


'n B.A -vergadering onder die be- 
stuur se toesig is belê en by die ge- 
leentheid kon die B.A. manne kennis 
maak met die voorsitter van die Kom- 
missie van die Algemene Kerkver- 
gadering wat met hulle gepraat het 
oor Art. 3 en persberigte. Verder is 
daar gepraat oor die eerste semester 
se uitslae deur ds. Botha terwyl mnr. 
Fanie Naudé die manne ook aange- 
moedig het om steeds hul deel te doen. 


Die Vierkleur in die teologiese klas- 
kamer wat tydens die Algemene Kerk- 
vergadering skynbaar geskaak is en 
nooit weer terug gevind is nie, is op 
die voorlaaste vergadering weer in ere 
herstel. Mnr. Piet van der Merwe het 
`n ander vierkleur namens ds. Freek 
van der Merwe aan die vereniging ge- 
skenk. Mnr. Van der Merwe het eers 
'n kort oorsig gegee van die geskiede- 
nis van die vlag en daarna terwyl die 
lede staan en die vlaglied wat deur 
ds. Dirk van der Hoff gedig is, gelees 
is het mnr. Van der Merwe die vlag 
teen die muur laat ontplooi. Die lede 
is by hernuwing weer opgeroep om 
die vlag te bewaar en sy gedagtenis 
in ere te hou. 


Daar is ook die jaar onderneem om 
die jaarblad gedeeltelik self deur die 
lede te laat versprei. Benewens die 
bestellings wat geplaas is sal elke 
eerstejaar 40 blaaie en die finale jaar- 
klas 700 jaarblaaie versprei. 


'n Reëlingskomitee vir die halfeeu- 
fees van Van der Hoff is benoem en 
as saamroeper en redakteur van die 
feesblad is mnr. Jan Maloney verkies. 


Onder leiding van mnr. Piet van 
Staden en sy helpers is `n baie gesel- 
lige en geslaagde B.A. en B.D. braai- 
vleis by die Fonteine aangebied. 


Van der Hoff het die jaar ook begin 
met besprekingsklasse op Vrydagog- 
gende. Die bywoning was baie goed 
en die lede het aktief aan die bespre- 
kings deelgeneem en aan die einde 
van die projek blyk dit `n baie ge- 
slaagde onderneming te wees wat nog 
tot iets groots uitgebou kan word. By 
die besprekingsklasse is ook elke keer 
gepocg om verskillende finalejaars 
as voorsitters te laat optree en so 
elkeen 'n geleentheid te gee om 'n 
vergadering te lei en so meer persone 
ondervinding te gee van voorsitter- 
skap wat ons vertrou hulle eendag 
van hulp sal kan wees by kerkraads- 
vergaderings en gemeentevergade- 
rings. 

Vir die eerste keer is die finalejaars 
die jaar deur die afdeling Interne 
Ouditering van die Kerkkantoor by 
monde van mej. Venter toegespreek 
en het die N.H.S.V. Hoofbestuur be- 
sluit om by wyse van `n dinee nader 
kennis te maak met die afstuderendes 
en hulle vrouens en verloofdes. Ook is 
daar gereël vir 'n besoek aan die S. P. 
Engelbrecht Kerkargief wat baie leer- 
saam behoort te wees. Al drie boge- 
noemde gevalle is positiewe onderne- 
mings wat voortgesit behoort te word. 


Ten slotte: 


Ons staan op die drumpel van die 
tyd van rekenskap wat voorlê, hier 
aan die einde van nog 'n jaar se 
formele aktiwiteite. Die noodkreet van 
die kerk se tekort aan predikante roep 
luid en van elkeen word verwag om 
met nougesette ywer en volharding 
te studeer sodat almal deeglik en goed 
toegeruste predikante in diens van die 
Woord van God kan wees. 


Laat ons as gelowiges dan getrou 
studeer om so gehoorsaam antwoord 
te gee op die roepstem van God. Ons 
hoogste dank en al die eer en aan- 
bidding van onse harte aan Hom ons 
Skepper en Heer vir sy troue hand 
van bewaring wat Hy oor ons uitge- 
strek gehou het deur die jare — dit 
is onverdiende gsuns en genade so 
mildelik aan ons bewys. 





AANDAG 
PROSTAATKLIERLYERS 


n Nuwe geneesmiddel vir die 

prostaatklier vinnige verligting en 

langdurig ook vir alle nier en 

blaas kwale en ook vir aambeie. 

Slegs R3.35 k.m.b. geen k.b.a. be- 
stellings. 

TJEK MET KOMMISSIE 1T0c. 
Regstreeks van Mev. R. Muller 
Pk. Krugerspos, 
Lydenburg. 

VROUERUBRIEK...... 


17. Mev. Coek, eggenote van ds. Hen- 
ricus Cock: 

Met die uitsondering van ,Die Kaap- 
se Predikante van die Sewentiende en 
Apgtiende Eeu” deur prof. dr. S. P. 
Engelbrecht, maak nie een van die 





H. M. REX 





ander geraadpleegde bronne melding 
van die naam van die eggenote van 
ds. Henricus Cock, wat `n tydlank die 
Kaapse gemeente saam met ds. Fran- 
cois le Sueur bedien het. Ofskoon 
haar naam deur prof. Engelbrecht ge- 
noem word, bestaan daar onsekerheid 
oor haar ware identiteit. Prof. Engel- 





Hervormde Predikantsvroue 


in Suid-Afrika 


ders was nie. Wanneer prof. Engel- 
brecht dus skrywe dat ds. Cock in die 
dertigerjare van die agtiende eeu met 
`n dogter van ds. H. Beck getroud sou 
gewees het, kon mev. Cock dus nie 
`n eie dogter van ds. Beck gewees het 
nie maar miskien 'n aangenome dogter 
van die Beck-egpaar. 


Dit is verder ook vermeldenswaar- 
dig dat ds. Beck, wat op hoë ouderdom 
in 1755 in Kaapstad oorlede is, in sy 
testament die kinders van sy suster 
begunstig het. Van eie kinders of na- 


vanaf 1652 


genoodsaak was om namens ds. Cock 
by die Klassis van Amsterdam aansoek 
om sy ontslag as predikant te doen. 
Ds. Cock, wat hom deur sy bekwaam- 
heid en iewenswandel, bemind gemaak 
het in sy gemeente, het sy ontslag 
gevra met die oog op die egpaar se 
besoek aan Nederland ten einde ge- 
nesing te probeer vind vir die jare- 
lange, slepende siekte van die predi- 
kantsvrou. 


Die kerkraad het sy versoek aan die 
Klassis as volg gemotiveer: ,En dewijl 


EE EE TR, 





'n Tekening wat E. van Staden, 'n Nederlandse seeman of kunstenaar, in 1710 van 
Kaapstad gemaak het. Die Kasteel en die Hervormde kerkgebou, wat in 1704 
ingewy is, kan op die Van Staden-tekening duidelik van die ander geboue onder- 


brecht vertel naamlik dat ds. Cock na 
sy aankoms in Kaapstad, ,met 'n dog- 
ter van ds. H. Beck (getroud is)”. Ds. 
Cock het in April 1732 aan die Kaap 
aangekom en op een of ander stadium 
n4 sy diensaanvaarding op 11 April 
van daardie jaar het hy dus in die 
huwelik getree. Ds. Cock was afkom- 
stig van die Nederlandse provinsie 
Overijsel en nadat hy vanaf 1722 tot 
1724 in Groningen vir predikant stu- 
deer het, is hy in 1731 deur die Klassis 
van Amsterdam as predikant na die 
Kaap uitgestuur 

Ds. Henricus Beck, wat vanaf 1704 
tot 1726 predikant van Stellenbosch 
was en van toe af tot 1731 die Kaap- 
stadse gemeente bedien het, was: ten 
tye van die koms van ds. Cock woon- 
agtig in Kaapstad en het nog af en 
toe dienste waargeneem. Sover bekend 
is geen kinders uit sy huwelik met 
Johanna Constantia Elsevier gebore 
nie. Op bladsy 37 van die reedsge- 
noemde boek skrywe prof. Engelbrecht 
ook dat die eggenote van ds. Beck 
voor hom dood is en dat daar nie kin- 


skei word. 


komelinge word geen melding in die 
testament gemaak nie. 

Die is 'n bekende feit dat die egge- 
note van ds. Beck sowel as sy suster, 
lank voor hom oorlede is. Maar dit 
is opmerklik dat in 1723, die jaar 
waarin die nuwe kerkgebou van die 
Stellenbosche gemeente ingewy is, 
daar vertel word dat ds. Beck ,,een- 
saam in die pastorie (was), terwyl sy 
vrou in Holland woon.” 

Aangesien dit nie bekend is watter 
bron prof. Engelbrecht gebruik het 
om te beweer dat ds. Cock met 'n dog- 
ter van ds. H. Beck getroud was, en hy 
hom ook in dieselfde boek weerspreek 
het ten opsigte van die ouerskap van 
die Beck-egpaar, bestaan daar dus op 
hierdie stadium onsekerheid oor die 
ware identiteit van mev. Cock. 

Uit haar huwelik met ds. Cock is 
daar verskillende kinders gebore wat 
almal egter op jeugdige ouderdom 
oorlede is. Haar gesondheid het veel 
te wense oorgelaat en algaande nog 
verder versleg, sodat die kerkraad van 
,Cabo de Goede Hoop” in Mei 1739 

onzen medebroeder, den Eerw. heer 
predicant Henricus Cock, vermits het 
den Almogende God behaagt heeft 
zijn huysvrouw, sedert eenige jaaren 
herwaarts, met eenige dguaalen onge- 
macken te bezoeken, van dewelke de- 
selve, ongeacht alle alhier practicable 
hulpmiddelen, tot zijn leetwesen niet 
heeft kunnen hersteld werden, en hij 
in die hoop is levende, dat mogelijk 
in het vaderland voor haar nog wel 
eenig soulaas en andere verdere reme- 
dies Zouden kunnen gevonden werden.” 


Nadat verdere briefwisseling tussen 
die kerkraad en die Klassis oor die 
billike versoek van ds. Cock gevoer 
is, het die Klassis uiteindelik sy toe- 
stemming gegee dat ds. Cock sy ont- 
slag as predikant kon kry en die eg- 
paar na Nederland mag vertrek. In 
Februarie 1742 het ds. en mev. Cock, 
met agterlating van die graftes van 
hul vroeggestorwe kinders en hul huis- 
like leed, Kaapstad verlaat in die hoop 

JEUGRUBRIEK...... 
BYBELSTUDIE: 
MATT. 5 3-1 6 (vel. 


Markus 9:49v; 4:21; Luk. 14:34v; 8:16; 
Joh. 8:20). 

Onmiddellik op die Saligsprekinge 
(5:3-12), volg hierdie gelykenisse van 
die Sout en die Lig. Die mense wat 
deur Jesus saliggespreek is, kry vol- 
gens Mattheiis nou opdragte van Jesus. 
Hulle, die barmhartiges, die vredema- 
kers, die verdruktes en vervolgdes ter 
wille van die geregtigheid, ensovoorts 
(vel. verse 3-12), is geroepe tot ʼn 
taak teenoor die ganse mensdom. 
Julle is die sout van die aarde, maar 
as die sout laf geword het, waarmee 
sal dit gesout word? Dit deug nêrens 
meer voor as om buite gegooi en deur 
die mense vertrap te word nie” (vers 
138). 


DS. J. J. ENGELBRECHT 


Wat plantegroei betref, het sout 
gewoonlik 'n nadelige uitwerking op 
grond. Veral daarom, is die standpunt 
al verdedig dat hierdie teks nie korrek 
oorgelewer is nie. Dit sou dan oor- 
spronklik ongeveer sê gelui het: 

,Julle is die lamp van die volk; 
(—Israel). Julle is die lig van die 
nasies (—die heidene) — vergelyk 
Jes. 42:6c en d. 

Ons insiens is daar nie genoeg 

grond om So `n ingrypende tekswy- 
siging aan te bring mie, al lyk dit ook 
interessant. Bowendien is daar genoeg 
voorbeelde wat toon dat die Bybel en 
ander geskrifte ook weet van 'n gun- 
stige gebruik van sout. Sout is by- 
voorbeeld gebruik om bederf te voor- 
kom (Lev. 2:18; Eseg. 43:24), aan 
smaaklose voedsel geur te gee (Job 
6:6; vgl. Kol. 4:6), om gesondheids- 
redes (?) by pasgebore kindertjies 
(Eiseg. 16:4) en by die sluit van ver- 
bonde (Lev. 2:13; IT Kron. 18:5). 
'n Joodse rabbi met die naam van 
Joshua ben Hananja, het eenmaal spot- 
tend gevra of sout dan laf kan word? 
— Dit word immers aanvaar dat sout 
nie sy soutgehalte kan verloor mie. 
Hierop kan geantwoord word dat die 
stof wat in Palestina as ,,sout” bekend 
is dikwels met ander dinge soos gips, 
ensovoorts vermeng is. Wanneer die 
werklike sout deur oplossing daaruit 
verwyder is, is die dinge wat agterbly, 
waardeloos — minstens volgens die 
norme van die mense uit die Nieu- 
Testamentiese tyd. Bowendien kan 
sout ook sy doeltreffendheid verloor 
as dit met te veel ander dinge ver- 
meng raak. In daardie sin word die 
sout dan ,la£”. 

Die beeld in hierdie teks kan mis- 
kien beteken dat die gemeente die 


GEROEPENES 


wêreld vir verderf bewaar, of, anders 
gestel, dat deur die aanwesigheid van 
die dissipels, Gods oordele nog nie 
oor die wêreld losgebreek het nie. Dit 
sou ook kon beteken dat die mensdom 
danksy die aanwesigheid van die ge- 
meente, nog ,smaak” het sodat God 
dit nog met hulle kan uithou. 

Waarskynlik is dit veiliger om nie 
So 'n toegespitste betekenis te soek 
nie, maar op die hoofgedagte te kon- 
sentreer: Die dissipels het 'n belang- 
rike roeping ten opsigte van die wê- 
reld, bloot reeds deur die feit dat hulle 
as gemeente van dissipels bestaan. 
Hulle moet seker maak dat hulle hier- 
die roeping nie verbeur deur nie te 
wees wat hulle kan wees nie. Waarde- 
lose sout deug vir niks meer as ,om 
buite gegooi en deur die mense ver- 
trap te word nie” ... 'n Dissipel of 'n 
gemeente wat nie aan hul roeping be- 
antwoord nie, word getref deur die 
oordeel van God. 


Moontlik staan op die agtergrond 
ook nog kritiek van Jesus teen die 
Jodendom wat nie aan hul doel beant- 
woord het nie. Nou word vir die dis- 
sipels gesê: ,,Julle is die sout van die 
aarde ...” 

sJulle is die lig van die wêreld 
(vers 6(a)). 


In die Bybel en in ander (nie- 
kanonieke) Joodse geskrifte word 
slig” gebruik met verwysing ma God 
(Ps. 18:29; Miga 7:8; Jes. 60:1-3). In 
Joodse geskrifte word ook Israel ,lig” 
genoem en vanaf Israel word dit op 
die wet (Thora) en die tempel oorge- 
dra. Uit Rom. 2:19 blyk dat die ge- 
leerdes van Israel hulle self beskou 
het as die lig van diegene wat in duis- 
ternis sit. Jochanan ben Zakkai is by- 
voorbeeld deur sy dissipels as ,lig van 
Israel”, aangespreek. 


In die Mattheiis-evangelie word 
Jésus as die Lig aangedui (4:12-17). 
Dis dissipels van Jesus is volgens ons 
teks, ,die lig van die wêreld”. In 
soverre as wat hulle aan Jésus, die lig 
van die wêreld verbonde is, sy woord 
het en deurgee, is hulle self die lig 
vir die wêreld (Vel. Fil 2:15; Ef. 
5:8, 13; en Jes. 49:6; Hand. 13:47: 
1 Thess. 5:5; Joh. 12:36) — hulle, en 
nie die Skrifgeleerdes nie! (Daar was 
destyds ook 'n Joodse godsdienstige 
stroming, die @umran-Esseners, wat 
hulleself die ,,kinders van die lig” ge- 
noem het, maar ons skenk nie nou 
daaraan aandag nie). 


Vers 14b, 15: ,'n Stad wat bo-op 'n 
berg lê, kan nie weggesteek word nie; 
en 'n mens steek ook nie 'n lamp op 
en sit dit onder 'n maatemmer nie, 
maar op die staander, en dit skyn vir 
almal wat in die huis is.” 


Die beeld van die stad dui op die 
onmoontlikheid daarvan dat die be- 
staan van die Christelike gemeente 
verborge kan bly. Waar die Christe- 
like gemeente is, kom dit onvermyde- 
lik aan die lig: hulle leer en lewe is 
andersoortig. Géd het hulle so gemaak 
(Vel. Jes. 2:2-5). 

Wat die lamp en die staander be- 
tref: Die evangelie is nie gegee om 
net tot voordeel van 'n klein, geheime 
groepie te wees nie. Die Godswoord 
moet uitgedra word. Die dissipels, die 
gemeente, mag nie 'n belemmerende 
invloed op die verspreiding van die 
lig uitoefen nie. `n Gemeente wat 
vergeet dat sy Godgegewe opdrag is 
om die ontvangde lig van Gods Woord 
deur te gee in die wêreld ,probeer die 
aangesteekte lamp wegsteek of dood- 
SMmOOr. 


Vers 16: ,,Laat julle lig so skyn 
voor die mense, dat hulle julle goeie 
werke kan sien en julle Vader wat in 
die hemele is, verheerlik.” 


Die beeld van lig word hier in 'n 
ietwat ander sin as in die vorige verse 
gebruik. Hier dui dit die ,,goeie wer- 
ke' van die dissipels aan. Met ,,goeie 
werke” word nie bedoel menslike op- 
trede op grond waarvan God in enige 
opsig verpligtinge teenoor so 'n mens 
sou kry nie. Reeds uit hierdie vers 
self blyk dit, want ,goeie werke” 
waardeur God onder 'n verpligting 
teenoor die ,,goeie” mens geplaas kan 
word, kan tog nie gedoen wees tot ver- 
heerliking van God mie! 


Met verwysing na ons uitleg van 
die Saligsprekinge (5:3-12), en ook 
na ander uitsprake, gaan dit om iets 
anders: God self gee die geleentheid 
vir die doen van die goeie werke en 
Hy stel die gelowige in staat om dit 
te doen (Vgl. Ef. 1:8-10). 

Werklike goeie werke is vrugte van 
die geloofsverbondenheid met Jesus 
Christus en word uit dinkbaarheid vir 
Gods genade, tot sy eer gedoen (Vgl. 
Joh. 15:1-6; Rom. 12:1-8). 


PREDIKANTSVROUE 


] Vervolg van vorige bladsy 





dat mev. Cock genesing vir haar kwale 
in Nederland sou kry. 


Aangesien ds. Cock oor voldoende 
fondse beskik het, het hy hom nie 
weer beroepbaar gestel nie maar hom 
Saam met sy eggenote in Almelo, dig- 
by sy geboortedorp, Delden, gaan 
vestig. Wat die verdere lotgevalle van 
mev. Cock in Nederland was, is nie 
bekend nie, ook nie wanneer sy Oor- 
lede is nie. Ds. Cock is op 29 Januarie 
1777 in sy 77ste jaar eorlede. 

JEUGRUBRIEK Vervolg 





Julle onthou nog ons gesels oor die 
kerklike taal en begrippe. Daardie 
woorde en beelde wat in die verkon- 
diging en kategese ensovoorts, telkens 
voorkom; wat in der daad ook so ge- 
bruik word asof almal te alle tye 


DS. P. A. GEYSER 





presiese duidelikheid het oor wat daar- 
mee bedoel word. Is dit egter so dat 
ons jonger geslag onder bepaalde 
woorde en beelde nog dieselfde ver- 
staan as wat die sprekers daarmee 
bedoel? Het ons nie dalk `n kerklike 
woordeskat opgebou wat so veel ge- 
bruik is, sulke geykte uitdrukkings 
geword het, dat die trefkrag en be- 
tekenis langs die pad gesneuwel het 
nie? Voel julle nog aangespreek en 
betrokke by die gebeurtenis van die 
erediens? 


Ons het so `n bietjie begin kou 
aan die begrip ,,sonde”. Wanneer ons 
hierdie keer gesels oor ,,verlossing”, 
wil ek nou graag van die veronder- 
stelling uitgaan dat ons verder kan 
voortbou op die beskouing van sonde 
Soos in die vorige twee artikels uit- 
eengesit. (Al was wat daar gesê 
is, maar baie yl.) Ons klassieke Ge- 
loofsbelydenisskrifte het sekerlik iets 
van die waarheid beet, wanneer hulle 
ons leer dat `n mens eers iets van 
jou sonde moet begryp, voordat die 
verlossingsleer jou werklik sal aan- 
spreek. `n Vervlakte sondebegrip kan 
tot baie ander dwalinge lei. Indien die 
sonde slegs die verkeerde woord of 
daad was, of selfs die nalaat van die 


VERLOSSING 


goeie, sou `n mens dit mos maklik 
self kon reg stel. In daardie geval 
sou verlossing dan eintlik maar kon 
neerkom op 'n proses wat die mens 
vir homself kon voltrek. Hy moes 
maar net eers geleer word wat is reg 
en verkeerd, en dan verder gemotiveer 
word om wat reg is, te doen en die 
slegte te los. So sou sy verlossing eint- 
lik opgesluit lê in selfverbetering. 

Klaarblyklik sou sy behoefte aan `n 
verlosser” dan ook beperk wees tot 
iemand wat vir hom die regte weg 
kon leer, `n goeie voorbeeld stel en 
hom so bietjie kon aanspoor om die 
goeie na te volg. Hoeveel van ons 
kerkmense se opvatting oor sonde 
en verlossing kom wesenlik maar daar- 
op neer? Met so 'n opvatting was die 
kruis op Golgota ook geheel en al 
oorbodig. 

Geheel anders lê dit egter wanneer 
sonde in die eerste plek jou wese of 
geaardheid raak. Met ander woorde 
sonde sê eers iets oor jou toestand 
en dan iets van jou optrede. Sonde 
sê eers hoe jy is, en daarna hoe jy 
doen. Jy kan nie jou sonde verander 
deur op te hou rook of dans nie of 
deur ou mense oor die straat te help 
nie. Miskien sal sondige ,,deugdes” 
jou nog 'n groter sonde laat begaan, 
deur te dink jy het nou goed genoeg 
gedoen om die hemel te verdien. 

Nou is daar verskillende woorde in 
die Bybel wat in Afrikaans met ver- 
lossing of redding vertaal word. Ons 
wil vir ons doel die een kies wat 
aansluit by die sondebegrip soos uit 
eengesit. Dit is die verlossingsbegrip 
wat saamhang met die gedagte van `n 
losprys wat betaal is. Dit is 'n begrip 


wat deur die vroeë Christene baie 
sprekend gevind is. Daarom het hulle 
die beeld aangegryp om iets van hulle 
geloof in die groot gebeurtenis wat in 
Jesus Christus plaasgevind het, onder 
woorde te bring. Die Here Jesus het 
hulle geleer dat elkeen wat die sonde 
doen, 'n slaaf van die sonde is (Joh. 
8:34 — ,,dienskneg” kan ook ,slaaf” 
vertaal word). In lyn hiermee het 
Paulus van homself gesê dat hy ver- 
koop is onder die sonde. Daarby kom 
die gedagte dat daar ook `n doodvon- 
nis op die slaaf rus (Rom. 6:23). 


Sondaars is slawe. Sondaars is dus 
veroordeel tot die dood. Albei die 
beelde het die mense van die oudheid 
baie skerp onder die indruk gebring 
dat die toestand uitskreeu om hulp, 
om verlossing. Indien vir so 'n ellen- 
dige nie redding van buite homself 
kom nie, sou die slawerny voortduur 
en die doodvonnis voltrek word. 


Die kruis van Christus is teen hier- 
die agtergrond gesien en verstaan. 
Dit is tot uitdrukking gebring in 
hierdie besondere woord wat vir ver- 
lossing gebruik is. Dit was die prys 
wat betaal is om slawe vry te maak ... 
om veroordeeldes vry te spreek. 


Ons kan ons moeilik indink in die 
posisie en toestand van 'n slaaf wat 
onder 'n doodvonnis staan. 'n Posisie 
waarin jy hoegenaamd oor geen be- 
voegdheid of vermoë beskik om iets 
aan jou eie haglike toestand te doen 
nie. Ons sal iets daarvan begryp en die 
woord ,,verlossing” in kerklike taal 
sal ens nog baie direk en skerp 
aanspreek, indien ons onsself nog as 
sondaar voor God ken. 








DIE BESTAAN 


Hierdie stuk wil geensins probeer 
om `n akademiese verhandeling te 
wees nie, maar ons wil slegs deur 
enkele los opmerkings probeer om 
die gedagtes van ons kerkrade te 
prikkel ten opsigte van ons arbeid 
onder die jeug. 


Die bestaan van die N.H.J.V. het 
gelei tot wanopvattings by ons kerk- 
raadslede ten opsigte van ons bearbei- 
ding van die jeug. Hierdie verant- 
woordelikheid is geplaas op die skou- 
ers van die Jeugouderling en die Jeug- 
vereniging wat gelei het tot die situa- 
sie dat die kerkraad as sodanig hulle 
taak verwaarloos het. Ons wil van die 
Jeugvereniging die lokmiddel maak 


VAN DIE NHJ.V. IN DIE KERK 


waardeur jongmense wat van die kerk 
vervreemd geraak het weer ,,terugge- 
lok word”. Die Jeugvereniging moet 
met vermaaklikhede wat hy aanbied 





T. F, J. DREYER (JR.) .... .... 





hierdie verwaarloosde lidmate weer 
terugbring na die skoot van die kerk. 


Laat ons maar slegs 'n paar pro- 
bleme noem waarmee die Jeugver- 
eniging in die huidige situasie mee 
te kampe het. Geen Jeugvereniging, 
of predikant, of ouderling kan beter 
vermaak aanbied as wat daar op die 
ope mark beskikbaar is nie. As ons 

dus deur vermaak en ontspanning 
mense via die Jeugvereniging na die 
kerk wil lok, kan ons by voorbaat elke 
poging staak. So sal ons nooit daarin 
slaag om daardie mense te betrek nie. 
In die tweede instansie beskik die 
Jeugvereniging nie oor die vermoë nie 
en is hy ook nie die kanaal waardeur 
mense na die kerk teruggebring word 
nie. 


By wyse van verduideliking wil ek 
slegs 'n paar verskille noem tussen 
kerk en vereniging om duidelik te 
maak waarom die vereniging nie die 
werk van die kerk kan vervang nie: 


] Na volgende bladsy 




















1. Die Bybel stel die kerk as die 
liggaam van Christus. Christus wil sy 
werk deur hierdie aardse liggaam ver- 
rig. Die kerk is dus alleen kerk so- 
lank by die Woord van die Heer van 
die kerk gehoorsaam. Die kerk be- 
staan alleen solank hy sy opdrag uit- 
voer. Die werk van die kerk kan om- 
skryf word as sy verkondiging in die 
verskillende gestaltes van prediking, 
kategese en pastoraat. `n Vereniging 
kan nooit hierdie werk van die kerk 
verrig nie, omdat daar `n wesensver- 
skil tussen kerk en vereniging is. 

9. Lidmaatskap van die kerk berus 
nie op eie aansluiting Soos `n vel- 
eniging nie, maar berus op die ver- 
kiesing en roeping van God. (Vgl. Hei- 
delbergse Kategismus — Vraag 54). 

3. Die kerk word instand gehou deur 
sy Gees en Woord, 'n vereniging se 
instandhouding berus op die onder- 

linge instemming van sy lede. 

4. Die kerk se eenheid bestaan in 
die eenheid van die ware geloof. `n 
Vereniging se eenheid bestaan uit die 
onderlinge eenstemmigheid wat op ge- 
organiseerde wyse bereik moet word. 

5. Die prestasie van lede is onont- 
beerlik vir die voortbestaan van `n 
vereniging, terwyl die voortbestaan 
van die kerk nie afhang van die pres- 
tasie van mense nie, maar deur die 
genade van God moontlik gemaak 
word. (Vel. N.G.B. Art. XVI) 

6. 'n Vereniging bestaan as gevolg 
van die goedgesindheid en vrywillige 
deelname van elke lid. Die kerk bely 
daarteenoor .. . ,dat ek met liggaam 
en siel, in lewe sowel as in sterwe, 
nie aan myself nie, maar aan my ge- 
troue Saligmaker Jesus Christus toe- 
behoort. (HK. Vr. 1.) 


7. 'n Vereniging se bestuur word 
deur die lede gekies uit diegene wat 
hulleself daarvoor aanbied of daartoe 
bereid is. Die kerk word regeer deur 
Jesus Christus, deur sy Woord en 
Gees in die ampte, waarin niemand 
kan dien tensy hy deur die gemeente 
van God en daarom deur (God self 
daartoe geroep is nie. 


Uit hierdie enkele opmerkings is 
dit duidelik dat daar `n diepgaande 
wesensverskil is tussen kerk en ver- 
eniging. Verder is dit interessant om 
daarop te let dat `n vereniging in die 
kerk altyd onstaan het waar daar 'n 
verskraling van ampte van die kerk 
was. So wou Bernard van Clairvaux 
dat die monnikke-ordes vir die kerk 
'n hulporgaan sou wees. Die Piëtiste 
wou deur hulle opvoeding en welsyns- 
werk die verlengstuk van die diako- 
nale amp wees. Die Metodisme van 
John Wesley bring 'n eie gemeenskap 
en vereniging tot stand ter vervanging 
van die gemeenskap van die gemeente 
rondom Woord en sakramente. Die 
Metodisme verdeel mense ook in so- 
siale groepe van jeug, vrouens, mans, 
ensovoorts. Na die Franse Rewolusie 


kom die sogenaamde ,,inwendige sen- 
ding” na vore met as doelstelling die 
breë georganiseerde welsynswerk om 
die volk vir Christus te win. 'n Jonge- 
liedevereniging vind hier sy ontstaan. 
William Booth stig die Salvation 
Army. 'n Vereniging wat in die plek 
van die kerk wil tree om sosiale 
probleme te bestry. In die 19e eeu 
volg die Sondagskoolverenigings, die 
Jeugwerkorganiseerders, ensovoorts in 
Engeland. 

Die verenigings in die kerk dank 
hulle ontstaan aan sosiale probleme 
met sosiale hervorming as doelstelling. 
Hierdie vereniging tree altyd in waar 
die kerk sy ampswerk verwaarloos. 
Miskien is die koorsagtige pogings om 
lewe in die Jeugvereniging te blaas die 
teken daarvan dat daar 'n sosiale pro- 
bleem is en dat ons kerk sy ampswerk 
teenoor die jeug verwaarloos het. 


Die kerk kan byvoorbaat 'n streep 
deur die jeug trek as ons ons verant- 
woordelikheid teenoor die jeug wil 
nakom deur daardie verantwoordelik- 
heid op die Jeugvereniging te plaas. 
Die Jeugvereniging kan nooit deur dit 
wat hy aanbied `n lokmiddel wees om 
verwaarloosde jeuglidmate via die 
Jeugvereniging na die kerk terug te 
lok nie. In die kompetisie van ver- 
maaklikheid is hy `n niksseggende 
faktor. Veeleer sal ons kerkrade moet 
besin oor ons verantwoordelikheid 
teenoor die jeug van die kerk. Die 
eerste en belangrikste weg wat die 
kerk moet volg om sy jongmense te 
bereik en te behou is deur sy ampte. 
Ons is mense wat glo dat ons deur 
God self geroep is om hierdie taak uit 
te voer ook ten opsigte van die jeug. 
Dit geld in die eerste plek ons predi- 
kante in ons prediking, kategese en 
pastoraat. Ons sal so met hulle moet 
praat dat hulle ons verstaan en be- 
gryp. Ons moet duidelik op die man 
af in die lig van die Woord ook hulle 
probleme beskou sonder om bo-oor 
hulle koppe te praat. Die Heilige Gees 
doen die oortuigingswerk, maar ons 
hoef nie deur hoogdrawendheid sy 
werk te bemoeilik nie. Die predikant, 
Ouderling en diaken moet met huisbe- 
soek ook aandag aan die jong lidmaat 
gee. In die praktyk is dit so dat die 
persoon wat belydenis afgelê het, maar 
nog nie getroud is en sy eie huis het 
nie, eintlik in die kerk `n non-enti- 
teit is. Daar word tydens huisbesoek 
weinig aandag aan sulke jongmense 
gegee. Die kerk moet ook in sy ampte- 
like werk, die besoek van die predi- 
kant, ouderling en diaken aan hierdie 
jong lidmate aandag gee. Hy moet be- 
sef dat die kerk ook amptelik oor hom 
besorg is en in hom belangstel, dat 
hy ook 'n plek in die kerk en `n ver- 
antwoordelikheid teenoor die kerk het. 

Die kerk het die verskillende kanale 
van sy ampte tot sy beskikking waar- 
deur hy elkeen van hierdie jongmense 


persoonlik ten minste eenmaal per 
maand bereik. Ons moet hierdie ver- 
stopte kanale oopmaak en begin by 
ons ampswerk. Ons moet die dringen- 
de noodsaaklikheid besef dat ons in 
ons ampswerk ons nie net met groot- 
mense moet bemoei nie, maar van die 
kleinste kind af moet begin. Oor hier- 
die aspek ook nog `n laaste opmerking. 
Die lewe van die kerk is die bewys- 
krag van dit wat hy verkondig. Getuig 
die lewe van ons as kerk daarvan dat 
dit 'n blye voorreg is om `n lidmaat 
van die kerk te wees. As ons na ons 
kerkmense kyk en na hulle sang luis- 
ter lyk dit eerder asof dit `n ontset- 
tende straf is om `n gelowige lidmaat 
van die kerk te wees. Sal ons jong- 
mense ons glo as ons hulle vertel dat 
dit 'n voorreg is om aan `n kerk te 
behoort? 


Ons moet ons ampsdraers aktiveer 
om deur hulle bemoeienis met ons 
jongmense hulle weer in die kerk en 
in die erediens te betrek. Eers wan- 
neer ons daardie verantwoordelikheid 
nagekom het kan ons ons verder be- 
kommer oor die Jeugvereniging. Deur 
ons amptelike bemoeienis moet ons 
jongmense in die kerk en na die ere- 
diens gebring word. Dit kan en mag 
nooit geskied via die lokmiddel van 
die Jeugvereniging nie. 


Wanneer ons daardie verantwoorde- 
likheid besef en nagekom het kan ons 
praat oor die bestaan van die N.H.J.V. 
as sodanig. 


Daaroor slegs enkele opmerkings. 
Dit is deel van jou jonkwees, dit is 
die aard van die jeug om bymekaar 
te wees in 'n groep. Om as groep saam 
die opwinding, sorgeloosheid, vreugde, 
lewenskrag- en avontuurlustigheid van 
jou jeugjare te deel, kan nie oor die 
hoof gesien word nie. Dit geld ook die 
geloofsaspek. Dit is miskien iets waar- 
aan die kerk aandag sal moet gee. 
Gelowiges is nie 'n klomp los indivi- 
due nie, maar is aan mekaar gebind 
met die band van die geloof. Ons be- 
hoort aan dieselfde liggaam. As een 
ly, ly almal saam, as een geëer word 
is almal saam bly. (Vgl. 1 Kor. 12). 
Die gelowiges is ook `n hegte gemeen- 
skap wat mekaar se belange op die 
hart dra. In die ou dae was kerk en 
gemeenskap een. Vandag is dit egter 
anders, mense het van mekaar en van 
die kerk vervreemd geraak. Daar is by 
ons jongmense vandag 'n gebrek aan 
hierdie gemeenskap wat daar ook in 
die kerk behoort te wees. Ons het 
tans die Jeugvereniging wat miskien 
daardie leemte kan vul. Die naam ver- 
eniging is 'n ongelukkige keuse in die 
kerk. Noem dit wat ons wil — dit is 
egter noodsaaklik dat ons, ons jong- 
mense van tyd tot tyd bymekaar sal 
kry, waar hulle as gelowige jongmense 
mekaar sal leer ken en in mekaar se 


] Vervolg op bladsy 24 

DIÉ JEUG SKRYF OOR JEUGWERK 


Geagte redakteur — My dank aan ds. 
Geyser dat hy op sekere bewerings in my 
brief in ,,Die Hervormer” van Maart 1973 
gereageer het. Ek hoop en vertrou dat meer 
Jongmense van ons kerk mettertyd open- 
hartig en eerlik aan hierdie gesprek sal 
dgelneem. 


Wat ds. Geyser se opmerkings in ,,Die 
Hervormer'' van junie 1973 betref, net 
kortliks die volgende: 


1. Ek stem heelhartig saam dat kommuni- 
kasie nooit slegs negatiewe kritiek kan 
beteken nie, maar dit moet altyd `'n op- 
bouende gesprek wees. Dit beteken egter 
nie dat ons al die argumente van jongmense 
moet verwerp as ,,kwansuis"” afbrekende 
kritiek nie. Ons sal simpatiek moet luister 
na hulle redelike probleme en gesamentlik 
'n oplossing daarvoor moet probeer vind. 


2. Verantwoordelikheid en geed verant- 
woorde argumente is 'n definitiewe vereiste 
vir opbouende en vrugbare kommunikasie. 


3. Wat die 4de uitgangspunt van ds. 
Geyser betref, is dit 'n voorvereiste dat 
daar wedersydse begrip vir mekaar se 
standpunte sal moet bestaan. Die jong- 
mense kan nie net na willekeur eise aan 
die kerk stel nie en net so mag die kerk 
nie die grondige eise van die jongmense bly 
verwerp nie. 


4. Ek stem saam dat die nodige gesag 
en dissipline waaronder die kerk leef en 
werk tydems die gesprek tussen die jong- 
mense en die kerk, gehandhaaf moet word, 
maar ons moet waak dat hierdie gesag en 
dissipline nie misbruik word ten koste van 
die saak van die jongmense nie. 


Wat die beantwoording van my aanty- 
gings betref, sê ds. Geyser onder punt A 
die volgende: ,,Maar aan die anderkant is 
dit wel 'n vraag of 'n jeugdige lidmaat kan 
saampraat oor die leiding en voorligting 
wat sy eie toerusting betref”. In hierdie 
woorde lê die kern van die vraagstuk op- 
gesluit, naamlik dat ons jongmense nie op- 
gewasse is vir hulle taak binne die ge- 
meente van Christus nie. Hiervoor kan die 
N.H.J.V. beslis nie kwalik feasen word nie, 
want is dit nie immers die kategese wat 
hiervoor verantwoordelik is nie? Dit is die 
kategese se plig om, soos die Kerkwet dit 
in Hoofstuk IX, artikel 90(1) stel, ,,die jeu 
van die kerk en hulle wat tot die kerk wi 
toetree te onderrig aangaande die leer van 
die kerk en die betekenis van hulle doop- 
lidmaatskap van die kerk waarin hulle op- 
geneem is deur die doop, om hulle voor te 
berei vir die deelname aan die heilige 
sakramente en vir die aanvaarding van 
medeverantwoordelikheid vir die opbou van 
die Godsryk in die algemeen en van die 
EE EP Hervormde Kerk in die be- 
sonder.” 


Op sy beurt weer is die kerkraad verant- 
woordelik vir die sorg van die kategese 
(artikel 90(4)). (Sien ook Hoofstuk 2, arti- 
kels be, f en g van die Kerkwet). Hier kom 
ek terug by die bewering wat ek in my 
brief jn ,Die Hervormer” van Maart 1973 
gemaak het naamlik dat ,,indien die sake 
Dy ons vefdkillende kerkrade mie in erde is 
nie, dan is die sake by daardie N.H.J.V.'s 
Ook mie reg nie, omdat die kerkraad nie Sy 
eo opreleed nakom nie. By die 
kategese loop die sake ook verkeerd, met 
dip. gevolg dat die B.H.J.V. nie sy taak na 
béhere kan volveer nie. U sien dus dat dit 
'n kettingreaksie is wat by die kerkraad begin 
en by die jongmense eindig. 

Wat my bewering betref ten opsigte van 
die diensdoenende predikante wat lede vir 
die Raad vir die Belydende Jeug is, is die 
antwoord van ds. Geyser nie vir my heelte- 
mal bevredigend nie. My hele argument is 
juis die min aandag wat aan die Jongmense 
bestee word. Hierdie toestand 'lei” nood- 
wendig tot vervreemding tussen predikant 
en jongmens asook tussen die jongmense 
onderling. Is persone wat voltyds besig is 
met jeugwerk nie in staat om beter regul- 
tate met jeugwerk te behaal nie? Persone 
wat aktief en voltyds met die jongmense in 
steeds veranderde tydsomstandighede te 
doen het; hulle probleme wetenskaplik be- 
nader en probeer oplos; wat 'n spesifieke 
studie van die jongmense en hulle probleme 
gemaak het en nog steeds doem. Of is die 
tyd wat die predikant by die Jeugvereni- 
ging, Kategese ef gemesntelike besoek deur- 
bring meer as Benoeg om ons jongmense 
te Iser leem, verstaan en voldoende Ts; £ 
te versaf? Kam die huidige Raad vir dié 


Belydende Jeug blymoedig rekenskap gee 
en sê dat die leiding en voorligting wat hy 
tot dusver gegee het vir die toerusting van 
die jeug van die kerk, met sukses bekroon 
is en dat sukses nog steeds daarmee behaal 
word? Het die tyd nie aangebreek dat die 
Raad hom weer eens self ondersoek en her- 
vorm na die eise wat die veranderde tyds- 
omstandighede van hom verg nie? 


Nou kom die vraag by my Op, waarmee 
so baie jongmense reeds geworstel en nog 
steeds worstel: ,,As dit die houding is van 
diegene wat leiding aan ons moet gee, wat 
moet ek doen wat hierdie leiding so nodig 
het.” Dit is hier waar so baie jongmense 
hulle geloof en vertroue in die kerk van 
Christus verloor. Hoe treffend is Mattheus 
7 verse 9 en 10 hier ter sprake, naamlik 
,Of watter mens is daar onder julle wat, as 
Sy seun hom brood vra, aan hom 'n klip 
sal gee; en as hy 'n vis vra, aan hom 
'n slang sal gee? 

Ten opsigte van punt C wat handel Oor 
die sogenaamde ,,5 Jaar Program" wil ek 
kortliks die volgende kommentaar lewer: 


i) Ek kan my nie vereenselwig dat 'n 
jeugprogram wat opgestel is sonder die 
Jongmense, waarop dit betrekking het, uit- 
voerbaar is nie. Waarom is die jongmense 
van ons kerk nie in hierdie saak geken 
nie, ds. Geyser? 

(ii) Die genoemde program is nie prakties 
uitvoerbaar nie omdat die toestande binne 
elke gemeente verskillend is. Daarom moet 
dit aan elke gemeente self oorgelaat word 
om 'n program vir die jongmense op te 
stel met inagneming van die Woord van 
God en kerkbeleid. 


(ii) Die genoemde program hoort tuis by 
die kategese nie by die N.H.J.V. nie. Die 
oorgrote meerderheid van die aspekte wat 
in die program voorkom, moet tydens die 
kategese aan die voornemende belydende 
lidmate oorgedra word. Dit is beslis nie die 
taak van die N.H.J.V. om lidmate vir die 
kerk te ,,werf”” nie, dit wil sê die taak van 
die kategese moet nie na die Jeugvereniging 
gesekondeer word nie. Die kategese moet 
sorg dra dat volwaardige lidmate in die 
kerk opgeneem word en hiervoor is kennis 
ten opsigte van die evangelie van Christus 
'n noodsaaklike vereiste. Verder is dit die 
doel van die Eg ES AE om die lid- 
maatskap van die jong belydende lidmaat te 
verstewig en te versterk. 


Dit is dan korliks my reaksie op ds. 
Geyser se standpunt. 


Graag wil ek die volgende aanbevelings 
onder die aandag van die Raad vir die 
Belydende Jeug bring: 


(a) Is dit nie wenslik dat studiestukke 
oor aktuele sake wat ons kerk baie nou 
raak, van tyd tot tyd aan die jeugvereniging 
beskikbaar gestel word nie. Hier dink ek 
aan sake soos Swart Teologie, Gesamentlike 
Aanbidding, ensovoorts? 


(b) Het die tyd nie aangebreek dat die 
Raad direk et die jeugverenigings skakel 
en nie via die verskillende kerkrade nie? 
Is dit nie alreeds bewys dat die arbeid 
onder die lenfgmedes baie skade ly as ge- 
volg van die houding en optrede van kerk- 
rade nie? 


(c) Het die tyd ook nie aangebreek dat 
die kategese grondig hersien word en dat 
die kerk weer opnuut sal besin oor die doel 
en wese daarvan nie? Het die kerk al pro- 
beer soek na 'n antwoord op die tergende 
vraag ,,waarom is daar altyd met 'n paar 
van die nuwe lidmate wat na die openbare 
belydenis van hulle geloof, vir die kerk 
gehoue bly?” Dan sê ds. Geyser ,,'n mens 
moet in `n gesprek van hierdie aard daar- 
teen waak om nie arbitrêre en absolute uit- 
sprake sonder meer te maak mie . . . '" 
Neem as voorbeeld bogenoemde lidmate 
war in die ecawooEHgeId van die gemeen- 
te van Christus beloftes aan God gemaak 
het. Die kerk weet dat driekwart van hier- 
die broeders nie hierdie beloftes nakom 
nie en doen absoluut niks daaraan mie. 
Die kerk is dus medeverantwoordelik vir 
die gedrag van hierdie broeders en susters. 
So is daar talle ander voorbeelde wat ge- 
noem kan word. 


Ten slotte wil ek die aandag vestig op 
Mattheus 25 verse 35 tot 36: 

, Want Ek het hou ges gehad, en julle het 
My te ete gegee; het dors gehad, en 
julle het My te drinke gegee; was 'n 
vreemdeling, en julle het My herberg gegee; 

Ek was naak, en julle het My geklee; 
Ek was siek, en julle het My besoek; in die 
EEN was Ek, en julle het na My 
gekom.” 


Eendag sal rekenskap van elkeen van ons 
gevra word of dit nou die predikant, lid- 
maat, ouderling, diaken ensovoorts is ,,,wat 
het jy gedoen om die koninkryk van God 
hier op aarde te vestig en uit te bou?” 


L. P. Celliers. 


Paul Rooslaan 202, 
Danville, 
Pretoria. 





DIÉ BESTAAN VAN 
DIE N.H.J.V. IN DIE KERK 


[1 Vervolg van bladsy 23 


belange sal deel. Hierdie geleenthede 
kan die kerk benut om sy groot-kate- 
getiese arbeid te verrig. Hier kan ons 
met ons jongmense gesels en byme- 
kaar hou. Dit is seker ook goed dat 
hulle per geleentheid saam sal ont- 
Span, dit is deel van ons jonkwees. 

Hierdie byeenkomste van die Jeug- 
vereniging kan nooit ten doel hê om 
kerkvervreemde mense kerkbewus te 
maak nie — dan is dit tot mislukking 
gedoem. Hierdie byeenkomste kan al- 
leen ten doel hê om kerkbewuste 
jongmense bymekaar te bring sodat 
hulle nie kerklike vreemdelinge vir 
mekaar sal wees nie — dan is dit 
sinvol. Voor ons dit kan bereik sal 
ons as ampsdraers die dringende erns 
daarvan moet besef om ons in ons 
ampswerk met ons jeug te bemoei. 
Dit is moeilike werk, wat takt, belang- 
stelling, deursettingsvermoë vereis, 
maar ons is wettig deur die gemeente 
van God en daarom deur God self ge- 
roep om ons ook met die jeug te 
bemoei. 





PLATE — PLATE — PLATE 


GEE TOG 'N GOEIE 
GESKENK. 


Die jongste nuus uit Holland 
is die komende optrede van die 
wêreldberoemde vissersmanne- 
koor van Urk hier in 
Suid-Afrika. 


Me Ge 
U kan nou reeds 'n opname 
teen R4.25 posvry bestel by: 


S.A. Plateversendingshuis, 
J. Roeleveld, 
Rabiestraat 68, 
Fontainebleau, 
RANDBURG. 





DIÉ KINDERS 


Liewe Maats, daar het ons nou aan 
die einde van 1973, gekom. Eintlik 
nog nie heeltemal aan die einde nie, 
want ons kompetisie moet nog afge- 
handel word. Ons moet nog eers ons 
albums klaarmaak sodat ons dit kan 
beoordeel en die pryse toeken. En 
soos ek belowe het, gaan ek nou aan- 
kondig wat die pryse is. Vir die drie 
albums wat die mnetjiesste is en die 
mooiste geillustreer en versier is, gaan 
die pryse soos volg wees: 


1ste prys, R5,00 plus 'n Parker 
balpuntpen. 

2de prys, R4,000 plus 'n Parker 
balpuntpen. 

3de prys, R4,00 plus 'n Parker 
balpuntpen. 


Miskien gee ons nog 'n paar troos- 
pryse ook weg as ons sien 'n paar 
ouens het nou sommer baie hard aan 
hulle albums gewerk. Onthou net, net- 
heid en oorspronklikheid gaan baie 
tel. Wat moet ons nou weer doen? 
Ons moet al die ,Kinders se Hervor- 
mer” se stukkies mooi netjies uitknip 
en in 'n album plak ('n groot teken- 
boek is die beste). Dan moet ons 
netjies in ons eie handskrif die vra- 
gies by elke week beantwoord en 
daar 'n netjiese illustrasie (tekening) 
by maak of 'n passende prentjie by 
inplak en so met elke week s'n maak 
tot die week van 30 Desember. Laat 
mamma of pappa of ouboet of ousus 
jou dan help om die album mooi 
stewig te verpak of toe te draai vir 
die pos, en pos dit dan aan: 

Oom Mike Roos, 
Posbus 12327, 
Clubview, 
PRETORIA. 


Die wenners sal dan so gou moont- 
lik daarna uitgesoek en die pryse ge- 
stuur word. In Februarie 1974 se 
Kinders se Hervormer”, hoop ons 
om die name van die wenners aan te 
kondig. 

Tot dan, aan julle almal `n baie 
geseënde Kersfees en 'n voorspoedige 
Nuwejaar. 

Oom Mike. 


SONDAG 2 DESEMBER 1973. 


JOHANNES SE GEBOORTE. 
Lukas 1:57-80. 

Ons het verlede keer gelees hoe die 
geboorte van Johannes deur die engel 
Gabriël aangekondig is aan Sagaria, 
die vader van Johannes. Ons het ook 
gelees dat Sagaria stom geword het 
omdat hy nie eintlik wou glo wat die 
engel vir hom kom gesê het nie. 

So het nege maande verbygegaan 
en toe, op `n dag is die kindjie gebore 
waarvan die engel hom vertel het. En 
Sagaria en Elisabet was baie bly oor 
die kindjie en ook al hulle familie 





SE HERVORMER 








Engel boodskapper 


saam met hulle. Intussen was Sagaria 
egter nog steeds stom. 


Nou moet die kindjie `n naam kry en 
almal het gedink en gehoop dat sy naam 
ook Sagaria sou wees, soos sy vader, 
maar Elisabet het gesê: Nee, sy naam 
moet Johannes wees. Almal vra toe vir 
Sagaria wat die naam moet wees en 
hy vra 'n skryfbordjie, seker iets soos 
die leie waarop 'n mens in die skool 
skryf. Toe hulle dan vir hom die skryf- 
bordjie bring, skryf hy daarop: Johan- 
nes is sy naam. En dadelik nadat hy 
die naam geskryf het, kon hy weer 
praat. Toe Sagaria so skielik weer kon 
praat, het hy seker vir almal vertel 
hoe wonderlik die engel aan hom 
verskyn het en hoe die engel hom 
vertel het dat die seuntjie se naam 
Johannes moet wees. 

Nadat Sagaria weer kon praat, het 
hy die Here geloof en geprys vir sy 
groot dade en dat Hy vir hom, Sagaria 
en vir sy vrou Elisabet uitverkies het 
om die ouers te word van 'n seun wat 


die voorloper of wegbereider van Je- 

SUS SOU wees. 

Ons lees dan verder dat Johannes 
groot geword het en in die woestyn 
gebly het en dat die Gees van die Here 
in hom was. Min het die ouers egter 
geweet dat Johannes later deur koning 
Herodes onthoof sou word. 

Vragies: 

Kan julle nog onthou watter profeet 
het van Johannes die Doper voor- 
spel? Die teks begin so: Kyk Ek 
stuur my boodskapper voor my 
uit ... (Kyk na die ,Kinders se 
Hervormer” van die vorige maand). 

Watter naam wou die familie aan die 
kindjie gee? 

Wat was die naam van die engel wat 
die boodskap aan Sagaria gebring 
het? 


Waar het Johannes opgegroei en groot- 
geword? 
Wat was die naam van die koning wat 


later vir Johannes laat onthoof het? 


[] Blaai om 

DIE KINDERS SE 
HERVORMER 


[] Vervolg van vorige bladsy 


SONDAG 9 DESEMBER 1973. 
GABRIËL EN MARIA. 
Lukas 1:26-38. 


Die engel Gabriël het in die tussen- 
tyd nog 'n besoek aan iemand gebring. 
Waar hy vantevore 'n man besoek het, 
bring hy nou `n besoek aan 'n vrou en 
dit gebeur presies ses maande na sy 
besoek aan Sagaria. Die vrou wat nou 
'n besoek kry, se naam is Maria. Maria 
het in 'n klein dorpie met die naam 
van Nasaret gewoon. Nasaret is geleë 
in die noorde van Kana#n, in die 
distrik of provinsie van Galilea. En 
Maria was op dié tydstip verloof aan 
'n sekere jong man met die naam van 
Josef. En nou lees ons verder dat 
Josef uit die huis van Dawid was, met 
ander woorde, uit die geslag van Juda. 
Dadelik dink ons dan weer terug aan 
wat die profete, honderde en selfs 
duisende jare vooruit voorspel het dat 
uit die geslag van Juda Iemand gebore 
sou word wat die Verlosser van die 
wêreld sou wees. 

Die engel kom by Maria en hy sê 
vir haar: Wees gegroet begenadigde! 
Die Here is met jou; geseënd is jy 
onder die vroue. Maria het seker net 
so groot soos Sagaria geskrik toe sy 
die engel van die Here sien, maar die 
engel het nie gekom om iemand skrik 
te maak nie. Hy het gekom om die 
heerlikste boodskap te bring wat nog 
ooit aan die wêreld gebring is. Ja, 
hy bring aan Maria die boodskap dat 
Sy 'n seuntjie sou hê en hierdie 
seuntjie sou die Seun van God ge- 
noem word. Luister wat sê die engel: 
Die Heilige Gees sal oor jou kom en 
die krag van die Allerhoogste sal jou 
oorskadu. Daarom ook sal die Heilige 
wat gebore word, Seun van God ge- 
noem word! 

Maar die engel vertel nog verder 
vir Maria dat haar niggie, Elisabet, 
ook 'n seuntjie verwag. Maria kon dit 
amper nie glo nie, want Sagaria en 
Elisabet is al ou mense. Die engel 
het seker van Maria se gedagtes ge- 
weet, want hy sê verder: Want geen 
ding sal by God onmoontlik wees nie. 
Maria het seker skaam gevoel omdat 
sy nie geglo het nie en dadelik ant- 
woord sy die engel, vol geloof: Hier 
is die diensmaagd van die Here. Laat 
dit met my gaan volgens u woord. 

Nooit was `n wonderliker boodskap 
ooit op hierdie wêreld aan enige mens 
gebring nie. Dat God `n doodgewone, 
'n gewone jong vrou uitkies om die 
moeder van sy Seun, van Jesus te 
wees, wys net vir ons outjies, dat God 
ons en die wêreld onmeetbaar lief 


moet hê. So `n liefde soos dié van 
God, gaan ons verstand te bowe. Daar- 
om is ons ook so bly dat ons gewone 
ou mensies by God so waardevol is, 
sé waardevol dat Hy sy Seun na die 
aarde gestuur het, net vir ons. 


Vragies: 


Hoeveel maande na Sagaria, het die 
engel na Maria gegaan? 

Waar het Maria en Josef gewoon? 
dorpie). 

In watter provinsie was die dorpie? 

Watter boodskap het die engel vir 
Maria gebring? 

Uit watter stam van Israel was Josef? 


SONDAE 16 EN 23 DESEMBER 1973. 


DIE HERDERS VAN 
BETLEHEM-JUDA. 


En jy, Betlehem Éfrata, klein om 
te wees onder die geslagte van Juda, 
uit jou sal daar vir My uitgaan een 
wat 'n Heerser in Israel sal wees; en 
sy uitgange is uit die voortyd, uit die 
dae van die ewigheid. Miga 5:1. 


Ou Amos maak die afgelope dae 
darem baie geld. Hy kan mie voorbly 
om rosyne — en vyekoeke en olyfolie 
aan al die reisigers te verkoop nie. 
,Ja, Betlehem het seker nog nooit 
soveel mense geherberg nie, en dit 
nogal in die Winter.” ,Ek stem met 
jou saam, alhoewel daar darem ook 
baie mense was, dié dag toe koning 
Herodes hier oorgebly het op sy 
reis na Berseba.” ,,Terwyl jy so van 
die Winter praat, Johannes, dit is 
darem 'n mooi, skoon en helder aand 
vanaand. Dit lyk of die sterre sommer 
so naby die aarde gekom het.” ,,Ja, is 
dit nie Eleaser. Ek dink die windjie 
gaan vanaand koud van Judea af 
waai. As die lug so helder is moet 
jy weet gaan die ryp mêre kraak 
onder die skape se kloutjies.” 


Johannes, hoe lyk 'n Keiser? Dra 
hy nog mooier klere as koning Hero- 
des? En waar is Rome? Is dit nou na 
die noorde- of westekant toe? En 





Die herders in die veld. 

wat is die Keiser se naam wat bevel 
gegee het dat ons almal ons name 
moet laat opskryf?” ,,Nee, Eleaser, ek 
weet nie hoe lyk 'n Keiser nie, maar 
ou Josef het gesê Rome is duisende 
myle ver na die westekant toe. Kyk, 
Orion het al oorgeskuif na die weste 
toe. As die mêOrester opkom en Orion 
sy kop wegsteek agter die noord-wes- 
telike horison, dan sal jy weet in 
watter riging Rome lê, waar Orion 
gaan wegkruip het. En die Keiser wat 
die opdrag gegee het ,is mos Augus- 
tus. O, hoe haat ek nie hierdie Ro- 
meinse heersers nie. Hulle dink die 
wêreld behoort aan hulle. So trots 
en selfversekerd. Johannes, blaas die 
vuurtjie bietjie aan. Hierdie kameel 
haartjies voel vanaand nie so dig nie. 
Ek dink ons gaan nog bibber voordat 
die son mêre sy kop oor Moab @aan 
wys. Ai, hoe rustig 1ê ons skapies nie 
en herkou nie. So vreedsaam en stil. 
Vanaand wil ek nie in Betlehem wees 
nie, al gee ou Amos my twee vye- 
koeke. Daar trap hulle 'n mens dood. 
Ou Amos het vanmêre vir my gesê al 
die herberge is vol en in die stalle 
staan die donkies en kamele al glad 
deurmekaar. 


Jy weet Eleaser, hulle sê . . . haai 
kvk daardie groot ster daar ... na die 
noordekant toe. Dit lyk sowaar of dit 
reg bokant Betlehem staan! Dit be- 
weeg sowaar en so 'n helder ster het 
ek nog nooit gesien nie.” ,,Ja, snaaks 
Johannes, ek ken ook nie daardie 
ster nie. Dit moes vanaand verskyn 
het. En hoe lyk dit of die ganse lug 
rondom die ster helder word, soos 
wanneer die volmaan wil opkom!” 


En meteens staan daar 'n engel van 
die Here by hulle en die heerlikheid 
van die Here het rondom hulle geskyn 
en groot vrees het hulle oorweldig. 


En die engel sê vir hulle: Moenie 
vrees nie want kyk, ek bring julle 
'n goeie tyding van groot blydskap 
wat vir die hele volk sal wees, dat 
vir julle vandag in die stad van Dawid 
gebore is die Saligmaker wat Christus, 
die Here is. En dit is vir julle die 
teken: 


Julle sal 'n Kindjie vind wat in 
SEER toegedraai is en wat in die krip 
ê. 

En skielik was daar saam met die 
engel `n menigte van die hemelse 
leërskare wat God prys en sê: Eer 
aan God in die hoogste hemele en 
vrede op aarde, in die mense `n wel- 
behae. Pan 


En toe die engele van hulle wegge- 
gaan het na die hemel, sê die herders 
vir mekaar: 

Laat ons dan na Betlehem gaan en 
hierdie ding sien wat gebeur het, wat 
die Here aan ons bekend gemaak het. 

En hulle het met haas gegaan en 
Maria en Josef gevind en die Kindjie 
wat in die krip lê. 





Die wyse manne uit die Ooste. 


SONDAG 30 DESEMBER 1973. 
DIE WYSE MANNE UIT DIE OOSTE. 


Ons lees net in die evangelie van 
Matthéiis van die wyse manne uit die 
Ooste. Ons weet nie hoeveel daar was 
nie, maar volgens oorlewerings uit 
die ou tyd sou daar drie gewees het. 
Ons neem aan dat daar drie was, om- 
dat hulle drie geskenke aan die kind 
Jesus gegee het, naamlik goud, mirre 
en wierook. 


Ons weet ook nie wat die name 
van die wyse manne uit die Ooste was 
nie, maar volgens oorlewering was 
hulle name Caspar, Melchior en Bal 
tasar. 


Vanwaar het hulle gekom? Waar is 
die Ooste? Hier is daar ook weer ver- 
skillende menings. Party geleerde 
mense dink hulle het uit Arabië ge- 
kom. Ander weer vermoed Persië of 
selfs sover as Indië. Niemand kan ver- 
seker wees nie, maar dit is nie on- 
moontlik nie dat hulle uit Babilon of 
Mesopotamië gekom het, die land 
waar die konings van die Galdeërs 
gelewe en regeer het, naamlik Nebu- 
kadnesar en Ahasveros en Darius en 
Kores. Dit is ook die land waarheen 
Daniël en sy drie vriende Hananja, 
Misael en Asarja saam met die banne- 
linge van Juda weggevoer is. Daniël 
skryf baie keer van die wyse manne 
wat m daardie land was. Dalk het die 
wyse manne wat die ster van Jesus 
gesien het, dus uit die land gekom 
waar Daniël en sy vriende gevange 
gehou is. 


Die wyse manne was sterrekundiges, 
want hulle het die Ster van Betlehem 
gesien en geweet dit beteken dat daar 
'n Koning gebore is. 


Hulle het hierdie Ster gevolg en 
dit het hulle gelei tot by die Kind 


Jesus in Betlehem, verby en deur 
woestyne, ja ook verby die bose ko- 
ning Herodes. 


As ons dus op Kersdag ons knieë 
buig en God dank dat Jesus vir ons 
gebore is, dan moet ons onthou dat 
wyse manne amper tweeduisend jaar 
gelede ook op hulle knieë neergeval 
het en hulde aan Jesus bewys het. 


,En hulle het in die huis gegaan en 
die Kindjie by Maria, sy moeder, ge- 
vind en neergeval en Hom hulde be- 
wys. Daarop maak hulle hul skatte 
oop en bring vir Hom geskenke: goud 
en wierook en mirre.” 


Vragies: 
Wanneer is Jesus gebore? Op watter 
dag herdenk ons dit? 
In watter seisoen is Jesus gebore? 
Was dit somer of winter? 


Hoeveel wyse manne, dink ons, het 
geskenke vir Jesus gebring? 


Noem die geskenke. 
In watter stad is Jesus gebore? 





'n Kerk is 'n plek van samekoms 
voor God en sy gemeente. As die kerk- 
klok lui, roep God sy gemeente na sy 
huis. Die gemeentelede wat ,,opgaan”, 
doen dit nie maar net om mekaar 
weer te sien, te bemoedig en te sterk 
nie. Hulle hoop as gemeente straks 
met die Heiland saam te wees en God 
te ontmoet. Wat sou 'n samekoms van 
die gemeente beteken as God daar nie 
sou kom nie? Maar Hy kom, soos Hy 
beloof het, ook al is daar maar net 
twee of drie in sy Naam vergader 

— H. Schroten. 

UIT GEMEENTES 


Die gemeente Decleraville is op 10 
Mei 1969 afgestig van die gemeente 
Klerksdorp wat alreeds vanaf 1866 
bestaan. Net voor die afstigting het 
Klerksdorp gemeente ongeveer 1250 
belydende lidmate getel, en hiervan 
stig 394 aan die westelike kant van 
Klerksdorp af onder die naam De 
cleraville. 


Hierdie gemeente begin met 'n 
bruidskat van R11 103,00 en grond wat 
deur die Munisipaliteit aan hulle ge- 
skenk is vir die bou van 'n kerk en 
pastorie. Vir bykans 'n jaar lank ver- 
sorg die konsulent ds. H. M. E. Dreyer 
die gemeente terwyl hulle telkens 
vrugteloos beroepe uitbring. Op 10 
April 1970 ontvang hierdie gemeente 
Sy eerste pastoriepaar naamlik ds. 
Hans Dreyer en sy eggenote dr. Ma- 
riëtta Dreyer. Daar word dadelik aan 
die werk gespring en in Desember 
daardie selfde jaar betrek die pastorie- 
paar die nuwe pastorie wat kontant 
deur die gemeente self gebou is. 


Die gemeente word haastig om sy 
eie kerkgebou te besit. Aan die einde 
van 1971 begin die wiele te rol vir die 
kerkbouery. Die werk neem 'n aan- 
vang teen die einde van 1972, nadat al 
die beplannings afgehandel is, en die 
kerkkantoor die fondse wat nog be- 
nodig word bewillig het. 


Op 18 Augustus 1973 word die kerk 
op feestelike wyse en met groot dank- 
baarheid ingewy, dat die Heer van die 
kerk hierdie klein gemeente so ryklik 
geseën het, op geestelike en stoflike 
gebied. 


Die gemeente was baie dankbaar om 
sy nuwe en unieke kerkgebou in ge- 
bruik te neem. Die besondere vorm 
van die kerk is nie alleen iets nuuts 
nie, maar daarby is die kerk ook toe- 
gerus met `n volledige lugversorgings- 
eenheid vir 'n konstante temperatuur 
in die koue Wes-Transvaalse winter- 
dae en die snikhete somer. Die banke 
is gestofeerde teatersitplekke en ons 
kon ook `n pragtige nuwe orrel in 
gebruik neem wat deur die Susters- 
vereniging geskenk is. Danksy die 
harde werk van gemeente en kerkraad 
wat baie artikels self gemaak het soos 
die ligskerms en die orrelpype was 
die besparing so groot dat ons ook ons 
tuin dadelik pragtig kon laat uitlê en 
versorg. 

Die gemeente is veral dankbaar dat 
dit alles moontlik was vir 'n gemeente 
wat tans maar 435 belydende lidmate 
tel en maar pas 4 jaar bestaan. Deur 
die genade van God en toewyding en 
harde werk van die gemeente is daar 
maar R70,000 skuld terwyl die eien- 
domme en bates van die gemeente tans 
R165,000 bedra nadat daar onlangs 
ook 4 erwe langs die pastorie en kerk 
aangekoop is. 


DEGLEROVILLE WY IN 


Die geestelike lewe van die gemeen- 
te word gekenmerk deur 'n buitenge- 
woon goeie erediensbywoning en 'n 
gees van hartlike samewerking en 


eensgesindheid. Hierdie gemeente het 
alleen rede tot baie dank aan die Heer 
van die kerk vir sy seën. 

— Ingestuur. 


PETRUS IGNATIUS LABUSCHAGNE 


11/1/1898-21/8/1973 


Hy was 'n seun van ouers wat die 
Dorslandtrek meegemaak het. Hulle 
was Daniël Jacobus Johannes Labu- 
schagné en Helena Johanna, gebore 
Van der Merwe. Hy is in Angola ge- 
bore. In 1928 trek die familie ma 
Suidwes-Afrika en vestig hulle op die 
plaas Weltevrede in die distrik Oka- 
handja. Hy vervul 'n belangrike rol 
in die vestiging van die Nederduitsch 
Hervormde Kerk in Suidwes-Afrika. 
Op die plaas Weltevrede is 'n kerkie 
gebou en deur hom in stand gehou. 
Vanweë sy handvaardigheid het hy die 
banke, die preekstoel, die doopfont en 
die nagmaalstafel gemaak. 


Hy het lidmaat geword by ds. Van 
Drimmelen. 'n Noue band van liefde 
is tussen hulle gesmee. Tydens ds. 
Van Drimmelen se siekte en afsterwe 
het oom Naas, soos hy bekend is, sy 
geliefde leraar trou bygestaan en is 
deur hom versoek om een van die 
draers met sy begrafnis te wees. Dit 
was sy voorreg om 'n kiaathoutkis met 
'n sinkkis binne-in te maak met die 
verwagting dat ds. Van Drimmelen se 
stoflike oorskot in Pietersburg be- 
grawe sou word. 

Agting en liefde vir, en lojaliteit 
teenoor leraars van ons kerk was een 
van sy talle mooi deugde en eien- 
skappe wat hy uitgeleef het. 


Die gemeentes waarin hy vi baie 
jare as kerkraadslid gedien het, het 
hy dikwels op Ringsvergaderings en 
die Algemene Kerkvergadering ver- 
teenwoordig. 


Na 'n kinderlose eerste huwelik met 
Aletta van der Merwe tree hy in die 
vyftiger jare in die huwelik met die 
weduwee Lenie Barnard van Springs. 
Dit was ook `n huwelik sonder eie 
kinders, hoewel daar vir hom toe drie 
stiefseuns was. Na haar afsterwe tree 
hy in die huwelik met die weduwee 





Cecilia Goosen van Krugersdorp wat 
twee seuns en 'n dogter het. 


In Suidwes het verskeie predikante 
met hul besoeke aan gemeentes, by 
hom tuisgegaan. Ons noem die name 
van dr. A. J. G. Oosthuiezn, di. A. J. 
Nolte, G. J. J. Roos, C. $S. van H. 
Steenekamp en andere. So tussen die 
huisbesoeke deur is gewoonlik tyd in- 
geruim om te jag ook. 


Oom Naas se inwoning in Potchef- 
stroom sedert 1956 was vir baie tot 'n 
seën — veral vir die gemeente waar 
hy met besondere trou en toewyding 
Sy roeping as ouderling vervul het en 
baie gedoen het met die instandhou- 
ding van die ameublement van die 
saal. 


— J.H. Naudé. 





DIAMANTBRUILOF: OUDERLING EN MEV. 
C. J. TERBLANGCHE 


Op die 10de September 1912 is 
Cornelius Johannes 'Terblanché en 
Anna Catharina Jansen van Rensburg 
(uit dieselfde geslag as Siener van 
Rensburg) deur wyle ds. Van der 
Horst te Wolmaransstad in die huwe- 

lik bevestig en op dieselfde datum 
verlede jaar het hulle hul diamant- 
bruilof te Ottosdal gevier. By die 
geleentheid was die meeste van hulle 
vyf nos lewende kinders, nege en twin- 

] Na volgende bladsy 





'n Gereformeerde Dominee stel vrae aan die Hervormde Kerk 


Ds. J. H. van Wyk, predikant van 
die Gereformeerde Gemeente, Johan- 
nesburg-Sertraai het in sy gemeente- 
like maandblad ,,Kerk en Stad” 'n 
artikel gepiaas waarin hy die besluite 
van die Gereformeerde Ekumeniese 
Sinode (G.E.S.) aansny en in verband 
met die besware van Hervormde kant 
teen sommige van die besluite soos 
byvoorbeeld die een oor gesamentlike 
aanbidding, 'n paar vrae stel. 





JOH. DREYER. 





Hierdie artikel is op versoek van 
Pro Veritate, die blad van die Christe- 
like Instituut, oorgeneem nadat ,,goed- 
gunstiglik toestemmnig verleen” is om 
dit oor te neem. Die feit dat Pro Veri- 
tate dit oorgeneem het, is vir ons 'n 
bewys uit watter hoek die wind waai. 


Die opsteller van die artikel vertrek 
binnekort na Stellenbosch waarheen 
hy onlangs 'n beroep aanvaar het. 
Sy standpunt sal seker oorgedra word 
aan die Gereformeerde studente op 
Stellenbosch. 


Hy maak 'n paar bewerings oor die 
Hervormde Kerk wat nie daar gelaat 
kan word nie: 


1. Dat die Hervormde broeders 
hulle in hul besluit (oor Sydney Joh. 
D.) stel op die mees ekstreme vorm 
van kerklike isolasie wat denkbaar is, 
dat 'n eie kerk vir die swartmense 
vir hulle neerkom op nog 'n ander 
(losgemaakte) Hervormde Kerk.” 


92. Dat ,,die sigbare organisatoriese 
eenheid van die kerk vir ons Hervorm- 
de broeders volkome onbelangrik en 
onnodig is” en 

3. Dat die vraag of die besluit van 
die Hervormde Kerk oor Sydney 'n 
breuk tussen die drie Afrikaanse kerk- 
groepe is, ,moet myns insiens beves- 
tigend beantwoord word.” 


Verder stel hy 'n paar vrae aan die 
adres van die Hervormde Kerk. Eers- 
tens wil hy weet, ,,waarom nou eers” 
beswaar aangeteken word, aangesien 
hierdie besluite reeds in 1968 te Lun- 
teren (Holland) geneem is en slegs 
maar enkele onwesenlike aanvullings 
te Sydney ondergaan het”. Tweedens 
vra hy: ,,Wil die Hervormde Kerk nou 
beweer dat die Here God net aan hulle 
die volle openbaring geskenk het in- 
sake vrae rakende die volksverhou- 
dinge? Is dit nie 'n monopolisering 
van die waarheid nie? Die meer as 
4000 miljoen Roomse Christene is 
hierin op 'n dwaalweg. Goed, dit kan. 
Die meer as 200 miljoen Prote- 
stantse Christene dwaal hierin. 
Dit lyk al meer onwaarskynlik. Die 
meer as 100 miljoen Grieks-Ortodokse 
Christene leef ook ten opsigte hiervan 
in die duister. Maar ook die 5 miljoen 
Gereformeerde Christene, soos inge- 
skakel by die GE.S. dwaal. Net die 
ongeveer 200 duisend Hervormde 
Christene in Suid-Afrika het hierin 
die volle lig ontvang. Kan dit waar 
wees? 


Op hierdie paar bewerings en paar 
vrae van ds. Van Wyk wil ons kortliks 
ingaan. Oor die bewering van ,die mees 


ekstreme vorm van kerklike isolasie” 
wil ons net stel dat dit oordrewe taal 
is. Die Hervormde Kerk laat die 
evangelie aan onderskeie volksgroepe 
verkondig, vorm of help hulle om ge- 
meentes te vorm, verskaf geldelike 
hulp vir traktemente, vir kerk- en pas- 
toriebou, vir bestryding van reiskoste, 
sorg vir die opleiding van nie-blanke 
leraars, het met die jongste Algemene 
Kerkvergadering besluit vir 'n eie 
opleiding vir Bantoeleraars waarvoor 
die Hervormde Kerk finansieel sal 
sorg, staan die Bantoeleraars en kerk- 
rade by met raad en leiding en nog 
veel meer. Lyk dit na isolasie, ja, na 
,die mees ekstreme vorm van kerklike 
isolasie”? 


Oor die bewering dat die organisa- 
toriese eenheid van die kerk vir die 
Hervormde Kerk ,,volkome onbelang- 
rik en onnodig is,” wil ek net sê dat 
ek geen besluit van die Hervormde 
Kerk ken wat hierdie bewering sou 
bevestig nie. Wel is waar dat die Her- 
vormde Kerk organisatoriese eenheid 
nie as 'n ,,Sine dua non” ('n voorwaar- 
de sonder welke) beskou vir kerklike 
eenheid nie. Die eenheid lê nie juis 
soos by Rome, in die sigbare, organi- 
satoriese eenheid nie. Die eenheid van 
die kerk is volgens die apostoliese ge- 
loofsbelydenis 'n geloofsaak: Ons glo 
een heilige, algemene Christelike kerk. 
Ons glo in die onsigbare eenheid van 
die kerk van die Here wat ook sigbaar 
tot openbaring moet kom, maar dat 
die sigbaarheid nou juis per se 'n 
organisatoriese sigbaarheid moet wees 


] Vervolg op bladsy 32 





DIAMANTBRUILOF 


C] Vervolg van vorige bladsy 


tig kleinkinders en twintig agterklein- 
kinders teenwoordig. 


Gedurende hulle sestig jaar van 
samesyn het die egpaar, ook volgens 
die gang van die Wes-Transvaalse ge- 
skiedenis, vele dinge saam deurleef en 
menige ontbering saam deurgemaak. 
Aan die Rebellie van 1914 was oom 
Corneels 'n oortuigde en moedige 
deelnemer (in Suidwes was hy byna 
die slagoffer van 'n barstende bom — 
in elk geval katswink binne in 'n 

pan water); die Depressie met sy ge- 
paardgaande armoede het hulle saam 
deurworstel (om agt kinders groot 
te maak was nie maklik nie); in die 
branding van die politieke woelinge 
deur die jare het hulle vas gestaan 
(oom Corneels is tot vandag toe 'n 
aktiewe meedoener aan die politiek). 


Bo en behalwe dit alles het beide 
van hulle oral waar hulle gewoon het 


'n aktiewe rol in die kerklike lewe 
gespeel. Oom Corneels het vir drie 
jaar as diaken in die gemeente Lich- 
tenburg gedien en vanaf 1938 dien hy 
ononderbroke as ouderling in die ge- 
meente Ottosdal, 'n tydperk van vyf 
en dertig jaar. Vandag op drie en 
tagtigjarige leeftyd is hy nog 'n ak- 
tiewe ouderling en alleen iets heelte- 
mal uitsonderlik hou vir tant Annie 
weg van `'n vergadering van die 
N.H.S.V. Met ywer en liefde het hulle 
hul vir baie jare gewy aan die diens 
van die Ned. Hervormde Kerk, veral 
die gemeente Ottosdal en aan die 
diens van die Here van die kerk. 


Met dankbaarheid word hulle ver- 
meld na soveel jare van gelukkige 
samesyn en lewe in die kerk. Ons bid 
hulle toe die seën van die Here en 
sy genade ook vir die tyd wat hulle 
nog gespaar mag bly. 


Ds. C. J. S. van N. 

LEES! 


Ommegang, deur dr. Auke Jelsma. 
Uitgegee deur Boekencentrum, 's 
Gravenhage. 141 bladsye. 

Op die buiteblad van hierdie boek 
verskyn die eienaardige tekening van 
`n doolhof. Maar dit is nie `n heidense 
doolhof in die trant van die labyrint 
op Kreta wat die gange van die pira- 
mides voorstel nie: baie van hierdie 
weë blyk doodloopstrate te wees. Nee, 
hierdie tekening is gebaseer op `n 
oud-Christelike voorstelling: dat ons 
deur die deur van Jesus Christus een- 
maal wel binnekom, maar dat ons met 
baie ompaaie sal moet gaan, is onver- 
mydelik. 

Hierdie bundel bestaan uit 'n aan- 
tal kortverhale en oorwegings. Laas- 
genoemde het `n bepaalde tema: die 
navolging van Christus in hierdie tyd. 
In die verhale word telkens dié be- 
paalde tema behandel: die groot 
vraag: in hoeverre die navolging van 
Christus moontlik en sinvol is en 
welke gevare daaraan verbonde is. 

Die skrywer, dr. Jelsma, is sedert 
1970 verbonde aan die Theologiesche 
Hogeschool te Kampen. Hy doseer 
kerkgeskiedenis, ekklesiologie en pa- 
leografie. Hy preek in die moderne 
idioom. Hy praat in moderne taal met 
moderne mense wat met moderne pro- 
bleme worstel: telkens die worsteling, 
in hoeverre die mens instaat is om 
Christus werklik te kan volg. Hy kom 
tot die slotsom dat die mens, nieteen- 
staande al sy inspanning, halfweg bly 
vassteek. Die biddende gemeenskap 
kom enkele stappe verder. 

'n Probleem wat die skrywer duide- 
lik ken is die tekens van moedeloos- 
heid omdat daar, ondanks alle inspan- 
ning binne die kerk so min bereid- 
heid en erns met die evangelie is. 

Hier het ons `n teoloog aan die 
woord met groot skrywerstalent wat 
eerlik en opreg worstel as pastor met 
die opdrag in die Woord: ,,Gee julle 
vir hulle iets om te eet.” Dr. Jelsma 
het `n oop oog en hart vir die pro- 
bleme in die praktyk waarmee lidmate 
te kampe het. Hy preek nie net Son- 
dag vir die gemeente en vergeet van 
hulle tot volgende Sondag nie. Nee, 
hy loop saam met hulle, worstel saam 
met hulle, ly saam met hulle. Hy wil 
telkens ook leer dat alleen in die 
volkome plasing van ou lewe in die 
hand van Christus kom jy naby aan 
die navolging van Hom. 

'n Diepsinnige werk. Baie sterk aan- 
beveel. 

A. J. Conradie. 


,Hervormden en Gereformeerden 
Onderweg” deur Cornelis P. van Andel. 
Uitgegee deur Boekencentrum, 's-Gra- 
venhage, Nederland. Prys £7.90. 


LEES! 


Na ongeveer 'n eeu van skeiding 
tussen die twee grootste reformatorie- 
se kerke in Nederland is hulle nou 
onderweg na nouere samewerking, in- 
tegrasie of federasie of eenwording. 
Hierdie beweging het klein begin on- 
geveer `n kwart eeu gelede en stadig 
wyer uitgekring. Eers het agtien pre- 
dikante saam begin roer. Die jeug het 
toe `n stap in die rigting gedoen. Op 
plaaslike vlak het daar nouer kontakte 
en samewerking gekom en eindelik het 
dit tot op sinodale vlak gevorder toe die 
twee sinodes gedurende Junie laaslede 
saam in Utrecht vergader het. 


In hierdie uitgawe gee dr. Van 
Andel `n oorsig oor die verlede: Die 
skeiding, die besware oor en weer, die 
knelpunte ensovoorts, maar ook die 
punte van ooreenkoms, die baie voet- 
angels wat onder oë gesien moet word 
byvoorbeeld dat die Hervormdes se 
tug te slap is en dat die Gereformeer- 
des s'n te streng is dat die Hervorm- 
des in die dooppraktyk meer klem lê 
op die verbondsgedagte, terwyl die 
Gereformeerdes sterker nadruk lê op 
die belydende karakter van die kerk, 
dit wil sê dat die een `'n ruimer en 
die ander `n enger doopopvatting het. 

Die bespreking is objektief en oor- 
sigtelik en word aanbeveel by almal 
wat belangstel in hierdie kerklike aan- 
geleentheid. 

Joh. Dreyer. 


Het Derde Afrika deur dr. E. 
Rhoodie. Uitgegee deur Buyten en 
Schipperheyn, Amsterdam. 

Hierdie buitengewone interessante 
en waardevolle boek is oorspronklik 
in Engels geskryf en deur D. Meeldyk 
in Nederlands vertaal. 


Dr. Rhoodie wat 'n bereisde man is 
en baie ondervinding opgedoen het, 
het Suid-Afrika `n groot diens met die 
boek bewys. Dit handel oor al die 
lande wat aan Suid-Afrika grens en 
Angola wat aan Suidwes-Afrika grens 
en verder Malawië. Die boek is `n 
ryke bron van informasie van al die 
lande. Die inligting wat verstrek is, 
word so goed en duidelik gestel dat 
alleen `n bevooroordeelde nie oortuig 
sal word nie dat hier in ons land geen 
verdrukking is maar opheffing op 
groot skaal plaasvind. Samewerking is 
verkry tussen die jong ,,swart” repu- 
blieke en die blanke republiek van 
Suid-Afrika. In stryd met wat in die 
wêreld vertel word van `n bloedbad 
wat op koms is, heers hier vrede in 
ons land en leef ons gelukkig saam 
nieteenstaande die groot verskille tus- 
sen ons. 

Die boek word baie sterk aanbeveel 
by lesers. 


T. F. J. Dreyer (Sr.) 

LEES! 


De Prediking van het Nieuwe Testa- 
ment — De Openbaring van Johannes 
deur dr. A. J. Visser. Uitgewers: G. F. 
Callenbach N. V. Nijkerk 1972 (Twee- 
de vermeerde druk). Prys by inteke- 
ning f14,90. 

Hierdie kommentaar oor die boek 
Openbaringe is `n tweede vermeer- 
derde druk in die bekende reeks ,De 
prediking van het Nieuwe Testament”, 
wat nou ook beskikbaar gestel word 
in `n slapbanduitgawe. Omdat die pro- 
ses van fotografiese herdruk verande- 
ringe in die teks onmoontklik maak, 
is die teks nog dieselfde as die van 
die eerste uitgawe in 1964. Die skry- 
wer het egter agter in die boek sekere 
,Retractationes” bygevoeg waarin ver- 
anderinge en byvoegings tot die teks 
gemaak word. 


Anders as die ander kommentare in 
hierdie reeks word daar vooraf kort- 
liks gehandel oor sekere probleme 
rondom die eksegese van hierdie boek 
vanweë sy besondere karakter. Die 
verskillende metodes wat al ten regte 
of ten onregte aangewend is om die 
boek te verklaar, word kortliks uiteen- 
gesit. Die skrywer staan sterk afwy- 
send teenoor die kerk (wêreld)-histo- 
riese metode wat die laaste Bybelboek 
degradeer tot 'n suiwer programboek 
om die wêrelddrama te interpreteer. 
Ook die ,,endgeschichtliche” metode 
wat die openbaringe tot blote waar- 
sêery wil maak word afgewys. Dit 
maak die boek vir die prediking feit 
lik nutteloos, want alles wys heen na 
'n toekoms wat nog nie begin het nie. 


Die skrywer kies vir `n benadering 
wat eintlik 'n sintese is van die waar- 
heidselemente van verskeie ander me- 
todes. In die kommentaar is dit duide- 
lik dat die eksegeet op 'n nugter 
wetenskaplike wyse die boek verklaar, 
dog op So 'n wyse dat die kyrug- 
matiese element daarvan behoue bly 
en dat in die ontsluimering van hierdie 
boek dit blyk dat Jesus Christus die 
Een is wat die openbaring gee, maar 
ook dat Hy die uiteindelike inhoud 
van die openbaring is. 


Vir diegene wat reeds met die boek 
kennis gemaak het is dit ook goed 
om daarop te let dat die skrywer in 
Sy ,Retractationes” meld dat hy in die 
agt jaar sedert die eerste druk tot 
ander insigte gekom het ten opsigte 
van sy standpunt oor die chiliasme 
(1000-jarige vrederyk). Op 'n insig- 
gewende wyse verduidelik hy kortliks 
die verskillende beskouings en stel sy 
eie opvatting daarvan. 

Dit is beslis vir die homeleet `n 
handige boek om te gebruik in sy ver- 
Staan en verkondiging van die boek 
Openbaring. 

Ds. T. F. J. Dreyer, Krugersdorp. 

Amptelike Berigte 


LEGITIMASIE EN BEROEPBAAR- 
STELLING 


Op 29 November 1973 om 7.00 nm. 
word hopelik twaalf teologiese kandi- 
date deur die Kommissie van die 
Algemene Kerkvergadering tot die 
evangeliebediening toegelaat en be- 
roepbaar gestel. 

Hulle is H. J. Botes, J. J. H. Engel- 
brecht, J. P. J. Fourie, J. $. Naude, 
R. M. Naude, M. M. Seymore, J. G. 
M. Storm, L. M. P. Swanepoel, W. H. 
Swart, P. J. van der Merwe, B. J. van 
Wyk en E. P. Vosloo. 

Kerkrade word daarop gewys dat 
hulle nie beroep kan word voor na 
afloop van die beroepbaarstelling op 
bogenoemde datum nie. 


BEROEPE PREDIKANTE: 
Aangeneem: 


Ds. A. M. Swanepoel van Lichtenburg- 
Oos na Carolina/Breyten/Chrissies- 
meer. 

Ds. J. A. P. van Tonder van Fonteine- 
dal as voltydse superintendent vir 
die arbeid onder kerke in eie volks- 
verband. 


Bedank: 


Ds. A. J. van Staden van Rustenburg 
na Westonaria. 

Ds. P. J. van Staden van Stilfontein 
na Bothaville/Allanridge. 

Ds. D. J. P. Stoltz van Zesfontein na 
Oos-Londen. 

Ds. J. H. Brandt van Glencoe na Nigel. 

Ds. C. L. van den Berg van Ver- 
eeniging na Melville. 

Ds. A. A. da Silva van Pretoria-Wes 
na Edenvale. 

Ds. M. J. van Schalkwyk van Delmas 
na Swartkop. 

Ds. W. J. Engelbrecht van Rustenburg- 
Suid na Evander. 

Ds. D. J. Dreyer van Witpoortjie na 
Eikenhof. 





'n Amerikaanse senator, M. 0. Hat- 
field oor Jesus as Heer ook in die 
politiek; Ons is eerbied aan die staat 
verskuldig, maar die mag van die staat 
kan ten goede of ten kwade aange- 
wend word. Ons laaste trou kom 
Christus toe. 

Ons moet bid vir die staat. Voor 
die staat getuig, dat Christus Heer 
is oor alles, en ons moet lewe volgens 
die gebod van die liefde. Wanneer 
ons ons innerlike deur God laat ver- 
nuut, wanneer ons getuig voor kul- 
tuur, staat en wêreld, en groei deur 
die daaglikse studie van die Woord, 
wanneer ons Christus as Heer bely en 
bereid is om so te lewe, dan alleen 
kan ons ,die gelaat van die aarde 
vernuut.” (Ps. 104:30). 


DOODSBERIGTE 





IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige le- 
we deur ons Here Jesus Christus wat 
die vernederendc liggaam aan Sy ver- 
heerlikte liggaam gelyk sal maak. 

In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


JACOBS: Michaelina — Smartlik sal 
ons altyd dink aan Saterdag 8 Septem- 
ber 1973 toe van ons weggeneem is 
ons liefste vrou en moeder, Michaelina 
Jacobs. Vinnig en sonder lyding het 
ons hemelse Vader haar geneem na 
hoë diens. Sy rus in vrede, ons dink 
aan haar met liefde. 

—  Bedroefde eggenoot en seuns 
Hennie, Japie en Johan, Mountain 
View, Pretoria. 


ENGELBRECHT: Johannes Gerhardus 
— Dit het die Heer behaag om van 
ons weg te neem, ons geliefde egge- 
noot, vader en grootvader, Johannes 
Gerhardus Engelbrecht, in die ouder- 
dom van vier en sewentig jaar en 
5 maande na 'n lyding van sestien 
dae, na `n motorongeluk. Dit is bitter, 
maar ons gun hom die rus. 


Bedroefde eggenote J. Engelbrecht, 
kinders, klein- en agterkleinkinders, 
Pretoria-Noord. 


HEENOP: Christiaan Herodumus — 
Met teer en liefdevolle herinneringe 
aan my geliefde eggenoot en ons 
pappa wat op 30 Oktober 1972 van 
ons weggeneem is deur die dood. 
Hy rus sag. 

— Hannie, Johan en Christi, Sa- 
nitas, Potchefstroom. 


PIETERSE: Hendrik Albertus Stefa- 
nus — Met verlange dink ons aan 18 
April 1973 toe God ons lieflingbroer 
Hendrik Albertus Stefanus Pieterse 
geneem het. Sy son het ondergegaan 
terwyl dit nog dag was. Met diep ver- 
lange herdenk ons sy eerste verjaar- 
dag 24 November 1973 wat hy van ons 
geskei is. Eers in die ewigheid sal ons 
dit kan verstaan. 


— Pieterse familie, broers en Sus- 
ters, Parkstraat 38, Randfontein. 

GEREF. DOMINEE 
STEL VRAE 

met een pous as hoof van die kerk, 
een kerkorde, een reuse organisasie 
oor die hele Christelike wêreld is 'n 
ander saak. 


Die bewering dat die standpunt van 
die Hervormde Kerk oor die Sydney- 
besluite 'n breuk tussen die drie Afri- 
kaanse kerke sou beteken, is vir ons 
vérgesog. Daar is tog meer dinge 
waarin die kerke onderling verskil, 
selfs belangrike verskille: eksegeties, 
kerkordelik, en in die belewenis van 
die geloofswaarhede en hierdie dinge, 
en meer ander, vorm tog nie 'n breuk 
tussen die kerke nie. 


Maar die broeder stel ook 'n paar 
vrae aan die Hervormde Kerk. Eers- 
tens wil hy weet, waarom nou eers 
na Sydney beswaar aangeteken word 
aangesien hierdie besluite reeds in 
1968 geneem is. Hierop is ons ant- 
woord, dat die besluite in Lunteren 
1968 nog 'n voorlopige karakter gedra 
het. Hulle moes toe nog dien en het 
Ook later in Pretoria gedien voor die 
gesamentlike S.A. ledekerke en hulle 
het eers hulle finale beslag in Sydney 
gekry. Maar die broeder wil ook weet 
of die Hervormde Kerk nou beweer 
dat die Here God net aan hulle die 
volle openbaring insake volksverhou- 
dinge geskenk het. Die Hervormde 
Kerk het ook soos alle kerke sy foute, 
maar so 'n groot dwaasheid moet nie 
by ons gesoek word nie. Ons eien ons 
nie sulke verwaande opvattings toe 
nie, maar ons besluit en tree maar op 
by die lig wat ons ontvang en Soos 
ons die Heilige Skrif verstaan. Maar 
wat die miljoensyfers van die broeder 
betref, dit imponeer ons nie. Die ware 
grootheid er die groot waarheid lê nie 
by die groot getalle van soveel en 
soveel miljoene nie. As dit so was, 
dan moes die broeder ook nog die 
miljoenesyfers van die Wêreldraad 
van Kerke genoem het, maar ons 
onderskrywe die Nederlandse Geloofs- 
belydenis wat in artikel VII waarsku 
teen ,die groot menigte . . . of die 
konsilies, verorderinge of besluite; 
want alle mense is in hulleself leue- 
naars. 


Behalwe die bewerings en vrae in- 
sinueer die broeder iets leliks by die 
Hervormde Kerk. Hy skryf: ,Die feit 
dat die politieke toneel in Suid-Afrika 
tussen 1968 en 1973 verander het en 
dat die Hervormde Kerk nou eers 
reageer, kan ons nie die gevoel laat 
onderdruk, dat by hulle 1978-besluit 
meer as net kerklike en ideologiese 
oorweginge 'n rol gespeel het.” Tot 


hierdie vir die Hervormde Kerk be- 
ledigende insinuasie kan iemand al- 
leen kom as hy die verlede van die 
Hervormde Kerk nie ken nie. Ken hy 
dit, dan sou hy weet dat die Hervorm- 
de Kerk reeds van ouds hierdie stand- 
punt handhaaf, dat die Hervormde 
Kerk nog altyd teen elke vorm van 
integrasie gewaarsku het en gesament- 
like aanbidding net so wel as ver- 
menging afgewys het, want hierdie 
dinge voer na integrasie toe. Ons wil 
graag aanneem dat die broeders van 
ons ,susterskerke' wat in Sydney was 
dit nie so bedoel het nie, maar die 
groot wêreldmening en wêreldpers 


ook die kerklike wêreldpers voer en 
dryf en dwing in dié rigting. Dit gaan 
vir die verteenwoordigers van hierdie 
wêreldmening nie om gesamentlike 
aanbidding as sodanig nie, maar dit is 
vir hulle 'n stap in die rigting van 
integrasie. 


Diegene wat meer oor die houding 
van die Hervormde Kerk in hierdie 
verband wil weet, verwys ons na die 
onlangs verskene ,Herderlike skrywe 
van die Algemene Kerkvergadering 
aan die lidmate van die kerk oor sy 
opvatting met betrekking tot volkere- 
verhoudings m Suid-Afrika.” 











WAT ANDER SE 


SELFSUG OF NAASTELIEFDE 


Daar bestaan vir die siel slegs twee 
steeds werksame, ja oorweldigende 
beginsels: selfsug en naasteliefde. 
Noodsaakliker wyse moet die een 
meer en die ander minder word. Die 
een kan slegs verryk word deur die 
verliese van die ander een. 


Die siel moet hom noodsaaklik na 
die een rig of hom oorgee aan die 
ander een. Sodra die siel nie vir die 
liefde werk nie, werk hy vir die 
selfsug. 


Dit verklaar waarom dit nie net 
misdadig is om niks te doen vir die 
wat ongelukkig is nie, maar verderf- 
lik. En dit verklaar hoe die straf vir 
almal, wat nie doen wat goed is nie, 
hierin bestaan dat hulle steeds minder 
in staat is om dit te doen. iDe een 
neiging kan alleen versterk word deur 
die ander een te verwaarloos. 


As u nalaat om uself met ander 
mense besig te hou, hou u uself besig 
met uself. U kies uself dan tot doel 
en wy u aan uself. 

— Uit: Vinet. 


Of ons besittings toeneem of af- 
neem, dit gee niks. Neem hulle af dan 
maak hulle ons gieriger. Neem hulle 
toe, dan maak hulle ons begeriger. 
Ons selfsug verloor niks as ons besit- 
tings verminder; ons naasteliefde win 
niks as ons besittings vermeerder. 


As ons so voortlewe, dan kom die 
oudag, wat `n liefde, wat lank beoefen 
is, nie laat verflou nie, maar wat 'n 
liefde, wat nie deur oefening onder- 
hou is nie, heeltemal uitdoof. 


— Uit: Vinet. 

VOORLESER IN DIE VERENIGDE 
STATE 


Die titel voorleser en voorsinger het 
tot die end van die negentiende eeu 
nog bestaan in die Verenigde State, 
veral onder die Hollandse immigrante 
wat hulleself in die ,,Middle West” 
gaan vestig het en wat dikwels moes 
klaarkom sonder die diens van die 
geordende leraar. 


— Church Herald. 





ar pd 





Bad 


MONUMENTE 
EN 


GRAFSTENE 


GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas. 


PRYSE NA ELKEEN SE 
VERMOEË. 


Pryse en Katalogus 
Op aanvraag! 


d. P. E. ROODE 


POSBUS 163 — FOON 308 
ERMELO 

In konsessietye ja 

Die nuwe Spoorweg- 
konsessies word bereken teen die 
prys van 'n gewone enkelkaartjie 
plus 20%—die terugreis kos u dus 
inderdaad net $ van die prys. 

Konsessies geld buite 
skoolvakansies vir alle retoer- 
treinreise, net waarheen u wil in 
die Republiek en Suidwes-Afrika 
—behalwe op die Bloutrein en 
die Drakensberg—en is onder- 
worpe aan 'n minimum reisgeld 
van R9 (1ste klas) en R6 (2de 
klas). 

Dis slim om in konsessietye 
te reis. Dis die stil tye van die jaar 





Konsessietye 





| 17 Okt. tot 4 Des. 73 


Ek kan reis waarheen ek wil in ons land 
ulle bring my terug vir net Vs van die prys 


wat ek betaal om daar te kom?!” 


wanneer die skole aan die gang 
is, wanneer treine en hotelle nie 
oorvol is nie. Wanneer u boonop 
by sekere hotelle 25% afslag op 
buiteseisoentariewe kry | En 
kinders onder 7 jaar wat vol- 
wassenes vergesel, ry verniet. 

U bereik u bestemming 
uitgerus en reg vir plesier. In 
vandag se gejaagde lewe is trein- 
ry die rustige manier van reis. 

Konsessiekaartjies geld vir 
'n maand en net vir retoerreise. 
Die heenreis moet begin op die 
datum wat die kaartjie aangee en 
mag nie onderbreek word nie. 

En daar moet minstens drie dae 
verloop voor die terugreis begin. 


es 
Ë f 


dees SuidAfriksapse 
Volle besonderhede is te kry by alle stasies, S.A. Spoorwegreisburo's of u reisagent. Or 












(oe veilig is 


VZ 7e/sesofa 





sd 


“u gesin? 





'N GROOT BELEGGING 


Ja, na die koop van 'n 
huis is die aankoop van 
'n nuwe motorkar waar- 
skynlik die grootste be- 
steding van geld wat u 
in 'n leeftyd sal maak. 
Die handelaar by wie u 
Laat koop, behoort 'n onbe- 





RENTMEESTER rispelike reputasie te hê. 

Ons is op reg trots op 
u help om ons s'n — 53 jaar lank 
volkome rekenskap reeds dien ons die mMO- 
te gee van u tor publiek van Pretoria. 
rentmeesterskap 

Beskou die saak kalm- 


uit u gesin se ooepunt. 


Is u gesin ook so onbekommierd en rustig? 


AVBOB se omvattende gesinsversekering bied die beste en 


eenvoudigste vorm van voorsorg. Dit verseker landswye diens van gehalte 
en stabiele waarde. Ons 50 jaar van ondervinding is u waarborg. 


Ons beskou die saak kalm — uit u oogpunt. 

